Special olympics world games gai raajje ge athleatun hoadhi kaamiyaba raees maruhabaa dhanavaifi Special olympics world games gai raajje ge athleatun hoadhi kaamiyaba raees maruhabaa dhanavaifi\nސްޕެޝަލް އޮލިމްޕިކްސްގެ ކާމިޔާބީއަށް ރައީސް މަރުޙަބާ ދަންނަވައިފި\nސްޕެޝަލް އޮލިމްޕިކްސް ގޭމްސްގައި ރާއްޖެއަށް ރަން މެޑަލް ހޯދައިދިން ޝިފްނާ އިބްރާހިމް(މ) ރަން މެޑަލް އާއެކު\nސްޕެޝަލް އޮލިމްޕިކްސް ވޯލްޑް ގޭމްސްގައި ރާއްޖޭގެ އެތްލީޓުން ހޯދި ކާމިޔާބަށް ރައީސުލްޖުމްހޫރިއްޔާ އިބްރާހިމް މުޙައްމަދު ޟޯލިޙް މަރުޙަބާ ދަންނަވައިފިއެވެ.\nއަބޫ ދަބީގައި މިހާރު ކުރިޔަށްދާ ސްޕެޝަލް އޮލިމްޕިކްސް ގޭމްސްގައި ރާއްޖޭ ޝިފްނާ އިބްރާހިމް ރަން މެޑަލް ހޯދާފައިވަނީ އަންހެނުންގެ 200 މީޓަރު ދުވުމުގެ ބައިންނެވެ. އަދި ރާއްޖޭ ވަސްމީ ވަހީދު ރިހި މެޑަލް ހޯދީ ފިރިހެނުންގެ 200 މީޓަރު ދުވުމުގެ ބައިންނެވެ.\nޝިފްނާ ރަން މެޑައްޔެއް ހޯދާފައި ވަނީ 100 މީޓަރު ދުވުމުގެ ފައިނަލުގެ ހަ ވަނަ ހީޓުގައި ވާދަކޮށްގެން 18.01 ސިކުންތުން އެ ރޭސް ނިންމައިގެންނެވެ. އަދި މީގެ ރާއްޖޭގެ މަރިޔަމް ނޫރާ ރަޝާދް ވަނީ ފަސްވަނަ ހޯދާފައިއެވެ.\nފިރިހެނުންގެ 200 މީޓަރު ދުވުމުގެ ފައިނަލުގެ ހަތަރުވަނަ ހީޓުގައި ވާދަކޮށް ވަސްމީ ވަނީ 27.25 ސިކުންތުން އެ ރޭސް ނިންމާފައެވެ. އަދި ހަމަ މި ރޭހުގައި ރާއްޖޭގެ އަލީ އަމީން އަބްދުލް ޣަފޫރު މުހައްމަދު ވަނީ ފަސްވަނަ ހޯދާފައެވެ. އޭނާ ރޭސް ނިންމާފައި ވަނީ 34.73 ސިކުންތުންނެވެ.\nމި ގޭމްސްގައި ރާއްޖޭގެ ހަތަރު އެތުލީޓުން ވާދަކުރެއެވެ. އެއީ ފިރިހެން ދެ އެތުލީޓުން ކަމަށްވާ ވަސްމީ އާއި އަލީ އަމީނުގެ އިތުރުން އަންހެން ދެ އެތުލީޓުން ކަމަށްވާ މަރިޔަމް ނޫރާ ރަޝާދާއި ސިފްނާ އިބްރާހީމް އެވެ.\nމިއީ މި ގޭމްސްގައި ރާއްޖެއިން ވާދަކުރާ ފުރަތަމަ ފަހަރެވެ. ދުނިޔޭގެ 190 އަށް ވުރެ ގިނަ ގައުމު ވާދަކުރާ މި ގޭމްސްގައި މިއަހަރު ދުނިޔޭގެ އެކި ކަންކޮޅުތަކުން 7،500 އަށް ވުރެ ގިނަ އެތުލީޓުން ބައިވެރިވެއެވެ.


އިކުއިނޮކްސް އާއި ގުޅުވައިގެން "ހޯކްސް" ތަކެއް ފަތުރަނީ :: މިކަލް ނޫސް\nއިކުއިނޮކްސް އާއި ގުޅުވައިގެން "ހޯކްސް" ތަކެއް ފަތުރަނީ\n18 މާރޗް 2016 13:48\nއިކުއިނޮކްސްގައި އިރުގެ ދޯދިތައް އިކުއޭޓަރާއި ދިމާ ސީދާވޭ އަދި އެއިގެ ސަބަބުން ދުވާލާއި ރޭގަޑުގެ ދިގުމިން އެއްވަރުވޭ.\nއިކުއިނޮކްސް އާއި ގުޅުވައިގެން "ހޯކްސް" ތަކެއް މުއާސަލާތު ކުރާ ނެޓްވޯކްތަކުގައި ދައުރުވަމުން އެބަދެއެވެ. އެހާ ބޮޑު ފަރުވާލެއް ނެތި ގިނަ ބަޔަކު ޝެއަރ ކުރަމުންދާ (ބަހަމުންދާ) މިފަދަ މެސެޖުތަކުގެ އަސްލާއިމެދު ނުވަތަ ހަގީގަތާއި މެދު ވިސްނާލުން މުހިންމެވެ.\nފުރަތަމަ ހޯކްސް އަކީ ކޮބައިކަން ދެނެގަތުން މުހިންމެވެ. ހޯކްސް އަކީ އިންޓަރނެޓް ނުވަތަ ޓެލެކޮމިއުނިކޭޝަން ނެޓްވޯކް މެދުވެރިކޮށް އަސްލު ހަގީގަތް އޮޅުވާލުމުގެ ގޮތުން ދައުރުކުރުވާ މެސެޖު ނުވަތަ މައުލޫމާތުތަކެވެ.\nއެގޮތުން އިކުއިނޮކްސް އާއި ގުޅުވައިގެން ވައިބަރ އަދި ފޭސްބުކުގައި ދައުރުވަމުން ދިޔަ އެއްމެސެޖަކީ، އިކުއިނޮކްސްގެ މައުލޫމާތު އެނގޭ ކޮންމެވެސް މީހަކު ގަސްދުގައި، މީހުންގެ ހިތްތަކަށް ބިރުވެރިކަން ގެނައުމަށް ލިޔެފައިވާ މެސެޖެއްކަން ދޭހަވެއެވެ.\nއެމެސެޖުގައި ވާގޮތުން އިކުއިނޮކްސްގެ ނޭދެވެ އަސަރު ކުރިއަށް އޮތް5ދުވަހު ރާއްޖެއަށް ކުރާނެކަމަށް ވެއެވެ. ނަމަވެސް ހަގީގަތަކީ އިކުއިނޮކްސްގެ އަސަރަކީ ކޮންމެހެން ނޭދެވޭ އަސަރަކަށް ނުވާކަމާއި އެއީ އެންމެ ދުވަހެއްގެ ކަމެއް ކަމެވެ. އަދި އެމެސެޖުގައި ގޭތެރޭގައި ތިބުމަށް ބުނާ ގަޑިއާއި ފަލަކީ ހިސާބުތަކުން ހޫނުކަން އެންމެ ބޮޑަށް ގަދަވާނެ ކަމަށް ބުނާ ގަޑިއާވެސް ދިމާ ނުވެއެވެ. ރާއްޖޭގެ ޓެމްޕަރޭޗަރ 40 ޑިގްރީއާއި ހަމަވާނެކަމަށް ބުނެފައިވާއިރު މިކަން ރާއްޖޭގެ މީޓިއޮރޮލޮޖިސްޓުން ވެސް ވަނީ ދޮގުކޮށްފައެވެ. އަދި ހީޓް ސްޓްރޯކް ޖެހިދާނެ ކަމަށާއި ހަށިގަޑު ޑީހައިޑްރޭޓް ވެދާނެކަމަށް ބުނެ ސިއްހީގޮތުން އިންޒާރުގެ މެސެޖުތަކެއް ދީފައި ވިޔަސް، މިލިޔުން ކިޔާ ކޮންމެ މީހަކީވެސް އަހަރަކު ދެފަހަރު އިކުއިނޮކްސް އާއި ބައްދަލުކޮށްފައިވާ މީހެއް ކަމަށް ވެފައި، މިފަދަ ނޭދެވޭ އަސަރުތަކެއް ތަޖުރިބާ ކޮށްފައި ނުވާނެކަމީ މިކަން ނަފީކުރާ ހެކިތަކެކެވެ.\nކޮންމެ އަހަރެއްގެ ވެސް މާރޗް އަދި އޭޕްރީލް މަހަކީ ރާއްޖެއަށް ހޫނު ގަދަ ދުވަސް ކޮޅެކެވެ. އެގޮތުން މިއަހަރު އެވްރެޖުކޮށް ހޫނު އިތުރަށް ގަދަ ކަމަށް ރެކޯޑްތަކުން ދައްކައެވެ. މިހާތަނަށް ރާއްޖޭގެ ހޫނުމިން އެންމެ މައްޗަށްވެސް ރެކޯޑްކުރެވިފައި ވަނީ 33 ޑިގްރީއަށެވެ. ނަމަވެސް އެވްރެޖް ހޫނުމިން ކުރިން ހުރީ 30-31 ޑިގްރިއާއި ދެމެދު އެވެ. ނަމަވެސް މިދުވަސްވަރު އެވްރެޖް ރާއްޖޭގެ ގިނަ ހިސާބުތަކުގެ ހޫނުމިން2ޑިގްރީ ވަރު މައްޗަށް ޖެހި 32-33 އާއި ދެމެދުގައި ރެކޯޑް ކުރެވިފައިވާކަމަށް މީޓއޮރޮލޮޖީ ޑިޕާޓުމެންޓުން ހާމަކުރެއެވެ.\nރާއްޖޭގައި ބެހެމުންމިދާ މެސެޖު ސިންގަޕޫރގެ މިހަށް ލިބިފައިވާކަން އެގުނެވެ. އެކަމަކު އޭނާގެ މެސެޖުގައި ވަނީ ސިންގަޕޫރަށް ދިމާވާނެ ގޮތްތަކެއް ކަމަށެވެ.\nއިކުއިނޮކްސް އަކީ ކޮބާ؟\nއިކުއިނޮކްސް އަކީ ދުނިޔެއާއި އިރު އެއިގެ ނާރެހުގައި ދައުރުވަމުން ދާދިއުމުގައި އީކުއޭޓަރ އާއި އިރު އެއްހަމަވާ ދުވަހެވެ. އެގޮތުން އަހަރަކު ދެފަހަރު އީކުއޭޓަރާއި އިރު އެއްހަމަ (އޮލަނބު) ވެއެވެ. އެގޮތުން އެދުވަހުގެ ދުވާލާއި ރޭގައޑު ގާތްގަޑަކަށް އެއްވަރު ވެއެވެ. އިކުއިނޮކްސްގެ ޚާއްސަކަމަކީ ވެސް ދުވާލާއި ރޭގަނޑުގެ ދިނުމިން އެއްވަރުވުމެވެ.\nއެއީ އަހަރުގެ ފުރަތަމަ ކޮޅުން މާރޗު މަހު 19، ނުވަތަ 20 ނުވަތަ 21 ވަނަ ދުވަހުގެ މެންދުރާއި ކައިރި ވަގުތެއްގައެވެ. މިއަހަރު މިދުވަސް ދިމާވަނީ މާރޗް 20 ވާ އާދީއްތަ ދުވަހަށެވެ. އަންނަ ހަފުތާގެ އާދިއްތައަށެވެ.\nއަހަރުގެ2ވަނަ އިކުއިނޮކްސް އަންނަނީ ސެޕްޓެމްބަރު މަހު 22، 23 ނުވަތަ 24ގައިއެވެ.


14 Mahun 70 Kg luikohlaifi\nހަސަން އައްބާސް ހުސައިން\n14 މަސް ދުވަހުން 70 ކިލޯ ލުއިކޮށްލައިފި\nފަލަކޮށް ހުރުމަކީ މީހުންގެ މަލާމާތް ރައްދުވާ ކަމެކެވެ. ކިހޭނީ ކޮންއިރަކުތޯ އާއި ކެެއުން މަދު ކުރުމަށް ބުނެ އެތައް މަލާމާތެއް މީހުން ރައްދުކުރެ އެވެ. އެފަދަ ސަބަބުތަކުން ހިތްވަރު ލިބި އެތައް ބަޔަކު ހިކެންވެސް މަސައްކަތް ކުރެ އެވެ. މިފަހަރު ޕާކިސްތާނަށް އުފަން އުމުރުން 24 އަހަރުގެ ހަސަން އައްބާސް ހުސައިންނަށް ވެސް މީހުންގެ ސަމާލުކަން ލިބިގެން ދިޔައީ އޭނާގެ ހިތްވަރުން އެތައް ކިލޯއެއް ލުއިކޮށްލުމުންނެވެ.\nޔޫއޭއީގައި މިހާރު ދިރިއުޅެމުން އަންނަ ހަސަން، ބުނީ އޭރު އޭނާގެ ބަރުދަނުގައި 146 ކިލޯ ހުރި ކަމަށާއި ކެއުމުގައި އެއްވެސް ހައްދެއް ނެތް ކަމަށެވެ. އެގޮތުން އޭރު އެންމެން ވެސް ބުނަމުން އައީ އޭނާއަށް އަޅާލާނެ މީހަކު ނުވާނެ ކަމަށާއި އަދި ކައިވެނި ކުރީ ވެސް ގަދަ ކަމުން ކަމަށް ބުންޏެވެ.\nއެއީ މީހާއަށް ވަރަށް ބޮޑު ހިތްދަތި ކަމެއް ގެނުވި ކަމެއްކަމަށް ބުނެ އޭނާ ބުނީ އެކަމުގެ ސަބަބުން މީހާ ބަދަލުވާން ބޭނުންވި ކަމަށެވެ. އެގޮތުން ކެއުމުގެ ވައްޓަފާޅިއަށް ބޮޑެތި ބަދަލުތަކެއް ގެނައިކަން ފާހަގަކުރި އެވެ.\nއޭނާ ބުނީ ހިކެން ކުރި މަސައްކަތުގައި ހެނދުނުގެ ކެއުމުގައި ބޭނުންކުރީ ފެނު ކެއްކި ބިހަކާއި ޕާން ކަމަށެވެ. އަދި މެންދުރު ކަނީ ސެލެޑު ކަމަށް ވެސް ބުންޏެވެ. ހަސަން ބުނި ގޮތުގައި ރޭގަނޑު އޭނާއެއް ނުކަ އެވެ. އެކަމަކު 8-10 ތަށި ގްރީން ޓީ ބޯކަމަށް ވެސް ބުންޏެވެ.\nއެގޮތަށް ދިރިއުޅުމަށް ގެނައި ބަދަލުގައި ކުރީކޮޅު ސިއްހަތަށް ގެއްލުންވާ ބައެއް ބާވަތްތައް ކޮންމެ ހުކުރު ދުވަހަކު ވެސް ބޭނުންކުރެވުން ކަމަށް ބުންޏެވެ. އެކަމަކު ފަހުން އެކަން ވެސް ރަނގަޅުކުރި ކަމަށް ފާހަގަކޮށް ހުސައިން ބުނީ، ބަނޑުހައިވާ ކޮންމެ ފަހަރު ކެއުމުގެ ބަދަލުގައި އޭނާ ބޮނީ ފެން ކަމަށެވެ.\nމީގެ އިތުރުން އޭނާ ބުނީ ކެއުމަށް ބޮޑު ބަދަލެއް ގެނެސް ޖިމަށް ވެސް ދާން އޭނާ ފެށި ކަމަށެވެ. އެގޮތުން ކުރީކޮޅު ގައިގާ ކިތަންމެ ރިއްސި ނަމަވެސް ހިތްވަރު އެލުވާ ނުލާ ކަމަށެވެ. އެގޮތަށް މަސައްކަތްކޮށް އަހަރެއްގެ ތެރޭގައި 50 ކިލޯ ލުއި ކޮށްލެވުނު ކަމަށާއި އެ ހިސާބުން އޭނާއަށް ހިތްހަމަޖެހުން ލިބެން ފެށި ކަމަށެވެ. އަދި އެކަމުގައި ކުރިއަށްދާން އިތުރަށް ބޭނުންވީ ވެސް އެހެންވެ ކަމަށް ބުންޏެވެ.\nހިކިގެން ހިތްހަމަޖެހުމެއް ލިބުން ނަމަވެސް އިތުރު މައްސަލައެއް ވެސް އޭނާއަށް ވަނީ ކުރިމަތިވެފަ އެވެ. އެއީ ހިކެން ކުރި މަސައްކަތުގައި ހަންގަނޑު ވަރަށް ބޮޑަށް ދޫވެފައިވާތީ އެކަން ރަނގަޅު ކުރެވެން އޮތީ މީހާ ޖިމަށް ގޮސް އިތުރަށް މަސައްކަތް ކޮށްގެން ނުވަތަ އޮޕަރޭޝަން ކޮށްގެންނެވެ. އެކަމަކު އޭނާ ބޭނުން ވަނީ ޖިމަށް ގޮސް އަމިއްލަ މަސައްކަތުން އެކަން ވެސް ކާމިޔާބު ކުރާށެވެ.


Guesthouse thakah fathuruverinnah checkin vevey gothah usoolu badhalukohfi\nގެސްޓް ހައުސްތަކަށް ފަތުރުވެރިންނަށް ޗެކިން ވެވޭ ގޮތަށް އުސޫލު ބަދަލުކޮށްފި\n21 ޖުލައި 2021 - 21:58:20\nރާއްޖޭގެ މީހުން ދިރިއުޅޭ ރަށްރަށުގައި ހިންގަމުން އަންނަ ގެސްޓު ހައުސްގައި ފަތުރުވެރިންނަށް ޗެކިން ވެވޭ ގޮތަށް އެޗްޕީއޭގެ އުސޫލަށް ބަދަލު ގެނެސްފިއެވެ.\nދެނުކު އޭޝިޔާގެ ފަތުރުވެރިންނަށް ރާއްޖޭގެ ބޯޑަރު ހުޅުވާލާފައި ވަނީ މި މަހުގެ 15 ގަ އެވެ. ރާއްޖެ އަންނަ ފަތުރުވެރިން، މީހުން ދިރިއުޅޭ ރަށްރަށާއި އެ ރަށްރަށުގެ ގެސްޓް ހައުސްތަކަށް ނުގެން ދެވޭނެ ކަމަށް އެޗްޕީއޭއިން މީގެ ކުރިން ވަނީ ބުނެފައެވެ.\nއެޗްޕީއޭއިން މީގެ ކުރިން މިހެން ބުނެފައިވީނަމަވެސް މިރޭ އެޗްޕީއޭއިން ކުރި އިއުލާނެއްގައި ވަނީ ގެސްޓުހައުސްތަކަށް ފަތުރުވެރިން ދެވޭ ގޮތަށް އުސޫލަށް ބަދަލުގެނެސްފައެވެ. އެގޮތުން މި ހިނގާ ޖުލައި މަހުގެ 26 ވަނަ ދުވަހުން ޑަބްލިޔު އެޗްއޯއިން ބަލައިގަނެފައިވާ ވެކްސިންގެ ޑޯޒްތައް ފުރިހަމަކޮށްފައިވާ ފަތުރުވެރިންނަށް ގެސްޓު ހައުސްތަކަށް ޗެކިން ވެވޭނެއެވެ. އަދި އެމީހުނާއެކު ދަތުރުކުރާ ވެކްސިން ނުޖެހޭ އުމުރުގެ ކުޑަކުދިން ނަށް ވެސް ޗެކްއިން ވެވޭނެ ކަމަށް ބުނެފައިވެއެވެ. ނަމަވެސް ޑަބްލިޔުއެޗްއޯގެ އިމަރޖެންސީ ޔޫސްއަށް ލިސްޓްކޮށްފައިވާ ކޮވިޑް-19 ގެ ވެކްސިނެއްގެ ޑޯޒްތައް ފުރިހަމަކޮށް 14 ދުވަސް ވެފައި ނުވާ ފަތުރުވެރިން މީހުން ދިރިއުޅޭ ރަށްރަށުގައި ހުންނަ ގެސްޓްހައުސްތަކަށް ޗެކް-އިން ނުވެވޭނެއެވެ.\nރާއްޖެއަށް އަންނަ ފަތުރުވެރިން 72 ގަޑިއިރު ނުވާ ޕީސީއާރު ނެގަޓިވް ޓެސްޓެއް އޮންނަން ޖެހޭއިރު، މީހުން ދިރިއުޅޭ ރަށްރަށުގެ ގެސްޓްހައުސްތަކުން ފަތުރުވެރިން ޗެކް-އައުޓް ވާއިރު ވެސް ނެގަޓިވް ޕީސީއާރް ޓެސްޓެއް އޮންނަންޖެހެއެވެ.\nވެކްސިން ފުރިހަމަކޮށްފައިވާ ނުވާ ފަތުރުވެރިންނަށް ގެސްޓު ހައުސްތައް ހުޅުވާލެވޭނެ އުސޫލުވެސް އެޗްޕީއޭއިން މިއަދު ވަނީ ކަނޑައަޅާފައެވެ. އެގޮތުން ރަށުގައި ދިރިއުޅޭ އާބާދީގެ %60 އަށް ވެކްސިން ޑޯޒްތައް ފުރިހަމަވެފައިވާ، ަށުގައި ފަތުރުވެރިން ނަށް ޚިދުމަތްދިނުމުގައި މަސައްކަތްކުރާ ހުރިހާ ފަރާތްތައް ހިމެނޭގޮތަށް %95 މީހުންނަށް ވެކްސިންގެ ޑޯޒްތައް ފުރިހަމަވެފައިވާ ރަށްތަކުގެ އިތުރުން ރަށުގައި ދިރިއުޅޭ 65 އަހަރުން މަތީގެ އާބާދީގެ %90 މީހުން ވެކްސިން ޑޯޒްތައް ފުރިހަމަ ވެފައިވާ ރަށްތަކަށް އެ ފުރުސަތު ލިބިގެންދާނެއެވެ.\nވެކްސިން ޑޯޒް ފުރިހަމަ ވެފައި ކަމަށް ބަލާނީ ވެކްސިން ގެ ޖަހަންޖެހޭ ޑޯޒްތައް ފުރިހަމަ ކުރުމަށްފަހު 14 ދުވަސް ހަމަވުމުން ކަމަށް ވެސް އެޗްޕީއޭއިން ވަނީ ކަނޑައަޅާފައެވެ.


Fethunu boat un libunu thimaavesheege gellun 20 aharah | Mihaaru\nފެތުނު ބޯޓުން ލިބުނު ތިމާވެށީގެ ގެއްލުން 20 އަހަރަށް\n11 ޖޫން 2021 - 17:46\nކޮލަމްބޯ (ޖޫން 11) - ސްރީ ލަންކާގެ ބޭރުން ކަނޑުގެ ސަރަހައްދުގައި ރޯވެ އަނދަމުން ގޮސް ފެތުނު ކެމިކަލް ބަރުކޮށްފައިވާ ބޯޓުން ލިބުނު ތިމާވެށީގެ ގެއްލުން ވިއްސަކަށް އަހަރަށް ދެމިގެންދާނެ ކަމަށް އެ ގައުމުގެ ތިމާވެއްޓާ ބެހޭ މިނިސްޓަރު މަހިންދާ އަމަރަވީރާ ވިދާޅުވެއްޖެ އެވެ.\nނޫސްވެރިންނާ ވާހަކަ ދައްކަވަމުން އޭނާ ވިދާޅުވީ ސިންގަޕޫރުގައި ރަޖިސްޓްރީކޮށްފައިވާ އެމްވީ އެކްސް-ޕްރެސް ބޯޓުގައި ހުރި ތަކެތީގެ ލިސްޓެއް ނަގާފައިވާ ކަމަށެވެ. ބޯޓުގައި ހުރި 1،486 ކޮންޓެއިނާގައި 193 އައިޓަމެއް ހުއްޓެވެ. އޭގެ ތެރޭގައި 25 ޓަނުގެ ނައިޓްރިކް އެސިޑް ވެސް ހިމެނެ އެވެ. އަދި ގިނަ އަދަދެއްގެ ޕްލާސްޓިކް ޕެލެޓް ވެސް ހުއްޓެވެ.\n"ބޯޓު ފެތުމުގެ ސަބަބުން ގޮނޑުދޮށްތަކަށް ލައްވި ޕްލާސްޓިކުގެ ބޮޑު ބައެއް މިހާރު ވަނީ ނަގާފައި. ބޯޓުން ބޭރުވި ޕްލާސްޓިކުގެ ތެރޭން މޫދުގައި އުޅޭ މަސްތައް ކެއީ ކިހާ ޕްލާސްޓިކެއް ކަމެއް ނޭނގޭ. އެއްގަމަށް ލައްވި ޕްލާސްޓިކް ނެގުމަށް ފަހު ވަނީ 40 ކޮންޓެއިނާގައި ބަންދުކޮށްފައި،" މިނިސްޓަރު އަމަރަވީރާ ވިދާޅުވި އެވެ. "ކޮންމެ އަހަރަކު ވެސް ލަންކާ އަށް އެތެރެ ކުރަނީ ކިހާ ޕްލާސްޓިކެއްކަން މިހާރު އަންދާޒާ ކުރެވޭނެ. މީގެ ތެރޭން 10 ޕަސެންޓް ވެސް ރިސައިކަލް ނުކުރޭ. ބާކީ ހުރިހާ ޕްލާސްޓިކެއް ބޭރު ވަނީ ތިމާވެއްޓަަށް."\nމިނިސްޓަރު ވިދާޅުވީ އެމްވީ އެކްސް-ޕްރެސްގައި އަލިފާން ރޯވެ ފެތެން މެދުވެރިވި ހާދިސާގައި ޒިންމާވާން ޖެހޭ މީހުން ހޯދާފައިވާ ކަމަށާއި އެ މީހުންނަށް އަދަބު ދޭނެ ކަމަށެވެ.\n"ބޯޓު ފެތުމުން ތިމާވެއްޓަށް ލިބުނު ގެއްލުން ޑޮލަރުން އަގެއް ނުކުރެވޭނެ. މިހާރު ވެސް މަރުވެފައިވާ ވެލަ އާއި ކޯމަސް ފަދަ އެއްޗެހި ފެންމަތިން ފެންނަމުން ދަނީ،" އަމަރަވީރާ ވިދާޅުވި އެވެ.\nކޮލަމްބޯ ހާބަރުގެ ހުޅަނގު އުތުރުން 9.5 މޭލު ބޭރުގައި އެންކަރުކޮށްފައިވާ ބޯޓުގައި އަލިފާން ރޯވީ މެއި 20 ވަނަ ދުވަހު އެވެ. ބޯޓުގައި ހުރި ކެމިކަލްގައި ރޯވި އަލިފާން ގަނޑު ނިވުނީ 13 ދުވަސް ފަހުންނެވެ.\nއޮފިޝަލުން ބުނެފައި ވަނީ ބޯޓުގައި ރޯވެފައި ވަނީ ނައިޓްރިކް އެސިޑް ލީކުވުމުގެ ސަބަބުން ކަމަށެވެ. ބޯޓުގައި ހުރި 25 ޓަނުގެ އެސިޑް ލީކުވާކަން މެއި 11 ވަނަ ދުވަހުން ފެށިގެން ބޯޓުގެ ފަޅުވެރިންނަށް އެނގޭ ކަމަށް ވެސް ބުނެފައިވެ އެވެ. ބޯޓުގެ ކެޕްޓަނާއި ޗީފް އިންޖިނޭރާ ދެކޮޅަށް ވަނީ ފުލުހުންނަށް މައްސަލަ ވެސް ހުށަހަޅައިފަ އެވެ.\nއިންޑިއާގެ ހަޒިރާ ބަނދަރުން 186 މީޓަރު (610 ފޫޓު) ބޯޓު މެއި 15 ވަނަ ދުވަހު ފުރީ 1،486 ކޮންޓެއިނާއާ އެކު އެވެ. ބޯޓުގައި ހުރި މުދަލުގެ ތެރޭގައި ނައިޓްރިކް އެސިޑުގެ އިތުރުން ކެމިކަލްގެ އެހެން ބާވަތްތަކާއި ކޮސްމެޓިކްސް ވެސް ހިމެނެ އެވެ.\nސްރީ ލަންކާ ބޯޓް އަޑިއަށްދިޔުން ތިމާވެށި


Jumuhuree Party Ge Council Member Kamah Gasim Ge Anbi Kabalun Hovi Vadaigenfi - Vaguthu\nޖުމްހޫރީ ޕާޓީގެ ކައުންސިލް މެންބަރު ކަމަށް ގާސިމްގެ އަނބިކަބަލުން ހޮވިވަޑައިގެންފި\nފޮޓޯ: ވީ ނިއުސް\nރޭ ކުރިއަށް ދިޔަ ޖުމްހޫރީ ޕާޓީގެ ތިންވަނަ ކޮންގުރެސްގައި ޖުމުހޫރީ ޕާޓީގެ ކައުންސިލް މެންބަރު ކަމަށް ގާސިމްގެ އަނބިކަބަލުން އައިޝަތު ނަހުލާ ހޮވިވަޑައިގެންފިއެވެ.\nޖުމްހޫރީ ޕާޓީގެ ލީޑަރު ޤާސިމް އިބްރާހިމްގެ އަނބިކަނބަލުން އާއިޝަތު ނަހުލާ ކައުންސިލްގެ މެންބަރު ކަމަށް ހޮވި ވަޑައިގަތީ 227 ވޯޓުންނެވެ.\nމީގެ އިތުރަށް މިރޭ އެޕާޓީގެ ކައުންސިލަށް އިންތިހާބްކޮށްފައިވަނީ އަހުމަދު ސައުދާއި، ހުސެއިން ނިހާދާއި، ހުސެއިން ރަޝީދާއި، ސޮފްވާން މަހުމޫދާއި، އަހުމަދު ރިޔާޒާއި، އައްސަދު އަލީގެ އިތުރުން އަހުމަދު މުހައްމަދު އެވެ. އަދި އަބްދުﷲ ރަޝީދު މުސާ އާއި، އަހުމަދު މޫސާއާއި، މުހައްމަދު ސައީދާއި، މުހައްމަދު ފިކުރީ އާއި، ހުސެއިން އަހުމަދާއި، ހަސަން ސުޖާއު އާއި، އަނީސާ ސައީދުވެސް ވަނީ ކައުންސިލަށް އިންތިހާބުކޮށްފައެވެ.\nޖުމުހޫރީ ޕާޓީން ބުނެފައިވަނީ މިއީ އިންތިޚާބުގެ ވަގުތީ ނަތީޖާކަމަށާ ނަތީޖާއާއިމެދު އެއްވެސް ޝަކުވާއެއް ވާނަމަ ދެ ދުވަހުގެ މުއްދަތެއް ޝަކުވާ ހުށައަޅަން ލިބޭނެކަމަށެވެ.\nޖުމްހޫރީ ޕާޓީ ގެ ކޮންގްރެސްގައި އެޕާޓީގެ ނައިބު ލީޑަރުންނާއި ރައީސް އިންތިޚާބު ކުރަން ވޯޓް ލުން ފެށިތާ ގިނައިރުތަކެއް ނުވެ ވޯޓް ލުން މިރޭ ހުއްޓުނެވެ. ނަމަވެސް ވޯޓުލުން އަލުން މާގިނަ އިރުތަކެއް ނުވެ ފެށުނެވެ.\nޖޭޕީގެ އެންމެ ބާރުގަދަ ގުނަވަން ކަމަށްވާ ކައުންސިލްގައި އަސާސީ ގަވައިދުގައިވާ ގޮތުން އެ ޕާޓީގެ އިސް މަގާމުތައް ކަމަށްވާ ލީޑަރާއި ނައިބު ހަތަރު ލީޑަރުންނާއި ރައީސް އާއި ނައިބު ރައީސް ހިމެނެ އެވެ. އޭގެ އިތުރުން ޕާޓީގެ މަޖިލީހުގެ މެންބަރުންނާއި ވަޒީރުން ވެސް ހިމެނެ އެވެ. ޕާޓީގެ އިދާރީ އިސް ބޭފުޅުން ވެސް ކައުންސިލްގައި ތިއްބަ އެވެ.\nޖުމްހޫރީ ޕާޓީން ބުނީ ހުސްވެފައިވާ މަގާމުތަކުގެ ތެރެއިން ޕާޓީގެ ލީޑަރުގެ މަގާމަށް އެއްވެސް ބޭފުޅަކު ކުރިމަތިލައްވާފައިވާ ނުވާ ކަމަށެވެ.\nއެ ޕާޓީގެ ލީޑަރުގެ މަގާމަށް އެއްވެސް ބޭފުޅަކު ކުރިމަތިނުލެއްވީ ޖުމްހޫރީ ޕާޓީ ޖުމްހޫރީ ޕާޓީ އުފެއްދުމަށާއި އެޕާޓީ ހިންގުމަށްޓަކައި ގާސިމް އިބްރާހީމް ކުރައްވާފައިވާ ހިދުމަތްތަކުގެ އަގު ޕާޓީގެ މެންބަރުން ވަޒަންކުރާތީ ކަމަށް އެ ޕާޓީން ބުނެއެވެ.\nޖޫން 23, 2018 08:50\nމީހުސް ގާސިމްގެ އަބިންތަ!\nޖޫން 23, 2018 13:33\nދެން އިވޭނީ ތިތަނުން އަންހެނަކާ އިނދެފިއޭ ބުނާ އަޑު. އެހާވެސް ތާކުންތާކު ނުޖެހޭ މީހެއް ތި ގާސިމަކީ!\nޖޫން 23, 2018 09:19\nމެޑަމް ފާތުން ކޮޕީކޮށްގެންނޫނި ކުރިއެރުމެއް ނެތް.. ހުރިހާޕާޓިއަކުންވެސް ޖުމުހޫރީ ޕާޓީން މެޑަމްފާތުން ކޮޕީކުރިހެން އެކަން ކުރުމަށް ގޮވާލަން..\nޖޫން 23, 2018 09:40\nކޮބާތަ އެތަނުން ތިބުނާ އަންހެނުން ނަކީ؟\nޖޫން 23, 2018 09:57\nމިތަނުން ކޮބައިތަ ޢައިޝަތު ނަހްލާއަކީ؟ ކިޔުންތެރިޔަކު ބުނެދީބަލަ!\nޖޫން 23, 2018 16:22\nމެދުގަ ކްރީމް ށޯލްއެއް އަޅާގެން\nޖޫން 23, 2018 10:25\nމެދުގައި ހުދު ކުލައިގެ ޕާސް އެއް ހިފަހައްޓައިގެން މަޑު ފިޔާތޮށި ކުލައިގެ ޝޯލް އެއް އަޅައިގެން އެހުންނެވީ ގާސިމްގެ އަނބިކަނބަލުން\nޖޫން 23, 2018 10:44\nޖޫން 23, 2018 10:45\nމެދހުގަ ބޮޑު މާޖެހި ހެދހުމހލާފަ އެހެރީ\nޖޫން 23, 2018 12:21\nޢަބިންނޭ އަހްތާވެސް އަބިންނޭ ... ގާސިމައް ދިގުއުމުރު ފުޅެއް\nޖޫން 23, 2018 12:56\nތިތިބީ މަގޭ5އަނބިން...\nޖޫން 23, 2018 13:27\nގާސިމްގެ އަނބިކަނބަލެކޭ މިހެން ލިއުން ނޫންތަ ރަގަޅު ގޮތަކީ؟\nޖޫން 23, 2018 14:49\nޖޫން 23, 2018 22:15\nއެއްކޮޅުގަ ބުރުގާ ނާޅަ އެހުރީ ކޮން ކުށްޖެއް އަނބިކަނބަލަކާ ހާދަ ވަށްތަރޭ.\nޖޫން 24, 2018 21:28\nއެހެންތަ؟ އަހުން ހީކުރީ ގާސިމްގެ ކާފަދަރިއެއް ކަމަށް މިމަޖެއަކީ ހަހަހަހަ......!!!


MMPRC ge hiyaanaathaa gulhigen Raees Yameen aa ACC in suvaal koffi | Mihaaru\nދ. ބަނޑިދޫގައި ބޭއްވި ޖަލްސާއެއްގައި ރައީސް ޔާމީން ވާހަކަ ދައްކަވަނީ: އެމްއެމްޕީއާރުސީ ތަހުގީގަށް އެމަނިކުފާނު އެއްބާރުލުން ދެއްވި ކަމަށް އޭސީސީން ބުނޭ. --ފޮޓޯ: ރައީސް އޮފީސް\nއެމްއެމްޕީއާރުސީގެ ހިޔާނާތާ ގުޅިގެން ރައީސް ޔާމީނާ އޭސީސީން ސުވާލުކޮށްފި\n31 މެއި 2016 - 12:47 35 comments\nމޯލްޑިވްސް މާކެޓިން އެންޑް ޕަބްލިކް ރިލޭޝަން (އެމްއެމްޕީއާރުސީ)ގެ ހިޔާނާތާ ގުޅިގެން ރައީސް އަބްދުﷲ ޔާމީނާ އެންޓި ކޮރަޕްޝަން ކޮމިޝަން (އޭސީސީ) އިން ސުވާލުކޮށްފި އެވެ.\nރާއްޖޭގައި މިހާތަނަށް ހިންގި އެންމެ ބޮޑު ހިޔާނާތާ ގުޅިގެން އޭސީސީގެ ތަހުގީގު ޓީމުން މިދިޔަ މަހު ރައީސާ ސުވާލުކުރީ އެމަނިކުފާނުގެ އެކައުންޓަށް ގިނަ އަދަދެއްގެ ފައިސާ ޖަމާކޮށްފައިވާ މައްސަލައިގައި ކަން އެނގިފައިވެ އެވެ.\nއިސްލާމިކް ބޭންކްގައި ހުޅުވާފައިވާ ރައީސް ޔާމީންގެ އެކައުންޓަކަށް އެސްއޯއެފް އިން ގިނަ އަދަދެއްގެ ފައިސާ ޖަމާކޮށްފައިވާ ޗެކްތަކެއް ސޯޝަލް މީޑިއާގައި އާއްމުކޮށްފައިވެ އެވެ. އޭގެ ތެރޭގައި ޖުމްލަ އެއް މިލިއަން ޑޮލަރު ޖަމާކޮށްފައިވާ ޗެކްތަކެއްގެ ކޮޕީ ވެސް ހިމެނެ އެވެ.\nއެސްއެއޯފް އަކީ އެމްއެމްޕީއާރުސީ އަށް ލިބެން ޖެހޭ ގިނަ އަދަދެއްގެ ފައިސާ އޮޅުވާލައިގެން ނަގާފައިވާ ކުންފުންޏެވެ.\nރައީސް ޔާމީން އަދި ރައީސް އޮފީހުން ސާފުކުރަން ބޭނުންވި ކަންކަމުގައި ވެސް ތަހުގީގަށް ފުރިހަމަ އެއްބާރުލުމެއް ވަނީ ދީފައި. --މުއައްވިޒް\nއޭސީސީގެ ނައިބު ރައީސް މުއައްވިޒް ރަޝީދު "މިހާރު" އަށް ވިދާޅުވީ ރައީސާ ސުވާލުކޮށްފައި ވަނީ ތަހުގީގަށް ބޭނުންވާ މައުލޫމާތުތަކެއް ސާފުކުރަން ކަމަށެވެ. ތަހުގީގަށް ރައީސް ޔާމީން ފުރިހަމަ އެއްބާރުލުން ދެއްވި ކަމަށް ވެސް އޭނާ ވިދާޅުވި އެވެ.\n"ރައީސް ޔާމީން އަދި ރައީސް އޮފީހުން ސާފުކުރަން ބޭނުންވި ކަންކަމުގައި ވެސް ތަހުގީގަށް ފުރިހަމަ އެއްބާރުލުމެއް ވަނީ ދީފައި،" މުއައްވިޒް ވިދާޅުވި އެވެ.\nއެމްއެމްޕީއާރުސީ މެދުވެރިކޮށް ރަށްތަކާއި ބިން އަދި ފަޅުތައް ކުއްޔަށް ދީގެން ދައުލަތަށް ލިބެން ޖެހޭ 1.2 ބިލިއަން ރުފިޔާ އަށް ހިޔާނާތްތެރިވެފައިވާ ކަމަށް އޮޑިޓް އޮފީހުގެ ތަހުގީގަށް ފަހު އާއްމުކުރި ރިޕޯޓުގައިވެ އެވެ. އޭގެ ތެރެއިން ގިނަ އަދަދެއްގެ ފައިސާ، އޭރުގެ ނައިބު ރައީސް އަހްމަދު އަދީބާ ގާތް ގުޅުމެއް އޮންނަ އެސްއޯއެފްގެ އެކައުންޓަށް ޖަމާކޮށްފައިވާ ކަމަށްވެ އެވެ.\nއެންޓި ކޮރަޕްޝަން ކޮމިޝަން: އެ ކޮމިޝަނުން އަންނަނީ އެމްއެމްޕީއާރުސީ މައްސަލައިގެ ތަހްގީގް ރިޕޯޓް އެކުލަވާލަމުން.\nއެ ކުންފުންޏަށް ލިބުނު ފައިސާ ރައީސް ޔާމީންގެ ދެ ކަނބަލުންނާއި ސަރުކާރު ހިންގާ ޕީޕީއެމަށް ފޯރުކޮށްދީފައިވާނެ ކަމަށް އެސްއޯއެފުން ވަނީ ބުނެފަ އެވެ. ނަމަވެސް އެކި ހަފުލާތަކުގައި ވާހަކަ ދައްކަވަމުން ރައީސް ވަނީ އެ ވާހަކަ ދޮގުކުރައްވައިފަ އެވެ.\nރައީސް ވިދާޅުވެފައި ވަނީ ސަރުކާރުގެ ކޮރަޕްޝަން އަދީބާ ހަމައިން ނިމިފައިވާ ކަމަށެވެ. އެ ހިޔާނާތުގައި ސަރުކާރުގެ އިތުރު ބޭފުޅަކު ބައިވެރިނުވާ ކަމަށް ވެސް އެމަނިކުފާނު ވިދާޅުވެ އެވެ.\nއެމްއެމްޕީއާރުސީ ހިޔާނާތާ ގުޅިގެން ނައިބު ރައީސް އަދީބާއި އެމްއެމްޕީއާރުސީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތުގެ އިތުރުން ހާމިދު އިސްމާއިލް (ހާމިދު ސޭޓް)ގެ މައްޗަށް ދައުވާ އުފުލައި ޝަރީއަތް ވަނީ ފަށައިފަ އެވެ.\nއިތުރު ލިޔުންތައް އެންޓި ކޮރަޕްޝަން ކޮމިޝަން އެމްއެމްޕީއާރުސީ ރައީސް އަބްދުﷲ ޔާމީން އެމްއެމްޕީއާރްސީގެ ކޮރަޕްޝަން


Rayyithunnah olhuvaa nulumah Captain Ihsan Majlis memberunnah govaalahvaifi - Dhiyares\nކެޕްޓަން އިހުސާން. ފޮޓޯ: އައްޑޫ އޮންލައިން.\nސިޔާސީ މަޤްސަދުތައް ހާސިލުކުރަން ދިވެހި ސިފައިންނާއި ފުލުހުންގެ އަގު ވައްޓާނުލުމަށް ކެޕްޓަން (ރޓޑ) އަލީ އިހުސާން ރައްޔިތުންގެ މަޖިލީހުގެ މެމްބަރުންނަށް ގޮވާލައްވައިފިއެވެ.\nއިހުސާން މިގޮތަށް ގޮވާލައްވާފައިވަނީ މިއަދު ކުރެއްވި ޓުވީޓެއްގައެވެ. އުތުރުތިލަފަޅު އެއްބަސްވުން ހާމަކުރުމަށް ގޮވާލައި ނައިފަރު ދާއިރާގެ މެމްބަރު އަހްމަދު ޝިޔާމް ވަނީ މަޖިލީހަށް ކުއްލި މައްސަލައެއް ހުށަހަޅާފައެވެ. އެ މައްސަލައަށް ބަހުސް ކުރައްވަމުން އެމްޑީޕީއަށް ނިސްބަތްވާ ބައެއް މަޖިލީސް މެމްބަރުން ވަނީ ދިވެހި ސިފައިންނަކީ ޤައުމަށް ކުރިމަތިވާ ނުރައްކާތަކާއި ކުރިމަތިލުމުގެ ޤާބިލުކަމެއް ނެތް ބައެއްގެ ގޮތުގައި ސިފަކޮށްފައެވެ. އަދި އިންޑިއާގެ "އެހީ" ބޭނުންވަނީ އެހެންވެ ކަމަށް ބުނެފައެވެ.\nބެލެވޭ ގޮތުގައި އިހްސާން މިގޮތަށް ޓުވީޓު ކުރެއްވީ މަޖިލީސް މެމްބަރުންގެ ވާހަކަތަކުގައި ވަރަށް ބޮޑަށް އެމްއެންޑީއެފްގެ އަގު ވެއްޓޭގޮތަށް ވާހަކަ ދެއްކެވުމުންނެވެ. މީގެ އިތުރުން އިހްސާން ވަނީ، ކަންކަމުގެ ހަގީގަތް ނޭނގޭނަމަ ސިފައިންގެ ފަރާތްތަށް މަޖިލީހަށް ހާޒިރުކޮށްގެން އޮޅުން ފިލުވުމަށް ގޮވާލާފައެވެ. އަދި ރައްޔިތުންނަށް އޮޅުވާ ނުލުމަށާއި، މެމްބަރުންގެ ވާޖިބު އެހެން މީހުންނަށް ހުރަސް އެޅުމަކާއި ނުލާ އަދާކުރެއްވުމަށްވެސް އިހްސާން ގޮވާލެއްވިއެވެ.\nއުތުރުތިލަފަޅުގައި ޑޮކްޔާޑަކާއި ބަނދަރެއް ހެދުމުގެ މަސައްކަތް އިންޑިއާ އާއި ހަވާލުކުރުމަށް ދިވެހި ސަރުކާރުން އެއްބަސްވުމެއްގައި ސޮއިކޮށްފައިވާއިރު، އެ އެއްބަސްވުމުގެ ދަށުން އިންޑިއާ ސިފައިންނަށް ދާއިމަށް ދިވެހިރާއްޖޭގައި ތިބެވޭނެއެވެ.\nކެޕްޓަން އިހުސާން އިންޑިއާ އިންޑިއާގެ އަސްކަރިއްޔާ ރައްޔިތުންގެ މަޖިލީސް


މިދިޔަ ހުކުރު ދުވަހު ކަރުގައި ކުންނާރެއް ތާށިވެ ކެނދިކުޅުދޫގައި އުމުރުން ހަ އަހަރުގެ ކުއްޖަކު ނިޔާވި ހަބަރަކީ މި މަސް ތެރޭގައި ލިބުނު އެންމެ ހިތާމަވެރި އެއް ހަބަރެވެ.\nމި ލިޔުމުގައި މިބަލާލަނީ ކުއްޖެއްގެ ނުވަތަ މީހެއްގެ ކަރުގައި އެއްޗެއް ތާށިވެއްޖެނަމަ އެފަދަ ހާލަތެއްގައި ކުރެވިދާނެ ބައެއް ކަންކަމަށެވެ.\nއެންމެ ފުރަތަމަ ކަމަކީ ހާލަތު ދެނެގަތުމެވެ. އެއްޗެއް ތާށިވުމުގައި ދެ ހާލަތެއް ވެ އެވެ. އެއީ އެއްކޮށް ތާށިވެ ނޭވާ ނުލެވޭ ވަރަށް ބެދުން އަދި ކޮންމެވެސް ވަރަކަށް ތާށިވެ ނޭވާ ލެވޭ ވަރަށް އަދި ވާހަކަ ދެކެވޭ ވަރަށް ތާށިވުމެވެ.\nނޭވާ ލެވޭ ވަރަށް އަދި ވާހަކަ ދެކެވޭ ވަރަށް ތާށިވެފައިވާނަމަ ކެއްސުމަށް ބާރު އަޅާށެވެ. ކެެއްސުމުން ތާށިވެފައިވާ އެއްޗެއް ބޭރުވުމުގެ ފުރުސަތު ބޮޑުވެ އެވެ. އަދި ފެންފަދަ އެއްޗެއް ނުދިނުމަށް ހަނދާން ކުރާށެވެ. ފެން ފަދަ އެއްޗެއް ދީފިނަމަ ކަރުގައި ހަރުލާފައިވާ އެއްޗެއް ނެއްޓުމުގެ ބަދަލުގައި ދާނީ އެތެރެއަށެވެ.\nކަރުގައި އެއްޗެއް އެއްކޮށް ތާށިވެފައިވާނަމަ މިގޮތަށް އަމަލުކުރެވިދާނެ އެވެ.\nމީހާ ގުދުކޮށްލުމަށްފަހު ބަނޑާ ދިމާލުގައި އެއްއަތް އެޅުމަށްފަހު ބުރަކަށީގައި (މެއާދިމާއަށްވުރެ ތަންކޮޅެއް މަތީގައި) މައްޗަށް ވާގޮތަށް ތެޅުން، ބާރަށް ނަމަވެސް އެހާ ބާރު ނުވާވަރަށް، ކޮންމެ ފަހަރަކު ޖެހުމަށްފަހު އެ އެއްޗެއް ނެއްޓިއްޖެތޯ ބަލާލުން، ކެއްސަން ފަށައިފިނަަމަ ޖެހުން ހުއްޓާލުން، މިގޮތަށް ކަން ކުރުމުގައި ކޮޅަށް ބަހައްޓާ ނުޖެހުމަށް ސަމާލުކަން ދޭންވާނެ އެވެ. ކޮޅަށް ބަހައްޓާ ޖަހައިފިނަމަ ތާށިވެފައިވާ އެއްޗެއް އިތުރަށް ތާށިވާނީ އެވެ.\nބަނޑުގައި އަތް އަޅާ އެތެރެއަށް ފިތާލުން، މިގޮތަށް އަމަލު ކުރުމުގައި ފޮޓޯއިން އެ ފެންނަ ގޮތަށް އަތް ބެހެއްޓުމަށް ސަމާލުވުން، މޭ ކަށިގަނޑާއި ފޫޅާއި ދެމެދު އަތް އެޅުން އަދި ކުއްލިއަކަށްފަދަ ގޮތަކަށް އެތެރެއަށް އަދި މައްޗަށް ވާގޮތަށް ފިތާލުން، މިގޮތަށް އަމަލު ކުރާއިރުވެސް ކެއްސަން ފަށައިފި ނަމަ ހުއްޓާލަން ވާނެ އެވެ.\nހޭނެތިފައިވާމީހަކު ނަމަ މޫނު އަރިއަށް ވާގޮތަށް ބޭއްވުމަށްފަހު ބަނޑަށް ފިތުން، ބަނޑަށް ފިތާއިރު މޫނު ސީދާވާގޮތަށް ނުބޭއްވުމަށް ސަމާލުކަން ދޭން ވާނެ އެވެ.\nއެކަނި ހުންނަ ވަގުތެއްގައި އެއްޗެއް ތާށިވެއްޖެނަމަ ފުރަތަަމަ ކަމަކަށް ހާސް ނުވާށެވެ. އަދި ކެއްސޭތޯ މަސައްކަތް ކުރާާށެވެ. ނުކެއްސިއްޖެނަމަ އަމިއްލައަށް ގޮނޑިއެއް ނުވެތަ މޭޒެއް ފަދަ ތަނެއްގައި ބަނޑު ވިއްދާ އެތެރެއަށް ކުއްލި ގޮތަކަށް ވާގޮތަށް ފިތާލެވޭތޯ ބަލާށެވެ.\nމާބަނޑު މީހެއް ނަމަ އަމަލުކުރުމުގައި ތީރުން އެ ފެންނަ ހިސަބުގައި ނަމަވެސް މޭ ކަށިގަނޑުން ތިރީގައި އަތް އެޅުން ރަނގަޅުވާނެ އެވެ.\nތުއްތު ކުއްޖެއް ނަމަ ފޮޓޯއިން ފެންނަ ގޮތަށް ތިރިއަށް ވާގޮތަށް އަތް މަތީގައި ބާއްވާށެވެ. އަދި ބުރަކަށީގައި އަތުން މަޑުމަޑުން ޖަހާލާށެވެ. ކުއްޖާ ތަންކޮޅެއް ބޮޑުނަމަ ގޮނޑިއެއްގައި އިށީނދެ އުނގުމަތީގައި ބޭއްވި ދާނެ އެވެ.\nކުޑަކުއްޖެއް ނަމަ ބުރަކަށީގައި ޖަގައިގެން ތާށިވެފައިވާ އެއްޗެއް ނުވެއްޓިއްޖެނަމަ ފަހަތުން ހިފާ ބާރުކޮށް ފިތާލެވިދާނެ އެވެ. އެގޮތަށް ފިތާއިރު މޭކަށްޓާއި ދިމާލުގައި އަތް ނޭޅުމަށް ސަމާލުކަން ދޭންވާނެ އެވެ.\nހޭނެތިފައިވާ މީހަކަށް ސީޕީއާރު ދޭންވާނީ ކަރުގައި ތާށިވެފައިވާ އެއްޗެއް ނެގުމަށްފަހުގައި އެވެ. ކަރުގައި ތާށިވެފައިވާ އެއްޗެއް ނެގުމަށް މަސައްކަތް ކުރާއިރު ހޮސްޕިޓަލަށް ގެންދިއުމަަށް ނުވަތަ ގެއަށް ޑޮކްޓަރަކު ގެނައުމަށް މަސައްކަތް ކުރެވިދާނެ އެވެ.


Mulhu dhuniyein Covid jehunu meehunge adhadhu 90 million ah araifi - One Online\nކޮވިޑް ޖެހޭމީހުންގެ އަދަދު ދަނީ އިތުރުވަމުން --\nމުޅި ދުނިޔެއިން ކޮވިޑް ޖެހުނު މީހުންގެ އަދަދު 90 މިލިއަނަށް އަރައިފި\nދެހާސް ނަވާރަވަނަ އަހަރުގެ ފަހުކޮޅު ޗައިނާއިން ފެންނަން ފެށި ކޮވިޑް 19 ޖެހުނު މީހުންގެ އަދަދު 90 މިލިއަނަށް އަރައިފިއެވެ.\nދުނިޔޭގެ ހުރިހާ ގައުމުތަކަކުން ބައްޔާ ދެކޮޅަށް ހަނގުރާމަކުރަމުން އަންނަ އިރު، ކޮވިޑްގެ އިތުރު ރާޅުތަކެއް އަރައި ލިބެމުންދާ ގެއްލުންތައް ދަނީ އިތުރުވަމުންނެވެ.\nކޮވިޑްގެ އާ ވޭރިއަންޓެއް ފެނި ޔޫކޭ އާއި އެފްރިކާ ނުރައްކަލާ ކުރިމަތިލާން ޖެހިފައިވާ އިރު، އާ ވޭރިއަންޓް އެހެން ގައުމުތަކުންވެސް ދަނީ ފެންނަމުންނެވެ.\nކޮވިޑުން ރައްކާތެރިވުމަށް ދުނިޔޭގެ ކުރިއަރާފައިވާ ބައެއް ގައުމުތަކުން އެގައުމުތަކުގެ ރައްޔިތުންނަށް ވެކްސިން ދޭން ފަށާފައިވާ އިރު، ވެކްސިންގެ ޑިމާންޑު ބޮޑުވެ، އުފައްދާ ކުންފުނިތަކަށްވެސް ވަނީ ބާރު ބޮޑުވެފައެވެ.\nދުނިޔެއިން މިހާތަނަށް އެންމެ ގިނަ ކޭސް ފެނިފައިވާ އެމެރިކާއިން އެކަނިވެސް 22.7 މިލިއަން ކޭސް ފެނިފައިވާ އިރު، ދެވަނައަށް އެންމެ ގިނަ ކޭސް ފެނިފައިވަނީ އިންޑިއާއިންނެވެ. އިންޑިއާއިން މިހާތަނަށް 10.5 މިލިއަން ކޭސް ފެނިފައިވެއެވެ.\nކޮވިޑް ޖެހިގެން މިހާތަނަށް ދުނިޔެއިން 1.95 މިލިއަން މީހުން މަރުވެފައިވާ ކަމަށް ރެކޯޑްތަކުން ދައްކައެވެ. އެންމެ ގިނަ މަރުވެސް ރެކޯޑްކޮށްފައިވަނީ އެމެރިކާއިންނެވެ. އެގައުމުން މަރުވި މީހުންގެ އަދަދު ހަތަރު ލައްކައާ ގާތްކުރެއެވެ.


Member Hussain Manik aai Shah ves JP ah | Mihaaru\n27 ނޮވެމްބަރ 2018 - 22:54 15 comments\nރައްޔިތުންގެ މަޖިލިހުގެ ގުރައިދޫ ދާއިރާގެ މެމްބަރު ހުސައިން މަނިކު ދޮންމަނިކާއި ފުވައްމުލަކު އުތުރު ދާއިރާގެ މެމްބަރު އަލީ ޝާހު ވެސް ޖުމްހޫރީ ޕާޓީ (ޖޭޕީ) އަށް މިރޭ ސޮއިކުރައްވައިފި އެވެ. އެ ދެބޭފުޅުން ސޮއިކުރެއްވުމާ އެކު، މި ސަރުކާރު ހިންގާ ކޯލިޝަންގައި ހިމެނޭ ޖުމްހޫރީ ޕާޓީ ރައްޔިތުންގެ މަޖިލިހުގައި ތަމްސީލް ކުރައްވާ މެމްބަރުންގެ އަދަދު 17 އަށް އެރީ އެވެ.\nކުރިން ޕީޕީއެމްގެ މެމްބަރެއްގެ ގޮތުގައި ހުންނެވި ހުސައިން މަނިކުގެ އިތުރުން ޝާހް ޖޭޕީއަށް ސޮއިކުރެއްވުމަށް ފަހު އެ ދެ ބޭފުޅުންގެ ފޯމު ހަވާލު ކުރެއްވީ ޖޭޕީގެ އޮފީހުގައި އޮތް ރަސްމިއްޔާތެއްގައި އެ ޕާޓީގެ ލީޑަރު ގާސިމް އިބްރާހީމްއާ އެވެ.\nހުސައިން މަނިކަކީ ޕީޕީއެމްގެ ރައީސް އަދި ކުރީގެ ރައީސް އަބްދުﷲ ޔާމީނާ ގާތްގުޅުމެއް އޮންނަ ބޭފުޅަކަށް ވީ ނަމަވެސް މިދިޔަ ރިޔާސީ އިންތިޚާބުގެ ކެމްޕެއިނާއި އޭގެ ފަހުން ދެ ބޭފުޅުންގެ ގުޅުން ވަނީ ވަރަށް ބޮޑަށް ގޯސްވެފަ އެވެ. އަދި ޕީޕީއެމްގެ ޕާލަމެންޓްރީ ގުރޫޕުގެ ވައިބާ ގުރޫޕުން ހުސައިން މަނިކު ބޭރުކޮށްފައިވާތާ ވެސް ދުވަސްކޮޅެއް ވެއްޖެ އެވެ.\nމެމްބަރު ޝާހަކީ ރައްޔިތުންގެ މަޖިލިހުގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަން (އީސީ) ން ކުރިން ކަނޑައެޅި 12 މެމްބަރުންގެ ތެރޭގައި ހިމެނިވަޑައިގަންނަވާ މެމްބަރެކެވެ.\nއެ މެމްބަރުންގެ ތެރެއިން ދެ ބޭފުޅަކު ރޭ ވެސް ވަނީ ޖޭޕީއަށް ސޮއިކުރައްވައިފަ އެވެ. އެއީ މަޑުއްވަރީ ދާއިރާގެ މެމްބަރު މުހައްމަދު އަމީތާއި ތިނަދޫ ދެކުނު ދާއިރާގެ މެމްބަރު އަބްދުﷲ އަހްމަދު (އަބުޅޯ) އެވެ.\nރައްޔިތުންގެ މަޖިލިހުގެ ގޮނޑި ގެއްލުނު ކަމަށް އީސީން ކަނޑައެޅި 12 މެމްބަރުންގެ ތެރެއިން ވަކި ޕާޓީއަކާ ގުޅިވަޑައިނުގެން މިހާރު ތިއްބީ ވިލިނގިލީ ދާއިރާގެ މެމްބަރު ސައުދު ހުސައިނާއި ދިއްދޫ ދާއިރާގެ މެމްބަރު އަބްދުއްލަތީފް މުހައްމަދެވެ. ދެން ތިއްބެވި މެމްބަރުން މިހާރު ވަނީ ޖޭޕީއަށާއި އެމްޑީޕީއާ ގުޅިވަޑައިގެންފަ އެވެ. އެގޮތުން، އިހަވަންދޫ ދާއިރާގެ މެމްބަރު މުހައްމަދު އަބްދުﷲ (މުހައްމާ) އާއި ތިމަރަފުށި ދާއިރާގެ މެމްބަރު މުހައްމަދު މުސްތަފާ ފިޔަވައި އެހެން ބޭފުޅުން ގުޅިވަޑައިގަތީ ޖުމްހޫރީ ޕާޓީއާ އެވެ. ތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހިމް (ލޯޔަރު ވައްޑެ) އާއި ތިނަދޫ އުތުރު ދާއިރާގެ މެމްބަރު ސައުދުﷲ ހިލްމީ ނިންމެވީ ކުރީގެ ރައީސް މައުމޫން އަބްދުލްގައްޔޫމާ އެކު ތިއްބެވުމަށެވެ.\nމެމްބަރުން އެއް ޕާޓީން އަނެއް ޕާޓީއަށް ބަދަލު ނުވެވޭ ގޮތަށް ފާސްކުރި އެންޓި ޑިފެކްޝަން ގާނޫނު މިހާރު ވަނީ އުވާލައިފަ އެވެ. އިދިކޮޅު 12 މެމްބަރުންގެ ގޮނޑި ގެއްލިއްޖެ ކަމަށް އީސީން ކަނޑައެޅީ އެގާނޫނުގެ ދަށުންނެވެ. އެކަމަކު އެ ނިންމުން ސުޕްރީމް ކޯޓުން ފަހުން ވަނީ ބާތިލްކޮށްފަ އެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) ޖުމްހޫރީ ޕާޓީ މެމްބަރު އަލީ ޝާހު މެމްބަރު ހުސައިން މަނިކު ދޮންމަނިކު ޕީޕީއެމް މަޖިލީހުގެ މެމްބަރުން


Rahumu Kuda Gothakah Bulhaleh Maraalaa Video Eh Aanmuvejje - Vaguthu\nރަހުމު ކުޑަ ގޮތަކަށް ބުޅަލެއް މަރާލާ ވީޑިޔޯއެއް އާއްމުވެއްޖެ\nއާއްމުވި ވީޑިޔޯގެ ސްކްރީންޝޮޓެއް--\nމާލޭގައި ބުޅާ މެރުން އާއްމުވެފައިވާ އަދި އެތައް ބައެއްގެ ސަމާލުކަން މި މައްސަލައަށް ލިބިފައިވަނިކޮށް، ރަހުމު ކުޑަ ގޮތަކަށް ބުޅަލެއް މަރާލާ ވީޑިޔޯ އެއް އާއްމުވެއްޖެއެވެ.\nފޭސްބުކުގައި އާއްމުވެފައިވާ ވީޑިޔޯ އަކުން ފެންނަ ގޮތުގައި ދަނޑުބުރިއަކުން މި ބުޅަލުގެ ގައިގައި ތަޅައެވެ. ވީޑިޔޯ އަށް މިކަން ކުރާކަން ފާހަގަވާއިރު، ދަނޑިބުރިއަކުން ބުޅަލުގެ ގައިގައި ތަޅަން ފެށުމުގެ ކުރިންވެސް ބުޅާ އޮންނަނީ ކޮންމެވެސް އަނިޔާއެއްގެ ސަބަބުން ވަރަށް ބޮޑަށް ބަލިވެފައެވެ.\nމި ވީޑިޔޯ އިން ފެންނަ ގޮތުގައި ބުޅާ މަރާލުމަށް ދަނޑިއަކުން ތަޅަނީ އެންމެ މީހެކެވެ. އެހެންނަމަވެސް، އިތުރު އެތައް ބަޔަކުވެސް މިކަން ކުރުމުގައި ބައިވެރިވެފައިވާކަން ވަރަށް ބޮޑަށް ބެލެވެއެވެ.\nމީގެއިތުރުންވެސް، މިކަން ކުރާ ތަނަށް ބަލާއިރު މިއީ މާލޭގެ ތަނެއްކަމަށްވެސް ނުބެލެވެއެވެ.\nބުޅަލަށް އިހާނެތިކޮށް ހިތުމަކީ މާތްވެގެންވާ އިސްލާމް ދީނުގައިވެސް ނަހީ ކުރައްވާފައިވާ ކަމެކެވެ. ބުޅަލަކީ ކީރިތި ރަސޫލާ މުޙައްމަދު ޞައްލަﷲ އަލައިޙި ވަސައްލަމް ވަރަށް ބޮޑަށް ލޯބިފުޅުވީ އެއްޗެކެވެ. ބުޅަލަށް ކާން ނުދީ ފެން ނުދީ ބޭންދުމުގެ ސަބަބުން އަންހެނަކު ނަރަކައަށްވެސް ވަންނަން ޖެހުނެވެ.\nބުޅާ މެރުން އާއްމުވުމާ ބެހޭގޮތުން ފުލުހުން ބުނީ ފުލުހުންނަށް އެފަދަ މައްސަލައެއް ހުށަހަޅާފައި ނުވާކަމުގައެވެ.\nޖެނުއަރީ 9, 2019 17:44\nދެންވެސް މަގުމަތީ ނޮހޮރުއްޕާން ކޮށްއުޅެްންޏާ މަރާނަން!\nޖެނުއަރީ 9, 2019 18:51\nކަލޭ ގޭގަ އޮވެބަލަ ބޭރައް ނުނިކުމެ... ނޫނީ ވަޅެއް ކޮނެފަ ވަޅުލެވިބަލަ\nޖެނުއަރީ 9, 2019 20:54\nއިރާދައިގަ ނެތްކަމެއް ކިތަންމެ ބާރުލާފަ ބުންޏަކަސް ނުވާނެ.\nޖެނުއަރީ 9, 2019 21:43\nއައި އެމް ޑެނޭރިސް ސްޓޯމްބޯން އޮފް ހައުސް ޓާގޭރިއަން، ކުއީން އޮފް ދި އެންޑަލްސް އެންޑް ދަ ފަސްޓް މެން، ޕްރޮޓެކްޓާ އޮފް ދަ ރެލްމް އެންޑް ޚަލީސީ އޮފް ދަ ގްރޭޓް ގްރާސް ސީ ، ދަ އަންބާންޓް، ބްރޭކާ އޮފް ޗެއިންސް އެންޑް މަދާ އޮފް ޑްރެގަންސް. ވެން މައި ޑްރެގަންސް އާރ ގްރޯން، ވީ ވިލް ޓޭކް ބެކް ވަޓް ވޯޒް ސްޓޯލެން ފްރޮމް ދަ ބުޅާ އެންޑްޑިސްޓްރޯއި ދޯޒް ހޫ ރޯންގޑ ދަ ބުޅާ. ވީ ވިލް ލޭ ވޭސްޓް ޓު ބުޅަލަށް އަނިޔާ ކުރި މީހުން އެންޑް ބާން ދެއަރ ހައުސެސް ޓު ދަގްރައުންޑް. އައި ވިލް ސާރވް ޖަސްޓިސް ފޯ ދަ ކެޓްސް ވިތު ފަޔާ އެންޑް ބްލަޑް.\nޖެނުއަރީ 9, 2019 17:47\nވީޑިއޯ ނުލީތީ ވަރަށް ރަނގަޅު. މަށަކަށް ކެތެއް ނުވާނެބަލާކަށް. ??\nޖެނުއަރީ 9, 2019 18:38\nކަލޭ ތީ ހާދަ ފިނޑިމީހެކޭ.\nޖެނުއަރީ 9, 2019 18:59\nވަރަށް ކަޑަ ކަމެއް ބުޅާ މެރުމަކީ. ނަމަވެސް މަރުވާ ހުރިހާ އިންސާނުން ދަނީ ބަރްޒަހުގެ އާލަމަށް. ނަރަކަ ސުވަރުގެ އަށް ދަނީ ހިސާބު ބެއްލެވުމަށްފަހު. ދެޓްސް ވަޓް އައި ހާޑް.\nކޮންމެ ޖަނަވާރަކަށްވެސް އޭގެ ހައްގު ލިބޭނެ ދުވަސް އަންނާނެ. އެދުވަސް މަތިން ހަަނދާކޮށްލާ\nޖެނުއަރީ 9, 2019 23:46\nބުޅާ މަރާ މީހުންނައް ބުނެލަން އޮތީ ކަލޭމެން އެންމެނައް ހަލާކު ހުރި!!!!!!!!????\nޖެނުއަރީ 10, 2019 00:34\nތޭންކްސް ލަވް. ?\nޖެނުއަރީ 10, 2019 19:14


ބަރުޒަޚުގައި… – DhiSalafiyyah\n20/02/2012 ޢަޤީދާއާއި ފިރުޤާތައް, މުހިއްމު ލިޔުންތައް, ދީންއަލް އުޚްތު އުންމު ޢަބްދިﷲ\nއިންސާނާ މަރުވުމަށްފަހު އަލުން ދިރުއްވުމާއި ދޭތެރޭގައި ކަންތައް ވަނީ ކިހިނެތްތޯއެވެ؟ މިއީ ވަރަށް ގިނަ މީހުންގެ ހިތަށް އަރާނޭ ސުވާލެއް ކަމާމެދު ޝައްކެއްނެތެވެ. ނަމަވެސް މި ސުވާލުގެ ޖަވާބު އެކި މީހުން އެކި ގޮތަށް ދީފާނެއެވެ. އެހެނީ މިކަމުގައި އެކި ދީންތަކުގެ މީހުންގެ ޢަޤީދާ ތަފާތު ވުމުންނެވެ. ބައެއް ދީންތަކުގެ މީހުން ދެކޭގޮތުގައި މީހަކު މަރުވުމަށްފަހު އަލުން އުފަންވާނެއެވެ. އަނެއް ބަޔަކު ދެކޭގޮތުގައި އޭނާގެ ރޫހު އެކި އެއްޗެހީގެ ސިފައިގައި ދުނިޔެއަށް އަންނާނެއެވެ. ކަންމިހެން ހުރިއިރު މާތް ވެގެންވާ އިސްލާމްދީނުގައި މިކަމުގައި އޮތް ޞައްޙަގޮތް ބަލާ އޮޅުންފިލުވުމަކީ ކޮންމެ މުސްލިމެއްގެ ވެސް ވާޖިބެކެވެ. އިންސާނާ ބަރުޒަޚަކަށް ކުރާ ދަތުރަކީ ދާއިމީ ދަތުރެއްނޫނެވެ. ނަމަވެސް އޭނާ ކުރާ ޒިޔާރަތެކެވެ.\n﴿ اَلْهَاكُمْ التَّكَاثُرُ (١) حَتَّى زُرْتُمْ الْمَقَابِرَ (٢) ﴾ (سورة التكاثر ١، ٢)\nމާނައީ: “(ދުނިޔެވީ ކަންކަމާއި ތަކެތި( ގިނަކުރަން އުޅުން، ތިޔަބައިމީހުން މަޝްޣޫލުކޮށްފިއެވެ. ތިޔަބައިމީހުން ކަށްވަޅުތަކަށް ޒިޔާރަތްކޮށްފުމަށް ދާނދެނެވެ.”\n“އިސްލާމީ ޝަރީޢަތުގައި، އަދި ﷲ ތަޢާލާ ބާވާލެއްވި އެންމެހާ ޝަރީޢަތްތަކުގައި ވާގޮތުން، މީހަކު މިބިންމަތީ މަރުވުމަށްފަހު، އާޚިރަތް ދުވަހުގެ ކުރިން އެމީހަކު އަލުން ނުދިރުއްވޭނެއެވެ. ދުނިޔެ ފަނާވުމަށްފަހު ހުރިހާ އިންސާނުން ކަށްވަޅުން ތެދުވާނެއެވެ. އެއީ ﷲ ތަޢާލާ އެބައިމީހުންގެ މައްޗަށް ނިޔާ އިއްވެވުމަށްޓަކައެވެ. އެކަލާނގެއީ ޙައްޤުވެގެން އަޅުކަންވެވޭ ހަމައެކަނި އިލާހެވެ. އަދި އެންމެ މޮޅަށް ޙުކުމްކުރައްވާ އިލާހެވެ. މީހަކު މަރުވުމަށްފަހު އަލުން ދިރުއްވެވުމާ ހަމައަށް އޭނާވާނީ ބަރުޒަޚުގައެވެ. އެތާ އޭނާ އެވަނީ ހައްޔަރުކުރެވިފައެވެ. (ލަފްޒީ ގޮތުން ބަރުޒަޚުގެ މާނައަކީ ފަރުދާއެވެ.) އެތައް ހާސް އަހަރުތަކެއް ކުރިން މަރުވި މީހުން، އެތައް ހާސް އަހަރުތަކެއް ވަންދެން އަލުން ދިރުއްވުމުގެ އިންތިޒާރުގައި އޮންނާނެކަމަށް ދެކުމަކީ ހައިރާންވާންޖެހޭ ވަރުކަމެއް ނޫނެވެ. އެއީ ނަބިއްޔާ صلى الله عليه وسلم ޙަދީޘްކުރައްވާފައިވާ ގޮތުން ކޮންމެ މީހެއްގެ ވެސް މަރަކީ އެމީހެއްގެ އަލުން ދިރުއްވުމުގެ ފެށުމެވެ. ވަގުތަކީ ދުނިޔޭގައި ދިރިއުޅޭ މީހުންނަށްޓަކައި ވާއެއްޗެކެވެ. މީހަކު މަރުވުމުން، ވަގުތު ދޫކޮށް އޭނާ އެދިޔައީއެވެ. އަދި އެއްހާސް އަހަރު، އެސްފިޔަ ޖަހާލާހާ ވަގުތުކޮޅަކަށްވެދެއެވެ. މިޙަޤީޤަތުގެ ވާހަކަ ﷲ ތަޢާލާ ވަނީ ބަޤަރާ ސޫރަތުގައި ބަޔާންކޮށް ދެއްވާފައެވެ. އެއީ ވީރާނާވެފައިވި ރަށެއް އަލުން ދިރުއްވުން އެއީ ﷲ ތަޢާލާގެ ކުޅަދުންވަންތަ ކަމުގެ ތެރެއިންވާ ކަމެއް ކަމާއިމެދު ޝައްކުކުރި މީހެއްގެ ވާހަކައިގައެވެ. ﷲ ތަޢާލާ އެމީހާ ސަތޭކަ އަހަރަށް މަރުގެންނެވިއެވެ. އަދި އޭނާ އަލުން ދިރުއްވުމުން، އޭނާ ‘ނިދީ’ ކިހާ ދުވަހެއް ވަންދެންތޯ ސުވާލު ކުރެވުނެވެ. އޭނާ ޖަވާބުގައި ބުނިކަމަށް ﷲ ތަޢާލާ ވަޙީ ކުރައްވާފައިވަނީ،\n﴿ … يَوْماً أَوْ بَعْضَ يَوْمٍ … ﴾ (سورة البقرة ٢٥٩)\nމާނައީ: ” އެންމެ ދުވަހަކުއެވެ. ނުވަތަ ދުވަހަކުން ބަޔެއްގައެވެ.”\nހަމަމިފަދައިން، ދިގު މުއްދަތަކަށް ހޭނެތިފައިވާ މީހަކު ހޭއެރުމުން އޭނާއަށް އިހުސާސްވާނީ ވަރަށް ކުޑަ ވަގުތުކޮޅެއް ފާއިތުވެދިޔަ ކަމެވެ. ނުވަތަ އެއްވެސް ވަގުތެއް ނުހިނގާކަމެވެ. އާންމުކޮށް ގިނައިރުތަކެއް ވަންދެން ނިދާފައި ހޭލެވޭ މީހަކަށްވެސް ހީވާނީ އޭނާ ލޯމަރާލީ ހަމަދެންމެހެންނެވެ. އެހެންކަމުން، ބަރުޒަޚުގައި ގަރުނުތަކެއް ވަންދެން އިންތިޒާރު ކުރަންޖެހިދާނެކަމަށް ހީކޮށްގެންނުވާނެއެވެ. ސަބަބަކީ އެޙާލަތުގައި ވަގުތުގެ އެއްވެސް ބޭނުމެއްނެތެވެ.”1\nﷲ ތަޢާލާއަކީ ހުރިހާ ކަމަކަށް ކުޅަދުންވަންތަވެ ވޮޑިގެންވާ، ޙައްޤު ގޮތުގައި އަޅުކަން ވެވޭ ހަމައެކަނި އިލާހެވެ. ނެތުމުގެ ތެރެއިން އެކަލާނގެ އިންސާނުން އުފެއްދެވިފަދައިން، މަރުވެ، ކަށިފީވެ، ވެއްޔަށްވެދިއުމަށްފަހު އަލުން ދިރުއްވުމަކީ ކޮންމެ މުސްލިމަކުވެސް ޝައްކަކާއި ނުލާ ޤަބޫލުކޮށް އެކަމަށް އީމާންވާން ޖެހޭނެކަމެކެވެ. އަދި ހަމަ އެހެންމެ މަރު ވުމަށްފަހު އަލުން ދިރުއްވުމާއި ދެމެދު ބަރުޒަޚުގައި އަޅުގަނޑުމެންވާނޭކަން ޤަބޫލުކުރަންޖެހޭނެއެވެ. އެހެނީ މިކަންކަމަކީ ކޮންމެ މުސްލިމެއްގެ އީމާންވާން ޖެހޭ ޞައްޙަ ޢަޤީދާގެ ތެރެއިންވާ ކަންކަމެވެ.


Hulhumale' Ah Ekakah Vure Gina Memberun Inthihaabu Kurumuge Visnumeh - Vaguthu\n2 މަސް ކުރިން ( އޮކްޓޯބަރ 3, 2021 )\nހުޅުމާލެ ދެވަނަ ފިޔަވަހި -- ވަގުތު އިމޭޖެސް: އިބްރާހިމް ޝާބިލް\nހުޅުމާލޭގެ އާބާދީ ދުވަހެއް ދުވަހަކަށް އިތުރުވަމުން އަންނަ އިރު އެ ސިޓީގައި ރައްޔިތުން ތަމްސީލުކުރަން އެކަކަށް ވުރެ ގިނަ މެމްބަރުން އިންތިހާބު ކުރުމުގެ ވިސްނުން ގެންގުޅުއްވާ ކަމަށް އިލެކްޝަން ކޮމިޝަން (އީސީ) ގެ ނައިބް ރައީސް އިސްމާއިލް ހަބީބް މިއަދު ވިދާޅުވެއްޖެއެވެ.\nރައްޔިތުންގެ މަޖިލީހުގެ އިންތިހާބީ ދާއިރާތައް ކަނޑައެޅުމާބެހޭ ގާނޫނަށް ރިޔާއަތްކޮށް ހުޅުމާލެ ދާއިރާ ވަކި ދާއިރާއެއްގެ ގޮތުގައި ކަނޑައަޅާފައިވަނީ 2019 ވަނަ އަހަރުއެވެ. މިހާރު އެ ދާއިރާ ތަމްސީލު ކުރައްވަނީ އެމްޑީޕީ މެންބަރު އަލީ ނިޔާޒު (ނިޔާ)އެވެ.\n"ވަގުތު"އިން ކުރި ސުވާލަކަށް ޖަވާބުދެއްވަމުން ހަބީބް ވިދާޅުވީ ހުޅުމާލޭގެ ދެވަނަ ފިޔަވަހީގައި ބޮޑު އާބާދީއެއް ދިރިއުޅެން ފަށާއިރު އެ ރައްޔިތުންނަށް ބޭނުންވާނެ ގިނަ ހިދުމަތްތަކަކާއި އެ މީހުންގެ ހައްގުތަކަށް ވަކާލާތު ކޮށްދޭނެ ރައްޔިތުންގެ މަންދޫބަކު ހުރުމަކީ މުހިއްމު ކަމެއް ކަމަށް ދެކިވަޑައިގަންނަވާ ކަމަށެވެ.\n"އާބާދީ ބޮޑުވަމުންދާ ނިސްބަތުން ބަލާއިރު ހުޅުމާލޭގައި އިތުރު މެންބަރަކު ހުންނަން ޖެހޭ" ހަބީބް ވިދާޅުވިއެވެ.\nއެކަމާ ގުޅޭ ގޮތުން އީސީން އަދި އެއްވެސް ގޮތެއް ނިންމާފައެއް ނުވެއެވެ.\nމިއީ ހަބީބްގެ އަމިއްލަ ވިސްނުމެއް ކަން ފާހަގަ ކުރައްވައި އޭނާ ވިދާޅުވީ އެއަށް ގޮތެއް ނިންމާނީ ދެން އޮންނަ 2024 އޮންނަ މަޖިލީހުގެ އިންތިހާބުގައި ދާއިރާތައް ކަނޑައަޅާއިރު ކަމަށެވެ.\nގާނޫނު އަސާސީގައި ބުނާ ގޮތުން ކޮންމެ އިދާރީ ދާއިރާއެއްގައި ރަޖިސްޓްރީ ކުރެވިފައިވާ އާބާދީގެ ފުރަތަމަ ފަސް ހާސް މީހަކަށް ނުވަތަ ފަސް ހާސް މީހުން ހަމަނުވާ ކޮންމެ އިދާރާ ދާއިރާއަކަށް މެންބަރަކު އިންތިހާބު ކުރަން ވާނެެއެވެ. ރަޖިސްޓްރީ ކުރެވިފައިވާ އާބާދީ ފަސް ހާހަށްވުރެ އިތުުރުވާނަމަ އާބާދީގެ ފުރަތަމަ ފަސް ހާސް މީހުންނަށްވުރެ އިތުރުވާ ކޮންމެ ފަސް ހާސް މީހަކަށް މެންބަރަކު ހުންނަ ޖެހެއެވެ.\nއެކުވެރި ސުވާދީބުގެ ނަމުގައި ސިޔާސީ ޕާޓީ ހަދަން ހުއްދަ ނުދޭން ނިންމައިފި\nއިތުރު 500 މެމްބަރުން ޕީޕީއެމްއާ ގުޅިއްޖެ\nނިޒާމީ ވޯޓާ ގުޅޭ ގޮތުން ހޭލުންތެރި ކުރުވުމަށް އަށް ލައްކަ ރުފިޔާ ބޭނުން: އީސީ\nއޮކްޓޯބަރ 3, 2021 13:40\nކަލޯ ބޭނުމެއްނޫން. މާރަގަޅު ތިޔަ މަޖްލިސް އުވާލިޔަސް


BAEC ge Grassroots academy ah FAM ge eheetherikan\nގްރޫސްރޫޓްސް އެކަޑަމީގެ ތަމްރީންތައް ނިންމާލުމުގެ ގޮތުން މިދިޔަ އަހަރު ބޭއްވި ފެސްޓިވަލްގެ ތެރެއިން-\nބ. އަތޮޅު ތައުލީމީ މަރުކަޒުގެ ޕީޓީއޭ އިން ހިންގާ ގްރާސްރޫޓްސް އެކަޑަމީއަށް މިއަހަރު އެފްއޭއެމްގެ އެހީތެރިކަން ލިބިގެންދާނެ ކަމަށް ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން އޭދަފުށީގައި ގާއިމުކޮށްފައި ހުންނަ ޒޯން ޑިވެލޮޕްމަންޓް އޮފީހުން ބުނެފި އެވެ.\nޒޯން ޑިވެލޮޕްމަންޓް އޮފިސަރު މުހައްމަދު ޒާހިދު (ބައްޓޭ) ބުނި ގޮތުގައި މި ޕްރޮގްރާމު މިއަހަރު ހިންގާނީ އެފްއޭއެމްގެ ވެސް އެހީތެރިކަމާއެކު ސްކޫލާ ގުޅިގެން ވަކި ކަރިކިއުލަމެއްގެ ދަށުންނެވެ.\n“އޭގެ މާނައަކީ އެކުދިންނަށް ވަކި ސިސްޓަމެއްގެ ދަށުން މިފަހަރު ޓްރޭނިންތައް ކުރިއަށް ގެންދިއުމަށް ހަމަޖެހިފައި އޮތީ. ދެން ކޮންމެ މަހަކު ވެސް ޕޭރަންޓުންގެ ފީޑްބެކް ބަލާނަން އަދި ދަރިވަރުގެ ބައެއް ކަންތައްތައް ވެސް ބަލާން،” ބައްޓޭ ބުންޏެވެ.\nމީގެ އިތުރުން މިއަހަރުގެ ގްރާސްރޫޓްސް ޕްރޮގްރާމުގެ ހާއްސަ އިސްކަމެއް ދޭނީ ބައްޓޭ ބުނި ގޮތުގައި ކުދިންގެ ކިޔެވުމުގެ ކަންތައްތައް ބަހައްޓަންވީ ގޮތާއި ނިދުމާއި ކެއުމުގެ ކަންތައްތައް ބަހައްޓަންވީ ގޮތާ ބެހޭ ގޮތުންނެވެ.\n“އެގޮތުން ކޮންމެ މަހަކު އެއްފަހަރު ނޫނީ ތިން މަހުން އެއްމަހު ކުދިންގެ ކްލާހުގައި ޓީޗަރުންނާ ބައްދަލުކޮށް ފީޑުބެކް ދޭނަން. މީގެ އިތުރުން އެފްއޭއެމްގެ ޓެކްނިކަލް ބޭފުޅުން ގެނެސް ޓްރޭނިންތަކުގައިވެސް ތިންމަހު އެއްމަހު ކަހަލަ ގޮތަކަށް ބައިވެރި ކުރެވޭތޯ މިބަލަނީ،”\nމީގެ އިތުރުން މިއަހަރު އެފްއޭމްގެ ފަރާތުން ގްރާސްރޫޓްސް ޕްރޮގްރާމަށް ކުޅިވަރު އިކްއިޕްމަންޓާއި ބޯޅަ ފަދަ ތަކެތި ފޯރުކޮށްދޭ ގޮތަށް އެފްއޭއެމުގެ ރައީސް ހަމަޖައްސައިދީފައިވާ ކަމަށް ވެސް ބައްޓޭ ބުންޏެވެ.\nރާއްޖޭގެ އަށް ޒޯނެއްގައި ފުޓްބޯޅައިގެ ޑިވެލޮޕްމަންޓް އޮފީސްތަކެއް ގާއިމުކޮށް ފުޓްބޯޅަ ތަރައްގީކުރުމުގެ މަސައްކަތް އެފްއޭއެމުން ފެށީ މިދިޔަ އަހަރުގެ އޮކްޓޫބަރު މަހު އެވެ. އަށް ޒޯނުގެ ތެރެއިން އޭދަފުށީގައި ފުޓްބޯޅަ ޑިވެލޮޕްމެންޓް އޮފީސް ރަސްމީކޮށް އިފްތިތާހު ކުރީ މިދިޔަ އަހަރުގެ ފެބްރުއަރީ މަހުގެ އެއް ވަނަ ދުވަހު އެވެ. އެފްއޭއެމުން ޒޯންތަކަށް ބަހާލައިގެން ފުޓްބޯޅަ ތަރައްގީކުރަން ނިންމީ ގްރާސްރޫޓުން ފެށިގެން އިންޓަ ސްކޫލް ލެވެލްގެ ފުޓްބޯޅަ މުބާރާތްތަކާއި ތަމްރީނުތައް އެ އޮފީހުގެ ބެލުމުގެ ދަށުން ކުރިއަށް ގެންދިއުމަށް އަމާޒުހިފައިގެންނެވެ.\nބ. އަތޮޅު ތައުލީމީ މަރުކަޒުން އަންނަނީ މިއަހަރަށް ގްރާސްރޫޓްސް އެކަޑަމީ ފެށުމަށް ވަރަށް ބޮޑަށް ތައްޔާރުވަމުންނެވެ. އެގޮތުން މިމަހު ކުރީކޮޅު ވަނީ ގްރާސްރޫޓްސް ކޯޗުންނާއެކު އެއްބަސްވުމުގައި ސޮއިކޮށްފަ އެވެ.


މީޑިއާތަކުގައި މަސައްކަތްކުރާ ބަޔަކު ފުލުހުންގެ ބެލުމުގެ ދަށަށް ގެންނަންޖެހުނީ ޤާނޫނާ ޚިލާފު ޢަމަލުތައް އެފަރާތްތަކުން ކުރުމުން\nއާދިއްތަ ،3 އޭޕްރިލް 2016 / 20:31\nނޫސްވެރިންގެ ހައްގުތައް ހޯދުމަށްކަމަށްް ބުނެ މާލޭގައި މިއަދު ބޭއްވި އެއްވުމުގެ ތެރެއިން ބަޔަކު ފުލުހުންގެ ބެލުމުގެ ދަށަށް ގެނެސްފައިވަނީ ސަލާމަތީ ގޮތުން ފުލުހުން ޖަހާފައިވާ ބެރިކޭޑްތައް ހުރަސްކޮށް، ޤާނޫނީ ގޮތުން އެއްވުން މަނާ ސަރަޙައްދަކަށް އެއްވެ ފުލުހުންގެ އަމުރަށް ނުކިޔަމަންތެރިވެ ޤާނޫނާ ޚިލާފު ޢަމަލުތައް އެފަރާތްތަކުން ކުރުމުންނެވެ.\nމިއަދުގެ އެއްވުމާއި ގުޅިގެން 19 މީހަކު ފުލުހުންގެ ބެލުމުގެ ދަށަށް ގެނެސް އެމައްސަލަ ފުލުހުން ދަނީ ތަޙްޤީޤު ކުރަމުންނެވެ. މިއަދުގެ އެއްވުމުގައި ފުލުހުންގެ ބެލުމުގެދަށަށް ގެނެސްފައިވަނީ7އަންހެނުންނާއި 12 ފިރިހެނުންނެވެ.\nމިއަދުގެ އެއްވުމުގައި ނޫސްވެރިން ޚިޔާލު ފާޅުކުރުމަށް ފުލުހުން ފުރުޞަތު ދީފައިވަނިކޮށް އެއްވުމުގެ ބައިވެރިންވަނީ ސަލާމަތީ ގޮތުން ފުލުހުން ބަހައްޓާފައިވާ ބެރިކޭޑް ހުރަސްކޮށް ރައީސުލްޖުމްހޫރިއްޔާގެ އޮފީސް ކައިރިއަށް ދާން މަސައްކަތް ކޮށްފައެވެ. މީގެ އިތުރުން ރައީސުލްޖުމްހޫރިއްޔާގެ އޮފީސް ހިމެނޭ ސަރަޙައްދަކީ ޤާނޫނީ ގޮތުން އެއްވުން މަނާ ސަރަޙައްދެއްކަން އެނގިތިބެ އެސަރަޙައްދަށްގޮސް މިއަދުގެ އެއްވުމުގެ ބައިވެރިން ވަނީ ރައީސް އޮފީސް ކުރިމަތީ އެއްވެގެން ތިބެ އިޙްތިޖާޖް ކޮށްފައެވެ. އަދި އެސަރަޙައްދު ދޫކޮށް ދިއުމަށް ތަކުރާރުކޮށް އެންގުމުންވެސް އެސަރަޙައްދުން ނުގޮސް އެއްވުމުގެ ބައެއް ބައިވެރިން ވަނީ ފުލުހުންގެ ދައުރަށް ހުރަސް އަޅާފައެވެ.\nމީގެ އިތުރުން، މިއަދުގެ އެއްވުން ހުއްޓުވަން ފުލުހުން މަސައްކަތް ކުރަން ފެށުމުން އެއްވުމުގައި ބައިވެރިވި ބައެއް މީހުން ވަނީ ފުލުހުންގެ އަމުރަށް ނުކިޔަމަންތެރިވެ ފުލުހުންނާ ކުރިމަތިލާން މަސައްކަތް ކޮށްފައެވެ. އަދި އެއްވުމުގެ ބައިވެރިން އެ ސަރަހައްދު ދޫކޮށް ދިއުމަށް ތަކުރާރުކޮށް ފުލުހުން އެންގުމުންވެސް އެ ސަރަހައްދުން ގޮސްފައިނުވާތީ ފުލުހުން ވަނީ ހާލަތާ އެކަށޭނަ އެންމެ ކުޑަ މިންވަރުގެ ބާރުގެ ބޭނުންކޮށް އެއްވުމުގެ ބައިވެރިން އެ ސަރަހައްދުން ފޮނުވާލާފައެވެ.\nމިއަދު ހިނގައިދިޔަ ޙާދިސާއަކީ ނޫސްވެރިކަމުގެ މިނިވަންކަމުގެ އިންތަކުން ބޭރުން އަދި ނޫސްވެރިކަމުގެ ޕްރޮފެޝަނަލް މަސައްކަތުގެ ބޭރުން ގެންދިޔަ ޙަރަކާތެއްގެ ތެރެއިން ހިނގި ޙާދިސާއެއް ކަމަށް މޯލްޑިވްސް ޕޮލިސް ސާވިސްއިން ދެކެމެވެ. އަދި މިއީ ނޫސްވެރިކަމުގެ ކަންކަން ބަލަހައްޓަން ޤާނޫނީ ގޮތުން ޙަވާލުކޮށްފައިވާ މުއައްސަސާތަކުން މިފަދަ ކަންކަމުގައި ޒިންމާދާރު ގޮތެއްގައި މަސައްކަތް ކޮށްފިނަމަ ހުއްޓުވޭނެ ކަންކަން ކަމުގައިވެސް މޯލްޑިވްސް ޕޮލިސް ސާވިސްއިން ދެކެމެވެ.\nމިފަދަ ޙާދިސާތައް ކުރިމަގުގައި ތަކުރާރު ވިޔަ ނުދިނުމަށް މީޑިއާގެ ޒިންމާދާރު ފަރާތްތަކުންނާއި މީޑިއާތަކުން މަސައްކަތްކޮށްދެއްވައި މުޒާހިރާ ކުރުމާއި އިޙްތިޖާޖް ކުރުމުގެ ބަދަލުގައި މަޝްވަރާ ކޮށްގެން ކަންކަމަށް ޙައްލު ހޯދުމަށް ހުރިހާ ފަރާތްތަކުންވެސް އިސްކަން ދެއްވުމަށް މިފުރުޞަތުގައިވެސް އިލްތިމާސް ކުރަމެވެ.


Raees ge vaahakafulhu dhekolheh nujehey: Idhokolhu | Mihaaru\nއިދިކޮޅު ކޯލިޝަންގެ ލީޑާޝިޕުން މިރޭ ބޭއްވި ނޫސްވެރިންގެ ބައްދަލުވުން-- ފޮޓޯ: ޕީޕީއެމް\n13 މާޗް 2020 - 00:45 62 comments\nޗައިނާގެ ވޫހާން ސިޓީގައި މިދިޔަ އަހަރުގެ ޑިސެމްބަރު މަހުން ފެށިގެން ފެތުރެން ފެށި ކޮރޯނާވައިރަސް ރާއްޖެއާ ހަމައަށް ދަތުރުކޮށް، ރާއްޖެ އިން ވެސް ވަނީ އަށް މީހަކު ޕޮޒިޓިވް ވެފަ އެވެ. އެ އެންމެންނަކީ ބިދޭސީންނެވެ.\nމި ހާލަތާ ގުޅިގެން، ފުރަތަމަ ފަހަރަށް ގައުމާ މުޚާތަބު ކުރައްވައި ރައީސް އިބްރާހިމް މުހައްމަދު ސޯލިހު މިއަދު ދެއްކެވި ވާހަކަފުޅުގައި ވަނީ އިގްތިސޯދީ ގޮންޖެހުންތަކާއި އަޅުއްވާނެ ފިޔަވަޅުތަކުގެ ވާހަކަ ވެސް ދައްކަވައިފަ އެވެ.\nއިދިކޮޅު ކޯލިޝަނުން މިރޭ ބޭއްވި ނޫސްވެރިންގެ ބައްދަލުވުމެއްގައި ވަނީ ރައީސްގެ ވާހަކަފުޅަށް ވަރަށް ބޮޑަށް ފާޑުކިޔައިފަ އެވެ.\nކުރީގެ އިކޮނޮމިކް މިނިސްޓަރު އަދި މާވަށު ދާއިރާގެ މިހާރުގެ މެމްބަރު މުހައްމަދު ސައީދު ވިދާޅުވީ، ޗައިނާގައި ކޮވިޑް-19 ފެތުރެން ފެށުމާ އެކު، މިދިޔަ ޖެނުއަރީ މަހު ކުރީކޮޅު، އެކަމުން ރާއްޖެ އަށް އޮތް ނުރައްކާ ދެނެގަތުމުގެ މަސައްކަތް ސަރުކާރުން ފެށި ކަމަށް ރައީސް މިއަދު ވިދާޅުވި ނަމަވެސް މިދިޔަ މަހުގެ ކުރީކޮޅު އެ މަނިކުފާނު ދެއްވި ރިޔާސީ ބަޔާނުގައި އެފަދަ އެއްވެސް ވާހަކައެއް ނުހިމެނޭ ކަމަށެވެ.\nރިޔާސީ ބަޔާނުގައި ރާއްޖޭގެ އިގްތިސާދު ކުރިއަރާނެ ކަމުގެ އަދަދުތައް ހާމަ ކުރެއްވިއިރު، މި ހާލަތަށް ރިއާޔަތް ކޮށްފައި ނުވާ ކަމަށް ސައީދު ވިދާޅުވި އެވެ. އަދި ކުރިއާލައި ދިރާސާ ކުރި ކަމަށް ރައީސް ވިދާޅުވާއިރު، ރިޔާސީ ބަޔާނުގައި އެ ކަންކަން ހާމަ ނުކުރެއްވީ ކީއްވެގެންތޯ ސައީދު ސުވާލު އުފެއްދެވި އެވެ.\n"އަޅުގަނޑުގެ ސުވާލަކީ ރިޔާސީ ބަޔާނުގައި ޖެނުއަރީ މަހުގެ ދެވަނަ ހަފްތާގައި ކުރި މަސައްކަތަކަށް ރިއާޔަތް ނުކުރެއްވީ ކީއްވެގެންތޯ އޭ؟،" ސައީދު ވިދާޅުވި އެވެ.\n"މި ވާހަކަތަކުން އެކަނިވެސް އަޅުގަނޑުމެންނަށް އެނގޭ ވަރަށް ދޯހަޅި. ތައްޔާރު ނުވެ ރިޔާސީ ބަޔާން ވެސް ދެއްވާފައި ވަނީ. އަދި މިއަދުގެ ވާހަކަފުޅުގައި ވެސް ތައްޔާރުނުވެ ވާހަކަފުޅު ދައްކަވާފައި ހުރިކަން."\nއޭނާ އެހެން ވިދާޅުވި ނަމަވެސް، މިދިޔަ މަހުގެ ތިންވަނަ ދުވަހު ރައީސް އިބްރާހިމް މުހައްމަދު ސޯލިހު ދެއްވި ރިޔާސީ ބަޔާނުގައި، ކޮރޯނާވައިރަހުގެ ސަބަބުން ރާއްޖޭގެ އިގްތިސޯދަށް ކުރަމުންދާ އަސަރުތަކުގެ ވާހަކަ އާއި ޚަރަދު ކުޑަކުރުމާ ގުޅޭ ބައެއް ވާހަކަތައް ދެއްކެވި އެވެ. ރައީސް އޭރު ވެސް ވިދާޅުވީ، ކޮރޯނާވައިރަހުގެ ނުރައްކާ ރާއްޖެ އަށް އެބައޮތް ކަމަށާއި އަދި އެއީ ރާއްޖޭގެ އިގުތިސޯދަށް ވެސް އޮތް ބޮޑު ގޮންޖެހުމެއް ކަމަށެވެ. އަދި ޚަރަދު ކުޑަކުރެވޭނެ ގޮތްތައް ބެލުން ކުރިއަށް ދާ ކަމަށް އެ މަނިކުފާނު އެ ދުވަހު ވިދާޅުވި އެވެ.\n"އަޅުގަނޑުގެ ސުވާލަކީ ރިޔާސީ ބަޔާނުގައި ޖެނުއަރީ މަހުގެ ދެވަނަ ހަފްތާގައި ކުރި މަސައްކަތަކަށް ރިއާޔަތް ނުކުރެއްވީ ކީއްވެގެންތޯ އޭ؟،" ސައީދު\nރައީސް އިބްރާހިމް މުހައްމަދު ސޯލިހު، ގައުމާ މުޚާތަބު ކުރައްވައި މިއަދު ދެއްކެވި ވާހަކަފުޅުގައި ވިދާޅުވި ގޮތުގައި، ރާއްޖޭގެ އިގްތިސާދު މި އަހަރު ކުރިއަރާނެ ކަމަށް ކުރިން ލަފާކޮށްފައި އޮތީ 7.5 ޕަސެންޓްގައި ކަމަށް ވިޔަސް ރޯގާއާ ގުޅިގެން އަންނަ ލޮޅުމުގެ ސަބަބުން އެ މިންވަރު 0.5 ޕަސެންޓާއި މައިނަސް 5.6 ޕަސެންޓާ ދެމެދަށް ވެއްޓޭނެ ކަމަށް މިހާރު ވަނީ އަންދާޒާކުރެވިފަ އެވެ.\nއެހެންވެ މި އަަހަރަށް އާމްދަނީ ލިބޭނެ ކަަމަށް ކުރިން ލަފާކުރި ވަރަށް ވުރެ 2.1 ބިލިޔަން ރުފިޔާ އާއި 6.9 ބިލިޔަން ރުފިޔާއާ ދެމެދުގެ އަދަދަކުން ދަށްވާނެ ކަމަށް ވިދާޅުވި އެވެ.\nރައީސް ވިދާޅުވީ މި މަހުގެ ފުރަތަަމަ 10 ދުވަހުގެ ތެރޭގައި ވެސް ރާއްޖޭގެ ޓޫރިޒަމް މިދިޔަ އަހަރާ އަޅާބަަލާއިރު 22.8 ޕަސެންޓް ދަށަށް ގޮސްފައިވާ ކަަމަށެވެ. އެގޮތުން މިދިޔަ ފެބްރުއަރީ މަހުގެ 26 އިން ފެށިގެން މިހާތަނަށް 161،740 ބެޑް ނައިޓް ކެންސަލް ވެފައިވާ ކަމަށް އެ މަނިިކުފާނު ވިދާޅުވި އެވެ.\nޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) ވެސް ވަނީ ރައީސްގެ ހިތާބަށް ފާޑު ވިދާޅުވެފަ އެވެ.\nއޭނާ ވިދާޅުވީ، އާންމުން އެންމެ ބޮޑަށް ބޭނުންވި ސުވާލަށް ވެސް ރައީސް އިބްރާހިމް މުހައްމަދު ސޯލިހަށް މިއަދު ޖަވާބެއް ނުދެއްވުނު ކަމަށެވެ.\n"ޓޫރިޒަމް މިނިސްޓަރު[އަލީ ވަހީދު] ދެއްކެވި ވާހަކަ އާއި ހެލްތު މިނިސްޓަރު[އަބްދުﷲ އަމީން] ދެއްކެވި ވާހަކަ އާއި މިއަދު ރައީސުލްޖުމްހޫރިއްޔާ ދެއްކެވި ވާހަކައާ ދިމައެއް ނުވޭ،" އަދުރޭ\nއެއީ ކުރެއްދޫ ރިސޯޓްގައި ޗުއްޓީ ހޭދަ ކުރުމަށް ފަހު އިޓަލީ އަށް އެނބުރި ދިޔަ ފަހުން ކޮވިޑް-19 އަށް ޕޮޒިޓިވްވި މީހާ ރާއްޖޭގައި އުޅުނު ދުވަސްވަރު ކަމާ ބެހޭ ފަރާތްތަކަށް އެ ކަންކަން އަންގާފައިވާއިރު، ފިޔަވަޅު ނޭޅި ވަނީ ކީއްވެގެންތޯ ކުރެވޭ ސުވާލު ކަމަށް އަދުރޭ ވިދާޅުވި އެވެ. އަދި މި ބަލީގެ ކަންތައްތަކުގައި ސަރުކާރުން ދައްކާ ވާހަކަތައް ދިމާނުވާ ކަމަށް ވިދާޅުވި އެވެ.\n"ޓޫރިޒަމް މިނިސްޓަރު[އަލީ ވަހީދު] ދެއްކެވި ވާހަކަ އާއި ހެލްތު މިނިސްޓަރު[އަބްދުﷲ އަމީން] ދެއްކެވި ވާހަކަ އާއި މިއަދު ރައީސުލްޖުމްހޫރިއްޔާ ދެއްކެވި ވާހަކައާ ދިމައެއް ނުވޭ،" އަދުރޭ ވިދާޅުވި އެވެ.\nއިޓަލީގެ މީހާ ފުރުވައިލުމުގައި ބަޔަކު އިހުމާލުތަކެއް ވެފައިވާ ކަމަށް ތުހުމަތު ކުރެވޭތީ، ޕްރޮސެކިއުޓާ ޖެނެރަލް ހުސައިން ޝަމީމްގެ އަމުރަށް އެ މައްސަލަ ފުލުހުން އަންނަނީ ތަހުގީގު ކުރަމުންނެވެ. އެހެންވެ، މިހާރު އެ މައްސަލައާ ގުޅޭ އެއްވެސް ވާހަކައެއް ފުލުހުން ފިޔަވައި ސަރުކާރުގެ އެހެން އިދާރާ އަކުން ނުދައްކަ އެވެ. މައްސަލައިގެ ތަހުގީގު ކުރިއަށް ގެންދާތީ ފުލުހުން ވެސް އަދި ތަފްސީލެއް ނުދެ އެވެ.\nއިޓަލީ ދަތުރުވެރިޔާ މި މަހު 1 ގައި ފުރަންވެގެން ވެލާނާ އިންޓަނޭޝަނަލް އެއާޕޯޓަށް ފޮނުވާލީ، ރިސޯޓްގައި އޭނާ އަށް ފަރުވާދީގެން ގެންގުޅެފަ އެވެ. އޭނާ މާ ބޮޑަށް ހުން އައިސް ހުރުމުން މަތިންދާބޯޓުން ބޭލި އެވެ. އެހެންވެ، ފަހުން ފުރުވައޮލަން އޭނާގެ ރާއްޖޭގެ އެޖެންޓުން މާގިރި ހޮޓަލަށް ގެންދިޔަ އެވެ. އެ ހޮޓަލުގައި އުޅުމުގެ އިތުރުން ޔުނިވާސަލްގެ ޓިކެޓް އޮފީހަކަށް ގޮސް، އެމިރޭޓްސް އެއާލައިންގެ ޓިކެޓެއް އޭނާ ގަތެވެ.\nއެ މީހާ މާގިރީގައި އުޅުނީ މި މަހުގެ 1،2ގަ އެވެ.\nއިތުރު ލިޔުންތައް ރައީސް އިބްރާހިމް މުހައްމަދު ސޯލިހް ކުރީގެ މެމްބަރު އަބްދުއްރަހީމް އަބްދުﷲ މެމްބަރު މުހައްމަދު ސައީދު (މާވަށް) ޕީޕަލްސް ނެޝަނަލް ކޮންގްރެސް އިދިކޮޅު ފަރާތްތައް ޕީޕީއެމް ޕީޕީއެމް/ޕީއެންސީ އިއްތިހާދު\n3 މަސް ވީއިރު ވެސް ރައީސް ބައްދަލެއް ނުކުރި: އަދުރޭ


ކޯވިޑް19: އިއްޔެ ފެނުނީ އިތުރު 21 ވޭދަނަ! - Sandhaanu\nކޯވިޑް19: އިއްޔެ ފެނުނީ އިތުރު 21 ވޭދަނަ!\nރާއްޖެއިން ކޯވިޑް19 އަށް އިތުރު 21 މީހަކު އިއްޔެ ފައްސިވެއްޖެއެވެ. އިއްޔެ ފެނުނު ކޭސްތަކުގެ ތެރެއިން އެހެން ރަށްތަކުން އަިއްޔަ ފައްސިވި9މީހުންގެ ތެރެއިން4މީހުން ފައްސިވެފައިވަނީ މީހުން ދިރިއުޅޭ ރަށްތަކުންނެވެ.އަދި ތަރައްޤީ ކުރަމުންދާ ރިސޯޓްތަކުން ވަނީ5މީހަކު ފައްސިވެފައެވެ. އަނެއް 12 ކޭސް ފެނިފައިވަނީ މާލެ ސަރަހައްދުންނެވެ.\nއިއްޔެގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 13558 އަށް ވަނީ އަރައިފައެވެ. އޭގެ ތެރޭގައި، 492 އެކްޓިވް ކޭސް ހިމެނޭއިރު، 37 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ.\nމިބަލީގައި ރާއްޖެ އިން މިހާތަނަށް 48 މީހަކު ނިޔާވެފައި ވާއިރު، 13011 މީހަކުވަނީ ބަލިން ފަސޭހަވެފައެވެ.


Nazim ge pistol: Hageegathaa dhuru reyvumehtha?!\nނާޒިމްގެ ފިސްތޯލަ: ހަގީގަތާ ދުރު ރޭވުމެއްތަ؟!\nނާޒިމްގެ ފިސްތޯލައެއް ކަމަށް ބުނެވޭނެ ވަރަށް ހެއްކެއް ނެތް\nނާޒިމްގެ ވަކީލުން ފާހަގަ ކުރި ގިނަ ކަންކަމަށް ހެކި އެބަހުރި\nފްރޭމް ކުރި ކަމަށް ބުނާ ވާހަކައަށް ބާރު ލިބޭ\n"ފްރޭމްކުރުން" މި ބަސް ދިވެހިންގެ ހިތުގައި ފްރޭމަކަށް ލެވި، ހަރުވެގެން އައީ، ކުރީގެ ޑިފެންސް މިނިސްޓަރު މުހައްމަދު ނާޒިމް ދިރިއުޅުއްވި އެޕާޓްމަންޓްގައި އޮތް ދަބަހަކުން ފިސްތޯލެއް ފެނި 11 އަހަރުގެ ޖަލު ހުކުމެއްގައި ބަދެވުމުންނެވެ. ރޭގަނޑު ފުރަ މެންދަމުގައި ފުލުހުންގެ ސްވޮޓް ޓީމެއް ނާޒިމްގެ އެޕާޓްމަންޓަށް ވަދެ، ހޯދި ފިސްތޯލަ އާއި އެއަށް ފަހު ފެށިގެން އައި ޝަރީއަތާ މެދު އެތައް ބައެއްގެ ޝައްކުތައް އޮތެވެ. ކުރީގެ ރައީސް މުހައްމަދު ނަޝީދުގެ މައްސަލަ އެއްފަރާތްކުރާ އިރު، ނާޒިމްގެ ޝަރީއަތަކީ އެންމެ ބޮޑު ފާޑުކިޔުން އަމާޒުވި މައްސަލަ އެވެ. އެ މައްސަލައިގެ ކުރިފަޅައިގެން އައުމާ އެކުހެން ފުލުހުންގެ މައްޗަށް ވެސް ސީރިއަސް ތުހުމަތުތަކެއް ހުދު ނާޒިމް އާއި ނާޒިމްގެ އާއިލާ އިން ތަކުރާރުކޮށް ގެންދެވީ ކުރައްވަމުންނެވެ.\nގިނަ ދުވަސްތަކަކަށް ފަހު ހައިކޯޓްގައި އޮތް އެ މައްސަލައިގެ އިސްތިއުނާފުގެ ޝަރީއަތް ވެސް ފަށައި އިއްޔެ ވަނީ ހުރިހާ އަޑުއެހުންތަކެއް ނިންމާލައިފަ އެވެ. މިހާރު ތައްޔާރުވެފައި މި ވަނީ މދިިޔަ އަހަރުގެ ހާޖާނު ބޮޑު އެއް މައްސަލައިގެ ހުކުމަށެވެ. އެ މައްސަލައިގެ އިސްތިއުނާފުގެ އަޑު އެހުމާއި އޭގެ ތެރެއިން ފާހަގަވީ ކޮންކޮން ކަންތައްތަކެއް ހެއްޔެވެ؟ ހައިކޯޓްގައި ހުކުމް ނި ކުންނާނީ ކޮން ގޮތަކަށް ހެއްޔެވެ؟ މިއީ މިހާރު ޖަވާބަކަކަށް އިންތިޒާރު ކުރެވޭ ސުވާލުތަކެކެވެ.\nފިސްތޯލަ ފެނުމާއި ހައްޔަރު ކުރުން\nހައިކޯޓްގެ ޝަރީއަތަށް ފީނުމުގެ ކުރިން ނާޒިމްގެ މައްސަލައިގެ ފެށުމަށް ދަމާ ހިނގާށެވެ. މިދިޔަ އަހަރުގެ ފެބުރުއަރީ ނުވަ ވަނަ ދުވަހުގެ ރޭ ނާޒިމް ހައްޔަރު ކުރީ ފިސްތޯލަ ފެނުނުތާދެ ހަފްތާއެއްހާ ދުވަސް ފަހުންނެވެ. ހައްޔަރު ކުރީ ދައުލަތާ އިދިކޮޅު އަމަލެއް ހިންގަން އުޅުނު ކަމުގެ ތުހުމަތުގަ އެވެ. ފިސްތޯލައިގެ ތަހުގީގުކޮށް ނިންމާލައި ދައުވާ ކުރި އިރުވެސް ކޯޓު އަމުރަކާ އެކު ނާޒިމް ހުރީ ހައްޔަރު ކޮށްފަ އެވެ.\nފުލުހުންގެ ސްވޮޓް ޓީމަކުން ނާޒިމްގެ އެޕާޓްމަންޓަށް ވަދެ ފާސްކުރި ކުރުމުގެ ތެރޭގައި ކަޅު ކުލައިގެ ދަބަހެއްގެ ތެރޭގައި އޮތް9އެމްއެމް ފިސްތޯލަ އަކާއި ތިން ވަޒަނާއި ޕެންޑްރައިވް އަކާއި އައިއީޑީ ހަދަން ބޭނުން ކުރާ ޒާތުގެ އެއްޗިހިތަކެއް އެ ދަބަހުގެ ތެރެއިން ފެނުނުކަމަށް ފުލުހުން ހާމަކުރި އެވެ. ނަމަވެސް ފަހުން ބުނީ ގޮވާ ޒާތުގެ އެއްޗެއް ނުފެންނަ ކަމަށެވެ. ދައުވާ ކުރީ ވެސް، އެ ދަބަހުން ފެނުނު ފިސްތޯލަ އާއި ވަޒަނުގެ މައްސަލައިގައި، މަނާ ހަތިޔާރު އެތެރެކޮށް ގެންގުޅުނު ކަމުގެ ކުށުގެ ދައުވާ އެވެ.\nނާޒިމްގެ ފިސްތޯލައެއް ކަމާމެދު ޝައްކުތަކެއް\nނާޒިމްގެ މައްޗަށް ކްރިމިނަލް ކޯޓުން އިއްވި ހުކުމުގައި ހުލާސާ ރިޕޯޓްގައިވާ ގޮތުގައި ނާޒިމްގެ މައްޗަށް މައްސަލަ ދައުވާ ސާތުވީ، އޭނާގެ "ނިދާ ކޮޓަރީގެ އެނދު ކައިރީގައި ހުރި ކަބަޑެއްގެ ވަތްގަނޑުގެ ތެރެއިން ފެނުނު ކަޅު ކުލައިގެ ދަބަހުގެ ތެރެއިން ޕިސްޓަލަކާއި ތިން ވަޒަން ފެނިފައިވާ ކަން، ދައުލަތުން ހުށަހެޅި ހެކިތަކާއި ގަރީނާތަކުން އެނގެން އޮންނާތީ އާއި، އެ ތަކެތި ލިބުނު ގޮތް މުހައްމަދު ނާޡިމްގެ ފަރާތުން ސާބިތުކޮށްދެވިފައި ނުވާތީ، އެ ހެކިތަކާއި ގަރީނާތަކުގެ މައްޗަށް ބިނާކޮށް،" ކަމަށެވެ.\nއެ މައްސަލަ ސާބިތުވުމާ ގުޅިގެން ނާޒިމްގެ ވަކީލެއްގެ ގޮތުގައި އޭރު މަސައްކަތް ކުރެއްވި މައުމޫން ހަމީދު އެ ހުކުމަށް ފާޑު ވިދާޅުވަމުން، މައިގަނޑު ދެ ނުގުތާއެއް ފާހަގަ ކުރެއްވި އެވެ.\nފުރަތަމަ ކަމަކީ ޖިނާއީ މައްސަލައެއް މީހެއްގެ މައްޗަށް ސާބިތު ކުރެވޭނީ ދައުވާ ރައްދުވާ މީހާ ކުށްވެރިވާ ކަމަށް، ދައުވާ ކުރާ ފަރާތުން، އެކަށީގެންވާ ޝައްކެއް ނެތް މިންވަރަށް، -- ބިޔޯންޑް ރީޒަނަބްލް ޑައުޓް-- އަށް ޝަރީއަތުގައި ސާބިތުކޮށް ދީގެން ކަމަށް ވީ ނަމަވެސް، އެ ހަތިޔާރަކީ ނާޒިމްގެ އެއްޗެއްކަން ޝައްކެއް ނެތް މިންވަރަށް ދައުލަތަށް ސާބިތުކޮށް ނުދެވުމެވެ. ޝައްކެއް ނެތް މިންވަރަށް ޖިނާއީ މައްސަލައެއް ދައުވާ ކުރާ ފަރާތަށް ސާބިތުކޮށް ނުދެވިއްޖެ ނަމަ، ދައުވާ ރައްދުވާ މީހާ އަކީ ކުށްވެރިއެއް ނޫން ކަމަށް ބެލުމަކީ ޖިނާއީ މައްސަލަތަކުގައި އަމަލު ކުރާ އުސޫލެއް ކަމަށް ނާޒިމްގެ ވަކީލުން ފާހަގަ ކުރައްވާފައިވެ އެވެ. އަދި ނާޒިމް ހުށަހެޅި ހެކިން ވެސް ކްރިމިނަލް ކޯޓަށް ހާޒިރުކޮށްފައި ނުވާތީ ދައުވާގެ ދޮގުކަން ސާބިތު ކުރުމަށް އެކަށީގެންވާ ފުރުސަތު ނާޒިމަށް ލިބިފައި ނުވުމަކީ ވެސް ބޮޑު މައްސަލައެކެވެ.\nހަތިޔާރު ހުއްޓާ ނާޒިމްގެ ކޮޓަރިން ފެނުނު އެ ދަބަހަކީ ނާޒިމްގެ އެއްޗެއް ކަމަށް ބެލެވެން ނެތް ވަރަށް ބޮޑު ދެ ޝައްކެއް ނާޒިމްގެ ފަރާތުން ޝަރިއަތުގައި އުފައްދާފައިވެ އެވެ. އެއީ ނާޒިމްގެ ކޮޓަރިން ފެނުނު ހަތިޔާރުގައި ހުރި އިނގިލީގެ ނިޝާން، ނާޒިމުގެ ނުވަތަ އޭނާގެ އާއިލާގެ އެއްވެސް މީހެއްގެ އިނގިލީގެ ނިޝާނާ ދިމާ ނުވާ ކަމަށް ފުލުހުންގެ ފޮރެންސިކް ތަހުލީލީ ރިޕޯޓްތަކުންނާއި ފުލުހުންގެ ހެކިބަހުން އެނގެން އޮތުމެވެ. އަދި ހަތިޔާރު ފެނުނު ކަމަށް ފުލުހުން ބުނީ އޭނާގެ ޣައިރު ހާޒިރުގައި އެ ކޮޓަރީގައި ފުލުހުން ވަގުތުތަކެއް ހޭދަކުރުމަށް ފަހު ކަމަށް ތަކުރާރުކޮށް ނާޒިމްގެ ފަރާތުން ބުނުމުން ވެސް، ދައުލަތުން އެކަން ނަފީކޮށްފައެއް ނުވެ އެވެ. މި ހުރިހާ ސަބަބުތަކެއް އެކުވެ އެ ހަތިޔާރަކީ ނާޒިމްގެ އެއްޗެއްކަން ޝައްކެތް ނެތް މިންވަރަށް ސާވިތު ވެއެކޭ ބުނެވޭކަށް ނެތެވެ.\nޕެންޑްރައިވް ވެސް އަރަތަކަށް\nދަބަހުން ފެނުނު ޕެންޑްރައިވް ވީ ޝަރީއަތުގައި މުހިންމު ކުރިތަކެއް ފެޅި ކަމަކަށެވެ. އެއްގޮތަކަށް ބުނާ ނަމަ މުޅި ޝަރީއަތުގެ އަސްލު އެހެން ދިމާލަކަށް އަނބުރާލި ކަމަކަށެވެ. އަސްލު މައްސަލައިން ސަމާލުކަން ދޫކޮށްލުމަށް ކުޅުނު ގޭމަކަށެވެ. ޕެންޑްރައިވުން ގިނަ ވާހަކަތަކެއް އައީ "ވިހަމުން"ނެވެ. ނާޒިމްގެ މައްޗަށް ސިޔާސީ ގޮތުން ކުރެވުނު ތުހުމަތުތަކާއި އެ ޕެންޑްރައިވްގައި ހުރި މައުލޫމާތުތަކާ އޮތީ ގުޅުވައިފަ އެވެ.\nރައީސް އަވަހާރަކޮށްލުމަށް ރާވާފައި އޮތް ގޮތުގެ ޕްލޭނެއް އެ ޕްންޑްރައިވްގެ ތެރެއިން އާންމުވެގެން އައި އިރު، ބޮޑެތި މައުލޫމާތުގެ ކުށްތަކެއް ވެސް ހުއްޓެވެ. އެއީ އަދި މުޅިން ގޯސް އެއްޗެކޭ ނާޒިމް ނުރާވާ ކަމެކޭ ބުނަނީ އެއް ނޫނެވެ.\nފުލުހުންގެ ފަރާތުން ޕެންޑްރައިވެ އެލަނައިޒްކޮށް އޭގެ ރިޕޯޓް ތައްޔާރުކުރި ޕޮލިސް، އަމީން ޢަބްދުލް ޤައްޔޫމްވެސް ހެކި ބަސް ބަސްދީ ބުނެފައި ވަނީ އެ ޕެންޑްރައިވްއާ ނާޒިމްއާ ގުޅުމެއް ނެތް ކަމަށެވެ. އެހެން ކަމަށްވާ ނަމަ ޝަރީއަތުގެ މަޖިލީހުގައި އޭގެ ބާރެއް ނެތެވެ. އަދި އެ ޕެންޑްރައިވް އާ ނާޒިމްއާ ގުޅުވަން ބަޔަކު މަސައްކަތް ކުރީ ފްރޭމް ކުރުމުގެ ރޭވުންގަނޑުގެ ތެރެއިން ކަމަށް ނާޒިމް ތުހުމަތު ކުރާ ކަންކަމަށް މި އޮތީ ޖާގަ ވެސް ހުޅުވިފަ އެވެ.\nނާޒިމްގެ އެޕާޓްމެންޓުން ފެނުނު ދަބަހާމެދު ވެސް ވަނީ ގިނަ ސުވާލުތަކެއް އުފައްދާފައެވެ. އެގޮތުން އެ ދަބަހަކީ ނާޒިމްގެ ދަބަހެއް ނޫން ކަމަށް ވަކީލުން ދިޔައީ ބުނަމުންނެވެ. އެންމެ ފަހުން ހައިކޯޓުގައި ކުރިއަށް ގެންދިޔަ އިސްތިއުނާފުގެ އަޑުއެހުމުގައި ނާޒިމްގެ ދެ ޑްރައިވަރުންނާއި ދެ ސެކިއުރިޓީން ވެސް ވަނީ އެފަދަ ދަބަހެއް ނާޒިމް ގެންގުޅޭތަން ނުފެންނަ ކަމަށް ބުނެ ހެކި ބަސް ދީފައެވެ. އަދި ފިސްތޯލައެއް ނޫނީ ވަޒަނެއް ގެންގުޅޭތަން ވެސް ނުފެންނަ ކަމަށް ބުނެ އެ ހަތަރު މީހުން ހެކި ބަސް ދީފައިވެއެވެ.\nސުވަޓް ފުލުހުން ނާޒިމްގެ އެޕާޓްމެންޓް ބަލައި ފާސްކޮށްފައިވަނީ، ނާޒިމް އާއި އޭނާގެ އަންހެނުން ކޮޓަރިން ނެރެ ސިޓިންރޫމްގައި ފްރީޒްކޮށް ބައިތިއްބައިގެންނެވެ. ނާޒިމްގެ ގާނޫނީ ވަކީލުން ވިދާޅުވާ ގޮތުގައި ފުލުހުން އެންމެ ފުރަތަމަ ވެސް ހުޅުވާފައިވަނީ ކަޅު ދަބަސް އޮތް ވަތްގަނޑެވެ. އެ ވަތްގަނޑަކީ ތަޅުލެވޭ ވަތްގަނޑެއް ނޫނެވެ. ނާޒިމްގެ ކޮޓަރީގައި ތަޅުލެވޭ ތިޖޫރީއެއް ހުންނަކަން ފާހަގަކޮށްލެވެއެވެ. ފުލުހުން އެހެން ތަނެއް ނުބަލައި ފުރަތަމަ ވެސް ކަޅު ދަބަސް އޮތް ވަތްގަނޑު ބެލުމުން އެއީ ފުލުހުން ރާވާއިގެން ހިންގާފައިވާ ޖަރީމާއެއް ކަމަށް ވަނީ ތުހުމަތުކޮށްފައެވެ.\nނާޒިމްގެ އެޕާޓްމެންޓްގެ ތަޅުދަނޑިއަކީ ކާރުކޮޅުގައި ބާއްވާ ތަޅުދަނޑިއެއް ކަމަށް ޑްރައިވަރުންނާއި ސެކިއުރިޓީން ބުނެއެވެ. އެ ތަޅުދަނޑި ކާރުކޮޅުގައި އޮންނަކަން ގިނަ ބަޔަކަށް އެނގެ އެވެ. އަދި އެޕާޓްމެންޓްގެ ތަޅުދަނޑި ކާރުކޮޅުގައި އޮންނައިރު ކާރުކޮޅުގެ ތަޅުދަނޑި އޮންނަނީ، ތަޅުނުލައި ވަތްގަނޑެއްގައި މިނިސްޓްރީގެ ބިއުރޯގައެވެ. އެ ތަޅުދަނޑި އެތާ އޮންނަކަން ވެސް ގިނަ ބަޔަކަށް އެނގެއެވެ. ކާރުކޮޅުގެ ޑަބަލް ތަޅުދަނޑި އޮންނަނީ ކަޅުތުއްކަލާ ކޮށީގެ ޓްރާންސްޕޯޓްގަ އެވެ.\nހަތިޔާރު ގުދަނުން ހަތިޔާރު ގެއްލުން\nނާޒިމްގެ މައްޗަށް ހަނގުރާމަވެރި ހަތިޔާރު އެތެރެކުރި ކަމުގެ ކުށް ސާބިތުވެ 11 އަހަރަށް ޖަލަށްލާފައިވަނިކޮށް ރާއްޖެ ގުޑުވާލި ކަމެއްގެ ގޮތުގައި އިވިގެން ދިޔައީ ރައްޔިތުންގެ ރައްކާތެރިކަމަށް ސިފައިންގޭގެ ފުރިހަމަ ހިމާޔަތުގައި ހުރި ރާއްޖޭގެ ބަޑި ގުދަނުން ބަޑިތަކެއް މަދުވި ހަބަރެކެވެ. މި ޚަބަރާ ގުޅިގެން ސިފައިންގޭގެ އިސް މަގާމުތަކުގައި ތިބި ފަރާތްތައް ޒިންމާތަކަށް ހިޔާނަތްތެރިވެފައިވާކަން އެނގިގެންދެ އެވެ. އެނގިފައިވާ ގޮތުގައި ނާޒިމްގެ އެޕާޓްމެންޓުން ފެނިފައިވަނީ ބަޑި ގުދަނުން ގެއްލިފައިވާ ވައްތަރުގެ ފިސްތޯލައެކެވެ. މިއީ ނާޒިމް ފްރޭމްކޮށްފައިވާ ކަމަށް ބާރު އިތުރަށް ވަރުގަދަވެގެންދާ ކަމެކެވެ.\nނާޒިމްގެ އިސްތިއުނާފުގެ މައްސަލައިގައި ހުލާސާ ބަޔާން އިއްވަމުން ގާނޫނީ ވަކީލް ހުސްނުއް ސުއޫދު ވިދާޅުވީ، އެމްއެންޑީއެފްގެ ހަތިޔާރު ގުދަނުން ހަތިޔާރު ވަގަށް ނެގުނުއިރު ކުރީގެ ޑިފެންސް މިނިސްޓަރު މުހައްމަދު ނާޒިމްގެ ގެއަށް ހަތިޔާރު ވައްދައި އޭނާ ފްރޭމް ކުރުމުގެ ފުރުސަތު ވެސް އޮންނާނެ ކަމަށެވެ. އަދި ބަޑި ގުދަނުން ހަތިޔާރު ނެގޭ ބަޔަކަށް ޓްރާންސްޕޯޓްގައިވާ ނާޒިމްގެ ކާރުކޮޅުގެ ތަޅުދަނޑި ނަގައި ކާރުކޮޅު ހުޅުވައި އެޕާޓްމެންޓްގެ ތަޅުދަނޑި ނެގުމުގެ ފުރުސަތު ވެސް އެބަ އޮތް ކަމަށް ސުއޫދު ވިދާޅުވިއެވެ.\nއަދީބުގެ ރިޝްވަތާއި ތުހުމަތުތައް\nރައީސް އަބްދުﷲ ޔާމީން ވަނީ ކުރީގެ ނައިބު ރައީސް އަހުމަދު އަދީބު، ތަހުގީގަށް ނުފޫޒު ފޯރުވާ ކަމަށް ތުހުމަތު ކުރައްވާފައެވެ. އަދި ފުލުހުންގެ އިދާރާ އާއި ސިފައިންގެ ތެރޭގައިވެސް ނައިބު ރައީސް އަދީބްގެ ނުފޫޒު ފެތިރިފައިވާ ކަމަށް ރައީސް ވިދާޅުވެފައިވެއެވެ.\nނާޒިމްގެ މައްސަލައިގައި ނާޒިމް ފްރޭމްކުރި ކަމަށް އެންމެ ބޮޑަށް ތުހުމަތު ކޮށްފައިވަނީ އަދީބަށެވެ. އެކަމަށް ކުރިން މާބޮޑު ހެއްކެއް ނެތް ނަމަވެސް މިހާރު އަދީބު އެކަން ކޮށްފާނެކަމަށް ގިނަ ބަޔަކަށް ބެލެވެއެވެ. އެއީ އަދީބުގެ ރިޝްވަތުގެ މައްސަލަތަކެއް ފެންމަތިވެ ފުލުހުންނަށް ވެސް ރިސްވަތު ދީފައިވާކަން އެނގިފައިވުމުންނެވެ. އޭނާގެ އެޕާޓްމެންޓުން ފުލުހުންގެ އިންޓެލް ރިޕޯޓްތަކެއް ފެނިފައިވުމުން ވެސް އަދީބުގެ މައްޗަށް ޝައްކުތައް އިތުރުވެއެވެ.\nވަކީލް ސުއޫދު ވިދާޅުވެފައިވަނީ ނާޒިމްގެ އެޕާޓްމެންޓުން ފެނުނު ފިސްތޯލަކީ އަދީބާއި ކުރީގެ ސީޕީ ހުސެއިން ވަހީދު ޕްލާންޓްކޮށްފައިވާ އެއްޗެއް ކަމަށް ތުހުމަތުކުރެވޭ ކަމަށެވެ. ނާޒިމްގެ ފްރޭމްކުރުމުގައި އަދީބާއި ސިފައިންގެ ބައެއް ޝާމިލުވާ ކަމަށް ވެސް ވިދާޅުވިއެވެ.\nނާޒިމްގެ ހުށަހެޅި ނުކުތާތައް ވަރުގަދަ\nނާޒިމް ކޯޓު ބޭރުގައި\nހުލާސާ ބަޔާން އިއްވަމުން ނާޒިމްގެ ފަރާތުން ޝަރީއަތަށް، ނާޒިމް ފްރޭމްކޮށްފައިވާކަން ސާބިތުކުރުމަށް ހުށަހެޅި ނުކުތާތަކަކީ ވެސް ވަރުގަދަ ނުކުތާތަކެއްކަން ފާހަގަކުރެވެއެވެ. އެގޮތުން ނާޒިމްގެ ގާނޫނީ ވަކީލުން ވަނީ، ނާޒިމް ރަށުން ބޭރުގައިވީ ދުވަސްވަރު ކުރީގެ ނައިބު ރައީސް އަހުމަދު އަދީބު ޑިފެންސް މިނިސްޓަރުކަމާ ވަގުތީ ގޮތުން ހަވާލުވިކަން ފާހަގަކޮށްފައެވެ. އަދި ނާޒިމްގެ އެޕާޓްމެންޓް ފާސްކުރިއިރު ސުވަޓް ފުލުހުންގެ ކޮމާންޑަރު ނިދާފައި އޮތްކަން ވެސް ނާޒިމްގެ ފަރާތުން ފާހަގަކޮށްފައިވެއެވެ.\nއެސްއޯ ފުލުހުންގެ ޑިޕާޓްމެންޓްގެ ހެޑް ޗީފް އިންސްޕެކްޓަރު އޮފް ޕޮލިސް އަހުމަދު މުސްލިމް ޝަރީއަތުގައި ހެކި ބަސް ދެމުން ވިދާޅުވީ، ނާޒިމްގެ ގެ ބަލައި ފާސްކުރަން ފުލުހުން އެކްޓިވޭޓްކުރީ އޭނާއަށް ނޭނގިކަމަށާއި އެކަން ކޮށްފައިވަނީ ސީޕީ ވަހީދު ކަމަށެވެ.\nހުލާސާ ބަޔާން އިއްވުމަށްފަހު ދައުލަތުގެ ވަކީލާ އައިޝަތު މުހައްމަދު ވިދާޅުވީ މި މައްސަލަ ރަނގަޅަށް ބެއްލެވުމަށް ފަހު ވާހަކަތަކަށް ރިއާޔަތްކޮށް މައްސަލައިގައި "ފައިސަލާކުރަނިވި" ހުކުމެއް ކޮށްދޭނެ ކަމަށް އުންމީދު ކުރައްވާ ކަމަށެވެ. އަދި ނާޒިމްގެ ވަކީލް ހުސްނުއްސުއޫދު ވިދާޅުވީ ނާޒިމްގެ މައްސަލައިގައި ތަހުގީގު މުޅިން ނުނިމޭ ކަމަށާއި އެފަދަ މައްސަލައިގައި ކްރިމިނަލް ކޯޓުން ހުކުމް ކޮށްފައި ވާތީ އެ ހުކުމް ބާތިލްކޮށް ދިނުމަށް އެދޭ ކަމަށެވެ.\nނާޒިމްގެ މައްސަލައިގެ ޝަރީއަތުގައި ނާޒިމްގެ ވަކީލް، މައުމޫން ހަމީދު ދެއްކެވި ވާހަކަތަކާއި ސާބިތުކޮށްދެއްވަން މަސައްކަތް ކުރެއްވި ގިނަ ކަންތައްތަކެއް މިހާރު ވަނީ އެނިގިފައެވެ. އޭގެތެރޭގައި އަދީބު ފުލުހުންނަށް ނުފޫޒު ފޯރުވައިގެން ކަންތައްތައްކުރާ މައްސަލަ ހިމެނެއެވެ. ހުދު ރައީސް ޔާމީން ވެސް ވަނީ އަދީބުގެ ރިސްވަތުތަކާއި ނުފޫޒު ފުލުހުންގެ އިދާރާއަށް ވަދެފައިވާކަމަށް ވިދާޅުވެފައެވެ. އަދި ފުލުހުންގެ އިދާރާގައި އަދީބުގެ ނުފޫޒު އޮތް މިންވަރު ފެނުމުން ހައިރާންފުޅުވާ ކަމަށް ވެސް ރައީސް ވިދާޅުވެފައިވެ އެވެ.


Lyon balikoh Bayern Munich final ah\nލިއޯން ބަލިކޮށް ބަޔާން ފައިނަލަށް\nއޮލިމްޕިކް ލިޔޯންގެ މައްޗަށް 3-0 ގެ ނަތީޖާއަކުން ކާމިޔާބު ހޯދައި، ޗެމްޕިއަންސް ލީގްގެ ފައިނަލުން ބަޔާން މިޔުނިކް ޖާގަ ހޯދައިފި އެވެ.\nއަންނަ އާދީއްތަ ދުވަހުގެ ރޭ ކުޅޭ ފައިނަލުގައި، ބަޔާން ނުކުންނާނީ ޕީއެސްޖީއާ ދެކޮޅަށެވެ. ޕީއެސްޖީ ފައިނަލަށް ދަތުރު ކުރީ ޖަރުމަންގެ އާރްބީ ލައިޕްޒިގް ބަލި ކުރުމަށް ފަހު އެވެ.\nރޭގެ މެޗުގައި ބަޔާންގެ ތިން ލަނޑުގެ ތެރެއިން ދެ ލަނޑު ކާމިޔާބު ކުރީ ސާޖް ޑޭވިޑް ގެނެބްރީ އެވެ. މެޗުގައި ލަނޑު ޖަހަން އެންމެ ފުރަތަމަ ފުރުސަތު ތަނަވަސް ކުރީ ލިޔޯންއިންނެވެ. އެ ޓީމުގެ މެންފިސް ޑިޕާއީ، ބަޔާންގެ ދެ ޑިފެންޑަރުންނަށް ފުރުސަތު ނުދީ އޭރިއާ ތެރެއަށް ވަދެ ބޯޅަ ފޮނުވާލި ނަމަވެސް އެ ބޯޅަ ދިޔައީ ދަނޑިކައިރިން ބޭރަށެވެ. ބަޔާންއަށް ނުރައްކާތެރި ހަމަލާއެއް އުފެއްދުނީ ލިޔޯންއިން ބަޔާންގެ ގޯލަށް ނުރައްކާތެރި ދެތިން ހަމަލާއެއް ފޮނުވާލި ފަހުންނެވެ.\nމެޗުގެ ފުރަތަމަ ލަނޑު ގެނެބްރީ ކާމިޔާބު ކުރީ 18 ވަނަ މިނެޓްގަ އެވެ. ހޯޝުއާ ކިމިޗް ދިން ބޯޅަ ހިފައިގެން އޭރިއާ ތެރެއަށް ވަދެ ގެނެބްރީ މަސައްކަތް ކުރީ ލިޔޯންގެ ޑިފެންޑަރުންގެ ތެރެއިން ދެމިގަނެ ހަމަލާ އުފެއްދުމަށެވެ. އެހެން ނަމަވެސް އޭނާގެ ވަށާއިގެން ލިޔޯންގެ ޑިފެންޑަރުން ތިބުމުން އޭރިއާ ތެރެއަށް ވަދެ ބާރު އުންޑައެއްހެން ގޯލްގެ މަތީ ކަނަށް އަމާޒުކޮށް ބޯޅަ ފޮނުވާލި އެވެ.\nބަޔާންގެ ދެ ވަނަ ލަނޑު 33 ވަނަ މިނެޓްގައި ގެނެބްރީ ކާމިޔާބު ކުރި އެވެ. ލިޔޯންގެ ގޯލްގެ ރޮނގުމަތިން ރޮބަޓް ލެވަންޑޮސްކީ ފޮނުވާލަން އުޅުނު ބޯޅަ، ލިޔޯންގެ ކީޕަރު އެންތޮނީ ލޯޕޭޒް ވެއްޓިގެންފައި ދިފާއު ކުރި އެވެ. ކީޕަރު ގައިގައި ޖެހުނު ބޯޅަ ރީބައުންސަށް ނުކުތުމުން ގެނެބްރީ އެ ބޯޅަ ގޮލްގެ ތެރެއަށް ފޮނުވާލި އެވެ.\nބަޔާންގެ ތިން ވަނަ ލަނޑު ލެވަންޑޮސްކީ ކާމިޔާބު ކުރީ މެޗުގެ 88 ވަނަ މިނެޓްގަ އެވެ. ކިމިޗް ހިލޭ ޖެހުމުން ނަގައިދިން ހުރަސް ލެވަންޑޮސްކީ ބޮޅުން ޖަހައި ގޯލްގެ ތެރެއަށް ފޮނުވާލި އެވެ. އެ ލަނޑަކީ މި ސީޒަންގައި ލެވަންޑޮސްކީ ބަަޔާންއަށް ކާމިޔާބު ކުރި 55 ވަނަ ލަނޑެވެ.\nޗެމްޕިއަންސް ލީގް ބަޔާން މިއުނިކް\nޕީއެސްޖީއަކީ ދުނިޔޭގެ ފެންވަރުގެ ޓީމެއް: ފްލިކް\nބަޔާންގެ މެޗަށް ގާސިއާއަށް އިތުބާރު ބޮޑުވެއްޖެ\nބޮޑުތަފާތަކުން ބާސާ ބަލިކޮށް ބަޔާން ސެމީއަށް


Olhun bolhun: Gaanoonu hedhumuge dhaairaa in hingumuge dhaairaa ah! | Mihaaru\nއޮޅުން ބޮޅުން: ޤާނޫނު ހެދުމުގެ ދާއިރާ އިން ހިންގުމުގެ ދާއިރާ އަށް ވަދެވެނީ ބާ؟\n12 ސެޕްޓެމްބަރ 2019 - 06:54 8 comments\nމިހާރު އޮތް ރައްޔިތުންގެ މަޖިލީހުން ސަރުކާރުގެ ތަފާތު މުއައްސަސާތައް ޖަވާބުދާރީ ކުރުވުމަށް ކުރާ މަސައްކަތާ މެދު އަޅުގަނޑުމެންގެ ތެރެއިން ވަރަށް ގިނަ މީހުންގެ ހިތްހަމަޖެހުން އޮންނަކަން އިވޭ އަޑުތަކުން އެނގެ އެވެ. މަޖިލީހުގެ ޖަލްސާތަކާއި ކޮމިޓީތަކުގައި ހިނގާ މަސައްކަތްތައް ރައްޔިތުންނަށް އެންގުމަށްޓަކައި ލައިވްކޮށް ފޮނުވަން ފެށުމުން، މަޖިލީހުގައި ކަންތައްތައް ހިނގާ ގޮތް ރައްޔިތުންނަށް ވަރަށް ބޮޑަށް ސާފު ވެގެން ދެ އެވެ. މިހެން ވުމުގެ ސަބަބުން ރައްޔިތުން ތަމްސީލު ކުރުމަށް ހޮވާފައި ތިބި މަންދޫބުން މަޖިލީހުގެ ތެރޭގައި މަސައްކަތް ކުރާ ގޮތް ރައްޔިތުންނަށް ދަައްކަން ބޭނުން ވާނެ އެވެ. އެ ގޮތަށް ދެއްކޭ މަސައްކަތުގައި ރައްޔިތުންނަށް ފައިދާވާ ގޮތަށް، ނުވަތަ ރައްޔިތުން ޤަބޫލުވާ ގޮތަށް ވާހަކަތައް ގެންދެވޭތޯ މަސައްކަތް ކުރައްވާނެ ކަން ވެސް ޔަގީނެވެ. ސަބަބަކީ ފަސް އަހަރު ދުވަހަށް ފަހު އެ މެމްބަރުންނާއި ރައްޔިތުންނާ ކުރިމަތިލާން ޖެހޭނެތީ ވެއެވެ. އަދި ރައްޔިތުންނަށް ޖަވާބުދާރީ ވާން ޖެހޭނެތީ ވެއެވެ.\nރައްޔިތުންގެ މަޖިލިސް ފެންނަނީ ވެސް ވަރަށް ހަރަކާތްތެރި މަޖިލީހެއްގެ ގޮތުގަ އެވެ. ކަންކަން އަވަހަށް ނިންމުމަށް ބާރު ލެވޭ ތަން ވެސް ފެނެ އެވެ. އެހެންނަމަވެސް މި ގޮތަށް ލެވޭ ބައެއް ބާރުލުމުން ފެންނަނީ ކަމެއް ނެތި ހަމައެކަނި ނަމަކަށް ކުރެވޭ ކަމެއްގެ ގޮތުގަ އެވެ. މިސާލަކަށް ދަންނަވާ ނަމަ ކަމެއް އޮންނަ ގޮތެއް ބަލައި ދިރާސާ ކުރުމަށް ފަހު މަޖިލީހަށް ފޮނުވުމަށް، މައްސަލައެއް ކޮމިޓީއަކަށް ފޮނުވުމުން ހަމަ އެ ދުވަހުގެ ފަހުގެ ވަގުތެއްގައި އޮންނަ މަޖިލީހުގެ ޖަލްސާއަކަށް ކޮމިޓީގެ ނިންމުން ގެނެވޭތަން ވެސް ފެނެ އެވެ. މައްސަލަ ފޮނުވި ކޮމިޓީގައި ތިއްބެވި މެމްބަރުންނަކީ މައްސަލައާ މެދު ވަރަށް ބޮޑަށް އަހުލުވެރި އަދި ތޫނުފިލި ބޭފުޅުންނަށް ވެއްޖެ ހިންދެއްގައި އެ މައްސަލަ ފޮނުވުމާ އެކު ގޮތެެއް ނިންމާފައި އަނބުރާ މަޖިލީހަށް ފޮނުއްވި ދާނެ އެވެ. ނަމަވެސް އެފަދަ މައްސަލައެެއް އެހާ އަވަހަށް މަޖިލީހަށް ގެންދިއުމަށް އެޖެންޑާ ކުރެވެނީ ކިހިނެއްތޯ އެވެ؟ ޖަލްސާގެ އެޖެންޑާ އޮންނާނީ ކުރިން އިއުލާން ކޮށްފަ އެވެ. ނުވަތަ މެމްބަރުންނަށް ފޮނުވިފަ އެވެ. މަޖިލީހުގެ އާ ޤަވައިދު ބުނާ ގޮތުން ތިން ދުވަހުގެ މުހުލަތެއް ދޭން ޖެހޭ ކަމަށް ވެއެވެ. އަވަސް ލޭނުން މަޖިލީހުގައި ކަންތައް ކުރުމުގައި ވެސް ބަލައިގަނެވޭ އުސޫލުތަކެއް އޮވެ އެވެ. މަޖިލީހުގައި އޮންނަން ޖެހޭ، އަދި ދައްކަން ޖެހޭ ޑިމޮކްރެޓިކް ރޫހާ ފުށުއަރާ ގޮތަށް ކަންތައް ކުރިއަށް ގެންދާ ތަން ފެނުމަކީ އުނދަގޫ ކަމެކެވެ.\nރައްޔިތުންގެ މަޖިލީހަކީ ޤާނޫނު ހަދާ މަޖިލީ ހެވެ. އަދި މަޖިލީހުން ފާސްކުރާ ގާނޫނުތައް، އެ ގާނޫނުތައް ތަންފީޒު ކުރުމަށް ހަވާލުކުރާ ތަންތަނުން ގާނޫނާ އެއްގޮތަށް ކުރޭތޯ ބަލަން އޮންނަ ތަނެވެ. އެހެން ގޮތަކަށް ދަންނަވާ ނަމަ ގާނޫނުގައި އޮތް ގޮތަށް ތަންފީޒީ އިދާރާތަކުން ކަންތައް ކުރޭތޯ ބަލައި ޖަވާބުދާރީ ކުރުވަން އޮންނަ ތަނެވެ. ބައެއް މުހިއްމު މުއައްސަސާތައް ޑެމޮކްރެޓިކް ކުރުމުގެ ނިޔަތުގައި، އަދި އެ މުއައްސަސާތަކުގެ މުހިއްމުކަމުން ކަންތައް ހިނގާ ގޮތް ވަގުތުން ސާފުކޮށް ރައްޔިތުންގެ މަޖިލީހަށް އެނގެން ބޭނުންވާތީވެ އެ މުއައްސަސާގައި ރައްޔިތުންގެ މަޖިލިހުން ބައިވެރިވާ ގޮތަށް ހަމަޖެހިފައި އޮވެ އެވެ. މިހެން މިކަން އޮތް ކަމުގައި ވިޔަސް އެ މުއައްސަސާއަކުން ނިންމާ ކަމެއް ނުވަތަ ނިންމުމަށް ރޭވިފައި އޮތް ކަމެއް އިޢްލާނު ކުރެވެން ވާނީ އެ މުއައްސަސާއަކުންނެވެ. ރައްޔިތުންގެ މަޖިލީހުގެ މެމްބަރަކީ އެ މުއައްސަސާގެ ރައީސަކަށް ވިޔަސް އެކަމެއް އިއުލާން ކުރެވެން ވާނީ އެ މުއައްސަސާއެއްގެ ތެރެއިންނެވެ.\nރިޔާސީ ކޮމިޝަނުތަކުން ހިންގާ ތަހުގީގުތައް މަޖިލީހަށް ފޮނުވެން ޖެހޭ ހާލަތެއްގައި، ފޮނުވެން ވާނީ އެފަދަ ތަހުގީގުތަކުގެ ހުރިހާ މަރުހަލާއެއް ނިމުމުންނެވެ. ކޮމިޝަނަކުންނެއް ނޫނެވެ. ރައީސުލްޖުމްހޫރިއްޔާގެ އޮފީހުންނެވެ. ސަބަބަކީ އެ ކޮމިޝަނަކީ ރައީސުލްޖުމްހޫރިއްޔާ އުފެއްދެވި ކޮމިޝަނަކަށް ވާތީ ވެ އެވެ. ޖިނާއީ ތަހުގީގެއް ކުރުމަށް ފަހު ރިޕޯޓު ރައްޔިތުންގެ މަޖިލީހަށް ހުށައަޅަން ޖެހޭ ހާލަތެއް އަންނާނީ އެ ރިޕޯޓަށް އަމަލު ކުރުމަށް ދަތިތަކެއް ކުރިމަތިވެއްޖެ ނަމަ އެވެ. އަނގަތަޅާލަން، އެއްޗެތި ގޮވާލަން، އެތެރޭގައި ހުރި އުދާސްތައް ބޭރުކުރުވުމުގެ ނިޔަތުގައި އެފަދަ ރިޕޯޓެއް މަޖިލީހަށް ހުށައެޅުމުން، މަޖިލީހުގެ ވަގުތު ބޭކާރު ވެގެން ދާނެ އެވެ. މަޖިލީހުގައި އެ ބޭފުޅުން ހޭދަކުރައްވާ ކޮންމެ މިނިޓަކަށް އެވްރޭޖްކޮށް އެތައް ސަތޭކަ ރުފިޔާ އަޅުގަނޑުމެން ޓެކްސަށް ދައްކާ ފައިސާ އިން އެ ބޭފުޅުންގެ މުސާރަ އާއި އެހެނިހެން އިނާޔަތުގެ ގޮތުގައި ހޭދަކުރެވެ އެވެ. އެއްބަސްވަމެވެ. ރައްޔިތުންނަށް މަޢުލޫމާތު ލިބޭނެ އެވެ. ފުރިހަމަ ނުވެ އޮތް ތަހުގީގެއްގެ މަޢުލޫމާތެވެ. އެކަމުގެ ސަބަބުން ބައެއް މީހުންނަށް ހެކި ފޮރުވުމުގެ ފުރުސަތު ލިބިދާނެ އެވެ.\nފުލުހުންނާއި ސިފައިންގެ ތެރޭގައި ކަންތައް އޮންނަ ގޮތުން ކަމެއް ކުރެވޭނީ މަތިން ތިރިއަށް އަންނަ އޯޑަރަކުންނެވެ. ހާއްސަކޮށް ކޮމާންޑުގެ ޗޭނު އޮންނަ ގޮތަކުންނެވެ. ފުލުހުންގެ ފަރާތުން ޕާސްޕޯޓާ ބެހޭ އެންމެ އިސް ވެރިޔާ އަރިހަށް ގަވައިދާ ޚިލާފް އަމަލެއް ކުރުވުމަށް ދިޔަ "މެސެންޖަރުން" ހިފެހެއްޓުމުން އެކަން ނިމުނީ ބާ ވަ އެވެ؟ އެ މީހުންނަށް އެންގި ފަރާތް، ނުވަތަ ފަރާތްތަކަށް ވާނީ ކިހިނެއްތޯ އެވެ؟ އެ ތަންތަނުގައި މި ބާވަތުގެ ކަންތައްތައް ސިއްރުން ބަލަން ތިބުމަށް ހަމަޖެހިފައި ތިބި މީހުންނަށް، މި ކަން ހިނގިކަން ނޭނގޭ ކަމުގައި ވަނީ ނަމަ އެ މީހުންގެ މަސްއޫލިއްޔަތު އުފުލުމުގެ ގާބިލުކަމާ މެދު ސުވާލު އުފެދެ އެެެވެ. ކަމާ ބެހޭ ފަރާތްތަކުގައި މިފަދަ މީހުންނާ މެދު ޤާނޫނީ ފިޔަވަޅު އެޅުމުގެ ކެރުމާއި ހިތްވަރު ހުރެދާނެ ބާވަ އެެވެ؟ މާޒީގައި ހިނގާފައި ހުރި ކަންތައްތަކަަށް ބަލާ އިރު ދެންނެވޭނީ ޝައްކެވެ. އަނދައި ހުލިވެގެން ދާނީ "ކުޑަ މީހާ" އެވެ. "ބޮޑު މީހާ" ހުރި ގޮތަށް ހުންނާނެ އެވެ. "ނާޤާބިލު ކަމުގެ ޕެންޝަނާ" ހިސާބަށް ވެސް ނުދާނެ އެވެ.\nއަޅުގަނޑުގެ ނަޒަރުގައި ރައްޔިތުންގެ މަޖިލިހުން މިހާރު ބައެއް މަސައްކަތްތައް ކުރަމުން ގެންދަނީ މީގެ ދުވަސްތަކެއް ކުރިން ޖޫޑިޝަރީން ބައެއް މަސައްކަތްތައް ކުރި ގޮތަށެވެ. ރައްޔިތުންގެ މަޖިލީހަކީ ޤާނޫނު ހަދާ މަޖިލީހެވެ. ހިންގުމުގެ މަސައްކަތުގެ ތެރެއަށް ވަދެވިގެން ނުވާނެ އެވެ. މަޖިލީހަށް އޮންނާނީ ޤާނޫނު ހެދުމާއި ޖަވާބު ދާރީ ކުރުވުމުގެ ބާރެވެ. ސަރުކާރުން ހިންގާ އެހެން ކަންތައްތަކަށް މަޖިލީހުން ބަސް ބުނާނީ ފާސްކުރާ ގަރާރުންނާއި، ހުށައަޅާ ކުއްލި މައްސަލަތަކުންނާއި، ވަޒީރުންނާ ސުވާލު ކުރުމުގެ ތެރެއިންނެވެ. ނުވަތަ ނެގޭ އިތުބާރު ނެތްކަމުގެ ވޯޓުތަކުގެ ތެރެއިންނެވެ. ކޮމިޓީތަކުގެ މަސައްކަތުގެ ތެރެއިން ކަންތައް އޮންނަ ގޮތް ސާފުކުރެވޭނެ އެވެ.\nމިސާލަކަށް ދަންނަވާ ނަމަ ސަރުކާރު ހިންގުމުގެ ދާއިރާ އިން، ޚާރިޖީ ކަމަކާ ބެހޭ ގޮތުން ރައްޔިތުންގެ މަޖިލީހުގެ ލަފައަކަށް ނޭދި އޮއްވާ ރައްޔިތުންގެ މަޖިލީހުން އިސްނަގައިގެން ޚާރިޖީކަމަކާ ބެހޭ ގޮތުން ވާހަކަ ދައްކައިފި ނަމަ އެކަމުގެ ސަބަބުން މައްސަލަތަކެއް ނުކުތުން ކައިރި އެވެ. މަޖިލީހޭ އަޅުގަނޑު މި ދަންނަވަނީ މަޖިލީހުގެ އިސް ބަސް ވިދާޅުވޭ ފެންވަރުގެ ބޭފުޅުން ވެސް ހިމެނޭ ގޮތަށެވެ.\nފުރިހަމަ ނުވެ އޮތް ތަހުގީގު ރިޕޯޓެއް ކަމަށް، އެ ކޮމިޝަނުން އަމިއްލަ އަށް ބުނާ ރިޕޯޓަކާ ބެހޭ ގޮތުން، ރައްޔިތުންގެ މަޖިލީހުގެ ސަލާމަތީ ޚިދުމަތްތަކާ ބެހޭ ކޮމިޓީން (ލަފާކުރެވޭ ގޮތުގައި) ތަންފީޒީ އިދާރާއެއްގެ ވެރިންނާ ވާހަކަ ދައްކަވާ ހެއްދެވުމަކީ، އަޅުގަނޑުގެ ނަޒަރުގައި މަޖިލީހަށް ވުރެ ބޮޑަށް މި ފުރުސަތުގައި ހިންގުމުގެ ދާއިރާ އިން ކުރަން ޖެހޭ ކަމެކެވެ. މަޖިލީހުން ބަސް ބުނާ ހިސާބަކަށް އަދި ނުދެ އެވެ. ދާނެ އެވެ.\nމަޖިލީހުގައި ހިމެނިވަޑައިގަންނަވާ މެމްބަރުންގެ ތަފާތު ހައިސިއްޔަތުތައް އޮވެދާނެ އެވެ. އެހެންނަމަވެސް މަޖިލީހުގައި އިންނަވަނީ ރައްޔިތުންގެ މަޖިލީހުގެ މެމްބަރެއްގެ ގޮތުގައި ކަމަށް ވުމާ އެކު، އަމުރުތަކާއި ނިންމުން ތަކާއި ޚިޔާލުތައް މަޖިލީހުގެ ތެރެއިން އަންނަން ވާނީ އެ ހައިސިއްޔަތުންނެވެ.\nއިތުރު ލިޔުންތައް ކޮލަމް ރައްޔިތުންގެ މަޖިލިސް މަޖިލީހުގެ މެމްބަރުން މަޖިލީހުގެ މާލިއްޔަތު ކޮމިޓީ މަޖިލިސް އިންތިޚާބު 2014 އޮޅުންބޮޅުން


5,000 Rufiyaa ge inaayai libey, ekamakuelolun nudhekey meehun ves ebathibi! | Mihaaru\n5،000ރ.ގެ އިނާޔަތް ލިބޭ، އެކަމަކު އެ ލޮލުން ނުދެކޭ މީހުން ވެސް އެބަތިބި!\nދުވަސްވީ މީހަކު މޫދުގައި: ދައުލަތުން ދެމުން އަންނަ އިނާޔަތުގެ މަންފާ ބައެއް މީހުންނަށް ލިބެމުން ނުދޭ. -- ފޮޓޯ: ނިޝާން އަލީ/ މިހާރު\nއުމުރުން ދުވަސްވީ މީހުންނަށް 5،000ރ.ގެ އިނާޔަތެއް ދެނީ ހިތްހަމަޖެހޭ އުފާވެރި ދިރިއުޅުމަކަށް ފަހިކޮށްދިނުމަށެވެ. އެކަމަކު 65 އަހަރު ފުރުމާ އެކު ދައުލަތުން ދޭން ފަށާ އިނާޔަތުގެ ފައިދާ އެންމެ އެކަށީގެންވާ ގޮތުގައި އޭގެ ހައްގުވެރިންނަށް ކުރޭ ހެއްޔެވެ؟\nމީގެ 13 އަހަރުކުރިން ވުޖޫދުވި ޕެންޝަން ގާނޫނުގެ ދަށުން ދުވަސްވީ މީހުންނަށް އެލަވަންސް ދޭން ފެށީ 2010 ގަ އެވެ. ޕެންޝަން އޮފީހުގެ ތަފާސްހިސާބުތަކުން ދައްކާ ގޮތުގައި މި މަހާ ހަމައަށް 17،676 މީހުންނަށް އިނާޔަތް ލިބެ އެވެ. މިއީ އަހަރެއްގެ މައްޗަށް 88 މިލިއަން ރުފިޔާ އެވެ. އަދި އަހަރެއް މައްޗަށް ބަލާ ނަމަ، ބިލިއަނެއްހާ ރުފިޔާ އެވެ.\nއެލަވަންސްގެ މަގްސަދު އެންމެ ފައިދާ ހުރި ގޮތުގައި ހާސިލެއް ނުވޭ. އެއީ، މައިންބަފައިން ބަލަންދޭ ފައިސާއެއް ނޫން. މިހާރު ބައެއް ކުދިން ދެކެނީ އެ ފައިސާއަކީ މައިންބަފައިން ބަލަންދޭ އެއްޗެއްގެ ގޮތުގައި. -- މެމްބަރު ޒިޔާދު\nމި އިނާޔަތް ކިތަންމެ ރަނގަޅު މަގްސަދެއްގައި ދޭން ފެށި ނަމަވެސް އަޑުއިވެމުންދަނީ ކަންބޮޑުވާން ޖެހޭ ފަދަ ވާހަކަތަކެކެވެ. އިނާޔަތް ލިބެން ފަށައިފި ކަން އެނގުނަސް ލޮލުން ނުދެކޭ މީހުން އެބަތިއްބެވެ. އަތަށް އެ ފައިސާ ނާރާއިރު ހޭދަވާ ގޮތެއް ނޭނގޭ މީހުން އެބަތިއްބެވެ. ބަލިވެގެން ބޭސްފަރުވާ ކުރަން ޖެހިގެން އިނާޔަތް ކޮބައިތޯ ބަލާއިރު ވީ ގޮތެއް ނޭނގިފައި ވެސް އެބަހުއްޓެވެ.\nހުޅުމާލޭ ކޮވިޑް ފެސިލިޓީގައި ބަޔަކު އެޑްމިޓް ކޮށްފައި: ބަލިވެގެން ބޭސްފަރުވާ އަށް ފައިސާ ބޭނުންވާ ފަހަރުތަކުގައި ވެސް އިނާޔަތުން މަންފާއެއް ނުކުރޭ. .---ފައިލް ފޮޓޯ: މިހާރު\nއެ ފައިސާކޮޅަށްޓަކައި މައިންބަފައިން ބެލުމާއި އެ އިނާޔަތް ނަގާ ދަރިފުޅު ނޫން މީހަކު މައިންބަފައިން ބަލަން ނުޖެހޭ ކަމަށް ބުނެ ބައެއް އާއިލާތަކުގެ މެދުގައި މަސްލަހަތު ގެއްލޭ ހިސާބަށް ކަންކަން ގޮސްފައި ހުރި ކަމުގެ މައްސަލަތައް ފެންމަތިވެ އެވެ. ރައްޔިތުންގެ މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީއަށް މިފަދަ ބައެއް ޝަކުވާ ލިބިފައިވެ އެވެ.\nކޭޝް ކާޑު ދަރިންގެ އަތުގައި، ވާނުވާއެއް ނޭނގެ!\nއެލަވަންސް ބޭނުންކުރެވެނީ އެންމެ ހިތްހަމަޖެހޭ ގޮތަށްތޯ "މިހާރު"ން ސުވާލުކުރި އުމުރުން ދުވަސްވީ ބައެއް މީހުންގެ ހުރީ އިންތިހާ ދަރަޖައިގެ ކަންބޮޑުވުންތަކެވެ. އެ ފައިސާ ހޭދަވަނީ ގިނަ ބަޔަކު އެންމެ އެދޭގޮތަކަށް ނޫނެވެ.\nމާލޭގައި ދިރިއުޅެމުން އަންނަ މީހަކު ބުނީ، އޭނާގެ ކޭޝް ކާޑު އޮންނަނީ ދަރިއެއްގެ އަތުގައި ކަމަށާއި އިނާޔަތަށް ހަދާ ގޮތެއް އޭނާއަކަށް ނޭނގެ ކަމަށެވެ. ލޮލަށް އެންމެ ރުފިޔާއެއް ވެސް ނުފެންނަ އިރު، ބޭނުންކުރަނީ އޭނާގެ ގާތުގައި އަހާފައި ބުނާ ގޮތަކަށް ވެސް ނޫން ކަމަށެވެ.\n"އެ ފައިސާއެއް އަތަކަށް ނުލިބޭ. ބޮޑަށް ހީވަނީ އެ ކުދިން އެ ބޭނުންކުރަނީ ގޭގެ ކަންކަމަށް ހެން،" އޭނާ ބުންޏެވެ.\nއުމުރުން 68 އަހަރުގެ ފިރިހެނަކު ބުނި ގޮތުގައި އޭނާގެ އަތުގައި ކޭޝް ކާޑު އޮތަސް އޭނާގެ އަމިއްލަ ބޭނުންތަކަށް ފައިސާ ހަރަދުކުރެވެނީ މަދު ފަހަރެއްގަ އެވެ. ދެތިން މަހުގެ ފައިސާ ނުނަގައި ރައްކާވެފައި ހުއްޓަސް ދަރިންނަށް ކަމެއް ޖެހޭއިރަށް ބޮޑެތި އަދަދުތަކުން ނަގާ ކަމަށް އޭނާ ބުންޏެވެ. އެކަމުގައި އޭނާގެ ހިތްބުރަ ކަމެއް ވެސް ނެތެވެ.\nމިކޮޅުން [ރަށުން] ބެލި ޑޮކްޓަރު ބުނީ މާލެއަށޭ ދާން ޖެހޭނީ. ދެން މާލެ ދާންވެގެން ފައިސާ އެބަހުރިހޭ އެހީމަ މި އެނގުނީ މި ފައިސާ ވެސް އެއްކޮށް ބޭނުންކުރަނީކަން މި ކުދިން. އެޔަކު ނެތް އެކައްޗެއް ވެސް. ހަމަ އެކީ ކާލާފައި. ދެން ވަކި ކީއްކުރާނީ.\nއެކަމަކު ދަރިން އޭނާއަށް ހަރަދުނުކުރާ ތަނުގައި، ބަލިވެ ކަމެއް ޖެހުނަސް ބޭނުންކުރަން އޭނާގެ އަތުގައި އޮންނަ ފައިސާކޮޅު އަތުލުމުން ދެރަވާ ކަމަށް ބުންޏެވެ.\n"އެ މީހުންނަށް މުސާރަ ލިބުނީމަ، ނަގާ ލާރިކޮޅު ދިނީމަ ދޯ ދެން ކަމަކު ޖެހޭއިރު ވެސް ދޭން އޮންނާނީ. ބޮޑު ބައްޔެއް ވިޔަސް މިހާރު މިވާ ގޮތުން ހަރަދުކުރާކަށް ފައިސާއެއް ނޯންނާނެތާ. ބުނަން ވެސް ބުނަން ބައެއް ފަހަރު. އެކަމަކު އެހެން ބުނެފިއްޔާ ވެސް ހީކުރަނީ ނުދޭންވެގެން އުޅެނީއޭ،" އޭނާ ކިޔައިދިނެވެ.\nދުވަސްވީ ދެ މީހަކު އިނދޯއްޔެއްގައި އިށީނދެލައިގެން ވާހަކަ ދައްކާލަނީ: ދުވަސްވީ މީހުންނަށް ލިބޭ ފައިސާ އެ މީހުން ބަލަހައްޓާ މީހުން ބޭނުންކޮށްލާ މައްސަލަ ވަރަށް ބޮޑު-- ފައިލް ފޮޓޯ: ނިޝާން އަލީ/ މިހާރު\nރަށެއްގައި ދިރިއުޅުން ހޭދަކުރާ މީހަކު ބުނީ "5،000 ރުފިޔާ ކާލަނީ ދަރިން" ކަމަށެވެ. އެގޮތަށް ނެގިއަސް ކޮންމެވެސް ވަރެއް ބަހައްޓާނެ ކަމަށް އޭނާ ހުރީ ހީކޮށްގެންނެވެ.\n"އަހަންނަށް ދެން އަހާނުލެވޭ ކޮބާތޯ ފައިސާ. އަހަންނަކަށް ފައިސާ ހުރީ ކިހާ ވަރެއްތޯ ބަލާކަށް ވެސް އެނގެނީއެއް ނޫން. ދަރިން ބުނާ އެއްޗެއް ގަބޫލުކޮށްލައިގެން ހުންނަންތާ ޖެހޭނީ،" އޭނާ ބުންޏެވެ.\nއެކަމަކު އެކައުންޓުގައި އެންމެ ރުފިޔާއެއް ވެސް އޭނާ ބޭނުންކުރަން ނެތް ކަން އެނގުނީ ބޮޑު ބައްޔެއްގައި ހޭދަތަކެއް ކުރަން ޖެހުމުންނެވެ.\n"މިކޮޅުން [ރަށުން] ބެލި ޑޮކްޓަރު ބުނީ މާލެއަށޭ ދާން ޖެހޭނީ. ދެން މާލެ ދާންވެގެން ފައިސާ އެބަހުރިހޭ އެހީމަ މި އެނގުނީ މި ފައިސާ ވެސް އެއްކޮށް ބޭނުންކުރަނީކަން މި ކުދިން. އެޔަކު ނެތް އެކައްޗެއް ވެސް. ހަމަ އެކީ ކާލާފައި. ދެން ވަކި ކީއްކުރާނީ. ބަލަން ތިބި ދަރިން ވީމަ ކުރެވޭނެ މާބޮޑު ކަމެއް ނޯންނާނެއެއްނު،" އޭނާ ބުންޏެވެ.\nދުވަސްވީ މީހުންނަށް ލިބޭ ފައިސާ، އެ މީހުންގެ ދަރިން ނޫނީ އެ މީހުން ބަލާ މީހުންގެ ބޭނުންތަކަށް އެއްކޮށް ބޭނުންކުރަމާއި ކޭޝް ކާޑު އަތުލައިގެން މައިންބަފައިންނަށް ނޭނގި ފައިސާކޮޅު އެކީ "ތަޅާ ބުރުވާލަމުން" އައި ނަމަވެސް މި ފަދަ މައްސަލަތައް ޕެންޝަން އޮފީހަށް ރިޕޯޓްކުރެވޭ ވަރު ވަރަށް މަދެވެ.\nޕެންޝަން އޮފީހުން ބުނީ، ދުވަސްވީ މީހުންނަށް ލިބޭ ފައިސާ އެ މީހުން ނޫން ބަޔަކު ބޭނުންކޮށްގެން މިދިޔަ ފަސް އަހަރުގެ ތެރޭގައި ރިޕޯޓްކޮށްފައި ވަނީ އެންމެ ދެ މައްސަލަ ކަމަށެވެ.\nއުމުރުން ދުވަސްވީ މީހަކު ބަރޯއެއް ހިފައިގެން ދަނީ. -- ފޮޓޯ/ މިހާރު\nއެކަމަކު ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރުސީއެމް) އިން މިދިޔަ އަހަރު އާންމުކުރި ހިއުމަން ރައިޓްސް ރިޕޯޓުގައި ފާހަގަކުރާ ގޮތުގައި އުމުރުން ދުވަސްވެފައިވާ މީހުން ގިނައިން ތަހައްމަލުކުރަން ޖެހެނީ މާލީ ގޮތުން ކުރާ ދަތިކުރުމާއި އެ މީހުންނަށް ޕެންޝަންގެ ގޮތުގައި ލިބޭ ފައިސާ އާއިލާގެ އެހެން މީހުން ކޮންޓްރޯލް ކުރާ މައްސަލަތަކެވެ.\nވައިކަރަދޫ ދާއިރާގެ މެމްބަރު އަދި މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީގެ ނައިބު މުގައްރިރު ހުސެއިން ޒިޔާދު "މިހާރު" އަށް ވިދާޅުވީ މަޖިލީހުގެ މަސައްކަތުގެ ތެރޭގައި، ދުވަސްވީ މީހުންގެ ފައިސާއާ ގުޅޭ ޝަކުވާ އައިސްގެން ލިބުނު މައުލޫމާތުން އެނގުނީ ގިނަ ބަޔަކު އެ ފައިސާ އަށް ވާ ގޮތެއް ނުބަލާ ކަމަށެވެ. ދަރިންނަށް އިތުބާރުކޮށް ހަވާލުކޮށްފައި ހުންނަނީ ކަމަށެވެ. އެކަމަކު ބައެއް ފަހަރަށް ބޮޑެތި ލަނޑުތައް ލިބިފައިވާ ކަމަށް އަޑުއިވިވަޑައިގެންފައިވާ ކަމަށް ވިދާޅުވި އެވެ.\nއޭނާ އެ ވިދާޅުވަނީ ކޮންމެ މަހަކު ޖަމާވާ ފައިސާ ރައްކާކޮށްގެން ހައްޖަށް ދިއުމުގެ އުއްމީދުގައި ތިބި މީހުންނަށް އެފަދަ ކަންކަން ހާސިލްނުވެ އިތުރު ހިތްދަތިކަމެއް ކުރިމަތިވާ ވާހަކަ އެވެ.\nޕެންޝަންގެ ފައިސާ ލިބުނަސް އޭގެ ތެރެއިން ގިނަ މީހުންނަށް ހިތްހަމަޖެހުމެއް ނުލިބެނީ މިފަދަ ކަންކަމާ ހެދި އެވެ. ގައިބާރު ދެރަވެ އެނދުމަތިވާ ދުވަހު ރަނގަޅު ފައިދާ ހުރި ކާނާ ކާން ނުލިބުމާއި ހަމަޖެހިލައިގެން އަމިއްލަ ހަރަދުތައް ހިފަހައްޓާލުމުގެ އުފާވެރިކަން ވެސް ނުލިބެނީ އެވެ.\nރަށެއްގެ މަގުމަތީގައި ހުރި ޖޯލިފައްޗެއްގައި ދެ އަންހެނަކު އިށީނދެލައިގެން: ގިނަ މީހުން ތިބެނީ އިނާޔަތް ބޭނުންކުރުން ދަރިންނަށް ދޫކޮށްލައިގެން. .---މިހާރު ފޮޓޯ: ހުސައިން ވަހީދު\n"އެލަވަންސްގެ މަގްސަދު އެންމެ ފައިދާ ހުރި ގޮތުގައި ހާސިލެއް ނުވޭ. އެއީ، މައިންބަފައިން ބަލަންދޭ ފައިސާއެއް ނޫން. މިހާރު ބައެއް ކުދިން ދެކެނީ އެ ފައިސާއަކީ މައިންބަފައިން ބަލަންދޭ އެއްޗެއްގެ ގޮތުގައި. ހަގީގަތަކީ އެ ލާރި ނުލިބުނަސް އެ މީހަކު އެމީހެއްގެ މައިންބަފައިން ބަލަން ޖެހޭކަން،" އޭނާ ވިދާޅުވި އެވެ.\nއެލަވަންސް މިގޮތުގައި ހޭދަވާ މައްސަލަތައް ފެންމަތިވިޔަސް ވަރަށް ރަނގަޅަށް އެ ފައިސާ ބަލަހައްޓާ ދަރިން ވެސް ތިބިކަން ޒިޔާދު ފާހަގަކުރެއްވި އެވެ. މަންމަ ނުވަތަ ބައްޕަ އަށް ލިބޭ ފައިސާ ކޮޅުގައި އެއްވެސް ވަރަކަށް ނުޖެހި އެ ފައިސާ ސޮދަގާތްކުރުން ފަދަ ހެޔޮކަންކަމަށް ހޭދަކުރަން ބާރުއަޅާ ދަރިން ވެސް ތިބޭކަން ދިމާވި ބައެއް މީހުންގެ ފަރާތުން ފެނިފައި ހުރި ކަމަށް ވިދާޅުވި އެވެ.\nއިނާޔަތް ބޭނުންކުރަނީ ލިބޭ މީހާތޯ ކަށަވަރު ކުރެވެން ޖެހޭ\nޕެންޝަން އޮފީހުން ދުވަސްވީ މީހުންނަށް ފައިސާ ޖަމާކުރަނީ އެމީހުންގެ އަމިއްލަ ނަމުގައި ހަދާފައިވާ އެކައުންޓަކަށެވެ. ޖޮއިންޓް އެކައުންޓަކަށް ފައިސާ ޖަމާކުރިޔަސް އޭގެ ތެރޭގައި އެ ފައިސާ ހައްގު މީހާ ހިމެނެން ޖެހެ އެވެ. އެކަމަކު ރާއްޖޭގައި ފެންމަތިވަމުންދާ މައްސަލަތަކަށް ބަލާއިރު އެ ފައިސާ ބޭނުންކުރަނީ ކޮން ބައެއްކަން އެނގެން ޖެހެ އެވެ.\nމިއީ ހުރިހާ އާއިލާތަކުގެ ހަގީގަތަކަށް ނުވިޔަސް ގާނޫނެއް ހަދާއިރު ބަލަން ޖެހޭ އެބަ މި ފައިސާ ބޭނުންކުރަނީ ކިހިނެއްތޯ، ކޮން ބައެއްތޯ. އެހެން ނޫނީ މި ސްކީމުގެ މަންފާއެއް ނުކުރާނެ. -- ޖީހާން\nރައްޔިތުންގެ މަޖިލީހުގެ ޖެންޑާ އެންޑް ހިއުމަން ރައިޓްސް ކޮމިޓީގެ މުގައްރަރު، ޖީހާން މަހްމޫދު، "މިހާރު" އަށް ވިދާޅުވީ ދުވަސްވީ މީހުންނަށް ލިބޭ އެލަވަންސް ބޭނުންކުރަނީ ނިޒާމުގެ ތެރެއިންތޯ ބަލަން ޖެހެނީ އެ ފައިސާއާ ގުޅިގެން އަޑުއަހަން ދަތި ވާހަކަތައް ވެސް އިވޭތީ ކަމަށެވެ. އޭގެ ތެރޭގައި އޭނާގެ ކަންބޮޑުވުމަކަށް ވެސް ވީ އުމުރުން ދުވަސްވީ މީހުންނަށް ދެ އިނާޔަތް އެހެން މީހުން ބޭނުންކުރާ މައްސަލަތަކެވެ.\nއޭނާ ވިދާޅުވި ގޮތުގައި ދުވަސްވީ މީހުންގެ ބޭސް ފަރުވާ އާއި އިތުރު ކަންކަމަށް ސަރުކާރުން ދޭ ފައިސާއަށް ހިޔާނަތްތެރިނުވާނެ ގޮތެއް ހޯދަން ޖެހެ އެވެ.\n"މިއީ ހުރިހާ އާއިލާތަކުގެ ހަގީގަތަކަށް ނުވިޔަސް ގާނޫނެއް ހަދާއިރު ބަލަން ޖެހޭ އެބަ މި ފައިސާ ބޭނުންކުރަނީ ކިހިނެއްތޯ، ކޮން ބައެއްތޯ. އެހެން ނޫނީ މި ސްކީމުގެ މަންފާއެއް ނުކުރާނެ،" ޖީހާން ވިދާޅުވި އެވެ.\nރައްޔިތުންގެ މަޖިލީހުގެ ޖެންޑާ ކޮމިޓީގެ މުގައްރަރު. "މިހާރު" އަށް އިންޓަވިއު ދެއްވަނީ--\nއޭނާ ވިދާޅުވީ ދުވަސްވީ މީހުންނާ މެދު ސިޔާސަތުތައް އޯގާތެރިކޮށް ބައްޓަންކުރެވިގެން ނޫން ގޮތަކަށް މުޖުތަމައުގެ ތެރެއިން އެ އޯގާތެރިކަމެއް ނުފެންނާނެ ކަމަށެވެ. ކޮމިޓީގެ މަސައްކަތް ބައްޓަންކުރާނީ އެ މައްސަލަތަކަށް ހައްލު ހޯދައި ގާނޫނީ ނިޒާމުގެ ތެރެއިން ހިމަޔަތާއި ރައްކާތެރިކަން އަދި އަޅާލުމާއި އޯގާތެރިކަން މިހާރަށް ވުރެން ބޮޑަށް ލިބޭނެ ގޮތަކަށް ގާނޫނު ވުޖޫދަށް ގެނެވޭތޯ ކަމަށް ވިދާޅުވި އެވެ.\nއުމުރުން ދުވަސްވީ މީހުންނަށް ލިބެންޖެހޭ ހުރިހާ އެހީތެރިކަމެއް އިސްރަށްވެހިންގެ ގާނޫނުގައި ހިމެނުމާ އެކު އިޖުތިމާއީ ރައްކާތެރިކަމުގެ އެކި ސްކީމްތަކުގައި އެ މީހުން ބައިވެރިކުރެވިއްޖެ ނަމަ، މިހާރު ދިމާވާ ގިނަ މައްސަލަަތަކަކަށް ހައްލެއް ހޯދޭނެ ކަމަށް އޭނާ ގަބޫލުކުރައްވަ އެވެ.\nއެކަމަކު ގާނޫނެއްގެ ކުރިން ވެސް އާއިލާތަކުގެ ހިތް އުމުރުން ދުވަސްވީ މީހުންނަށް ހުޅުވާލަން ޖެހެ އެވެ. ދައުލަތުން އެ މީހުންނަށް ފޯރުކޮށްދޭ އެހީ، އެ މީހުންގެ ރުހުމެއް ނެތި ބޭނުންކުރުން ހުއްޓާލަން ޖެހެ އެވެ. އެ މީހުންގެ ހައްގެއް ބޭނުންކުރުމުގައި ބައިވެރިވުން އޮންނަން ޖެހެ އެވެ.\n13 ކޮމެންޓް, 17 ރިއެކްޝަންސް\nވަރައްވެސް ލަދުގަނޭ ތިޔަފަދަ ކަންކަން ހިންގާމީހުންނާމެދު އަދި އަންހެނުންގެ އިތްފަތްތެރިކަން ގަދަކަމުންފޭރޭ މީހުންނާހެދި އަދި މާލަދުގަނޭ.\nސަރިއްޔަތުގަ މުސްކުޅިން ބަލަން ޖެހެނީ އެ މީހުންގެ ސަރުއީ ބަލަދުވެރިންނަށް. އެއީ ހުރިހާ ދަރިން ކަމުގަވެސް ވެދާނެ، ނުވަތަ ބައެއް ދަރިން ކަމުގަވެސް ވެދާނެ. ބައެއް ހާލަތުގަ، މިސާލަކަށް، ހަމަ އެކަނި އަންހެން ދަރިން ތިބި ނަމަ، ބަލަދުވެރިއަކީ އެހެން މީހަކު ކަމުގަވެސް ވެދާނެ.\nކާފަ މާމަ ނުވަތަ މަންމަ ބައްޕަ އަށް ސަރުކާރުން ޖަމާކޮށްދޭ ފައިސާ ކޮޅަށް ހުރިހާ ދަރީން ވެސް ފާރަވެރިވެ އަމާނާތްތެރި ވާން ޖެހޭނެ\n"ގިނަ" ތިކިޔަނީ ހިތުމިސާލަށްތޯ. ހަމަ އެކަނި ޑައިރެކްކޮށް އެންޏެއްނޫން ތީގެ ފައިދާވަނި، ނުސީދާކޮށް މުޖުތަމައްވާ ފައިދާއަށްވެސް ވިސްނާލާ.\nމަށަށް ފެންނަނީ ޕެންޝަން ފައިސާ ބަލަހައްޓަން 65 އަހަރު ކޮންމެ މީހަކަށް ދައުލަތުން އެކައުންޓެންޓެއް ހަމަޖައްސަން. އަދި އެ ފައިސާ ޚަރަދު ކުރާގޮތުގެ ތަފްސީލް ރިޕޯޓެއް ކޮންމެ އަހަރަކުވެސް އޮޑިޓްކޮށް ޕެންޝަން އޮފީހަށް ހުށަހަޅަން.. އޭރުން ތިކަން ހައްލުވެދާނެ.\nކުރިން އޮތްހެން 2000 ރ ރަގަޅު، އެކަމަކު ސަރުކާރުތަކުން އިނާޔަތް ބޮޑު ކުރީވެސް ވޯޓަށް. ދަރިން ބުނާ މީހަކަށް ވޯޓްވެސްލަނީ ދަރިންނަށް އޭގެ ފައިދާވެސް\nޕެންޝަން ފައިސާ ޖަމާ ނުކުރާ މީހަކަށް އެފައިސާ ނުދިނުން އެންމެ ރަނގަޅުވާނީ. ވަޒީފާގަ އުޅެންޔާ މަޖުބޫރުން ޕެންޝަން ފައިސާ ކަނޑާ. އެކަމަކު އެ ދޭންވީމަ ޕެންޝަނަށް ފައިސާ ޖަމާކުރިމީހާއަށްވެސް ނުކުރާ މީހާއަށްވެސް ހަމަހަމަ އަށް މިދެނީ. އިންސާފެއް ނެތް.\nއަހަރެންގެ ކާފަ އި މާމަގެ ހަ ކުދިން ތިބި.އެއްވެސް ދަރިޔަކު އެލާރީގަ ނުޖެހޭ.ބަލިވެ އެތައް އަހަރެއް އޮވެފަ ނިޔާވީ.ޞަދަގާތް ކުރީ.ބޭސް ކުރީ ވެސް ދަރިން ގެ ލާރިން.މާ ފުދިގެން އުޅޭތީ އެ‘ވެސް ނޫން.ހަމަ އެލާރީގައަ ނުޖެހެން ވެގެން.އަލްހަމްދްﷲ\nމިނިމަމު ވޭޖުން ކިތައް މީހުންނަށް ފާއިދާ ވި ........ ހަމަގއިމު އަހަންނަކަށް ނުލިބޭ ބޭސިކު ވެސް އުޅެނީ 5000 ދަށުގަ ދުވާލު ގެ ރަތްދަކަ އަވީގެ މަސައްކަތް ކުރަނީ މުސްކުޅިންނަށް ތި ދިނުމުގެ ބަދަލުގަ ކުޑަކުދިން ބަލަހައްޓާ ތަން ހަދާފަހުންނަހެން މުސްކުޅިވީމަ ދަރިން ނުބލާމީހުން ވައްދަން ގެއެއް ހެދީމަ ނިމުނި ދޯ އެއްގޮތަކަށް ވެސް ދޭން ޖެހޭ އެއްޗެއް ނޫން ތިއީ\nމިހިރަ ބުރާންޗާ. މިނިމަމް ވޭޖްގެ ވާހަކަ އެއް ނޫނޭ އެދައްކަނީ. 5000 ޖަހައިގެން ކޮމެންޓް ކުރާއިރު އެއަށް ކިޔަނީ އުމުރުން ދުވަސްވީ މީހުންނަށް ދޭ އެލަވަންސް އޭ\nތަނަވަސް ޢާއިލާތަކުންވެސް ތި -/5،000 ދަނީ ނަގަމުން، އެއީ އިންސާފެއް ބާ؟ 65 އަހަރު އަދި ނުވިޔަސް ތިވަރުގެ ޢިނާޔަތެއް ޙައްޤު އެތައްބަޔަކު އެބަތިބި!


Nolhivaramun Meege Kurin Dhookuri Goathithah athulai Alun Goathi Dhinumah Hukuma Kohffi - Vaguthu\nނޮޅިވަރަމުން މީގެ ކުރިން ދޫކުރި ގޯތިތައް އަތުލައި އަލުން ގޯތިދޫކުރަން ހުކުމްކޮށްފި\nހދ. ނޮޅިވަރަމުގެ ކައުންސިލުން ދޫކޮށްފައިވާ ބަންޑާރަ ގޯތިތައް އަތުލައި އަލުން ގޯތި ދޫކުރުމަށް އެރަށުގެ މެޖިސްޓްރޭޓް ކޯޓުން ނޮޅިވަރަމު ކައުންސިލްގެ މައްޗަށް ހުކުމްކޮށްފިއެވެ.\nނޮޅިވަރަމުން ގޯތި ދޫކޮށްފައި ވަނީ 8 އަހަރު ފަހުންނެވެ. ކޯޓުން މިގޮތަށް ހުކުމް ކޮށްފައި ވަނީ އެރަށުގެ ކައުންސިލާއި ދެކޮޅަށް ތިން ފަރާތަކުން މައްސަލަ ހުށަހަޅުމާއި ގުޅިގެން އަލުން އެކަން ބެލުމަށް ފަހުއެެވެ.\nނޮޅިވަރަމު ކައުންސިލުގެ ރައީސް އަހުމަދު ރަޝީދު އާދަމް "ވަގުތު" އަށް ވިދާޅުވީ ނޮޅިވަރަމު ކޯޓުން އަލުން ގޯތި ދޫކުރުމަށް ހުކުމް ކޮށްފައި ވަނީ މީގެ ކުރިން ގޯތި ދޫކުރުމުގައި ހުރި މައްސަލަ ތަކަކާއި ގުޅިގެން ބައެއް ފަރާތްތަކުން ކޯޓަށް ހުށަހެޅި މައްސަލަ އަކާއި ގުޅިގެން ކަމަށާއި، މައްސަލަ ހުރީ ޕޮއިންޓް ދިނުމުގައި ކަމަށް އޭނާ ވިދާޅުވިއެވެ.\nމީގެ އިތުރުން އޭނާ ވިދާޅުވީ ދޫކޮށްފައި ވާނީ 75 ގޯތި ކަމަށާއި އަދި ދެވަނަ ފަހަރަށް ހުޅުވައިލާއިރު އެއް ސްލޮޓް އުނިވުން ފަދަ ބަދަލެއް އައިސްފައި ހުރެދާނެ ކަމަށެވެ. އެހެން ކަމުން މިއަންނަ ހަފްތާ ތެރޭގައި އަލުން ގޯއްޗަށް އެދުމަށް ފުރުސަތު ހުޅުވައިލާނެ ކަމަށް އޭނާ ވިދާޅުވިއެވެ.\n"އަސްލު މައްސަލަ ދިމާވެފައި ހުރީ ކޮމެޓީ މަރުހަލާގައި ޕޮއިންޓް ދިނުމުގައި ޖެހިފައިވާ މައްސަލަ އަކުން. އެހެން ނަމަވެސް ކުޑަ ބަދަލަކާއި އެކު، މިދެންނެވީ ދެން 75 ސްލޮޓުގެ ތެރެއިން އެއް ސްލޮޓް އުނިވެފައި ހުރެދާނެ. އެބަދަލާއި އެކު އިރާދަ ކުރެއްވިއްޔާ އަންނަ ހަފްތާތެރޭގައި އަލުން ގޯއްޗަށް ފޯމުލުމުގެ ފުރުސަތު ހުޅުވައިލެވޭނެ" ރަޝީދު ވިދާޅުވިއެވެ.\nމިމައްސަލަ އާއި ގުޅިގެން ކޯޓުން ކޮށްފައި ހުކުމުގައި ބުނެފައި ވަނީ ޕޮއިންޓް ދިނުމުގައި2ފަރާތެެއްގެ ކައިވެނީގެ މުއްދަތަށް ދޭން ޖެހޭ ޕޮއިންޓް ދީފައި ނުވާ ކަމަށެވެ. އެހެން ކަމުން އެދެފަރާތުންނާއި އަދި އެހެން ފަރާތަކުން ހުށަހަޅާފައިވާ މައްސަލަ ބެލުމަށްފަހުން ކޯޓުން ވަނީ އަލުން ގޯތި ދިނުމުގެ ހުރިހާ ކަމެއް ކުރުމަށް އެރަށުގެ ކައުންސިލަށް ހުކުމް ކޮށްފައެވެ.\nނޮޅިވަރަމް ފަސް ގޮނޑި ފަސް ފިކުރަކަށް!\nއެމްއެމްއެސް ހޭންޑްބޯޅަ މުބާރާތުގެ ތަށި ސްޓެއިން އުފުލާލައިފި\nއެމްއެމްއެސް ހޭންޑްބޯލް: ފައިނަލަށް ކަންމަތި އަދި ސްޓެއިން\nއޮކްޓޯބަރ 30, 2019 16:37\nހަވަރު ތިނަދޫގަ މިހާރު ދޫކުރަމުންދާ ފުލެޓުތަށް އެމީހުން އަތުން އަތުލާ އަލުން ދެވެންޖެހޭނެ އެއްވެސް ސަބަބެއް އޮވެގެން ނުވާނެއެވެ. ސަބަބަކީ ކައުންސިލުން އެ ފުލެޓުތަކަށް ޕޮއިންޓް ދީފައެހެރީ ކައުންސިލުގެ ތިމާގެ މީހުންނަށާއި ޕާޓީކުދިންނަށް އިސްކަން ދީގެންކަމަށްވާތީއެވެ. މިހާރު ދޫކުރަމުންދާ ފުލެޓުތަށް ނުލިބިގެން ޕޕ ކުދިންނާއި އެމްޑީޕީ ވިޔަސް ކައުންސިލާ ގާތް ގުޅުން ނުބާއްވާ މީހުން ތެޅޭނެކަން މި ބިގަރު ކައުންސިލަށްއެގެއެވެ. އަހަރުމެން ބޭނުންވާ ގޮތަށް ޕޮއިންޓްދީ ފުލެޓު ލިބުނު ހުރިހާ ފަރާތްތަކަށް މިފުރުސަތުގައި މަރުހަބާ ކިޔަމެވެ.\nފުލެޓު ކަށަވަރުވި އެމްޑިޕީ މީހެއް\nއޮކްޓޯބަރ 30, 2019 18:29


Lanka ge "Sniper" ah bodethi aniyaathakeh dhin: Amnesty | Mihaaru\nސްނައިޕާ އެއް ކަމަށް ތުހުމަތުކޮށް ހައްޔަރުކޮށްފައިވާ މަޑޫޝަންކާއާ ބެހޭ ރިޕޯޓުގައި އެމްނެސްޓީ އިންޓަނޭޝަނަލް އިން ޖަހާފައިވާ ކުރެހުމެއް\nލަންކާގެ "ސްނައިޕާ" އަށް ބޮޑެތި އަނިޔާތަކެއް ދިން: އެމްނެސްޓީ\n30 އޮކްޓޯބަރ 2018 - 13:31 25 comments\n"ޕްރިޒަނާ އިން ޕެރަޑައިސް" ގެ ނަމުގައި އެމްނެސްޓީން އާންމުކޮށްފައިވާ ރިޕޯޓެއްގައި ތުހުމަތުކޮށްފައިވާ ގޮތުގައި ތަހުގީގުގައި ދިން އަނިތާތަކެއްގެ ސަބަބުން މަޑޫޝަންކަރުގެ އެއް ކަންފަތުގެ އަޑުއިވުން ވެސް ވަގުތީ ގޮތުން ގެއްލުނެވެ. އޭނާގެ ވަކީލާއި އާއިލާ އިން ދިން މައުލޫމާތުގެ މައްޗަށް އެކުލަވާލާފައިވާ އެ ރިޕޯޓުގައި ބުނެފައި ވަނީ އޭނާ ހައްޔަރުކުރިތާ ފަސް ދުވަސް ފަހުން ފުލުހުންގެ މައި މަރުކަޒަށް ގެންގޮސް، ހޭ ނެތެންދެން އޭނާގެ ގައިގައި ތެޅި ކަމަށެވެ. ތަހުގީގުގައި އޭނާގެ ގައިގައި ކޭބަލަކުން ތެޅި ކަމަށާއި މޫނަށް ޕިންތަކެއް ހެރި ކަމަށް ވެސް ރިޕޯޓުގައި ތުހުމަތު ކޮށްފައިވެ އެވެ.\nމަޑޫޝަންކަރަށް ފުލުހުން ދިން ކަމަށް އާއިލާ އިން ތުހުމަތުކުރާ އަނިޔާތަކުގެ ތަފުސީލަށް ފަހު ރިޕޯޓުގައި ބުނެފައި ވަނީ އެ ކަންތައްްތަކާ މެދު އެމްނެސްޓީން ކަންބޮޑުވާ ކަމަށެެވެ.\nއިންސާނީ ހައްގުތައް ލިބިދޭ ގޮތަށް މަޑޫޝަންކަރުގެ ބަންދުގެ ހާލަތު ބަދަލު ކޮށްދިނުމަށް އެމްނެސްޓީން ވަނީ ފުލުހުންނަށާއި ކަރެކްޝަނަލް ސާވިސް އަށް ގޮވާލައިފަ އެވެ. އަދި އޭނާ އަށް އިންސާފުވެރި ޝަރީއަތެއް ލިބިދިނުމަށް ޕްރޮސެކިއުޓާ ޖެނެރަލްގެ އޮފީހަށާއި ކްރިމިނަލް ކޯޓަށާއި ޖުޑިޝަލް ސާވިސް ކޮމިޝަނަށް ވެސް ގޮވާލާފައިވެ އެވެ.\n"މި ތުހުމަތުތައް ތަހުގީގުކުރުމަށް އެމްނެސްޓީ އިންޓަނޭޝަނަލް އިން ދިވެހި ސަރުކާރަށާއި ހިއުމަން ރައިޓްސް ކޮމިޝަން އޮފް މޯލްޑިވްސް އަށް ގޮވާލަމެވެ،" ރިޕޯޓުގައިވެ އެވެ.\nއެމްނެސްޓީގެ މި ރިޕޯޓާ ގުޅޭ ގޮތުން ފުލުހުންގެ ބަހެއް އަދި ނުލިބެ އެވެ.\nއިތުރު ލިޔުންތައް ކުށްކުރުން ޕޮލިސް އެމްނެސްޓީ އިންޓަނޭޝަނަލް ރައީސް އަބްދުﷲ ޔާމީން ޖަލުގެ އަނިޔާ ހިއުމަން ރައިޓްސް ކޮމިޝަން ޕްރޮސެކިއުޓާ ޖެނެރަލް ކަރެކްޝަނަލް ސާވިސް


Dhiraagu high speed fiber internet adhi dhiraagu TV ge khidhumaiy Dhiggarah! - vNews.mv\nދިރާގު ހައި ސްޕީޑް ފައިބަރ އިންޓަނެޓް އަދި ދިރާގު ޓީވީގެ ޚިދުމަތް ދިއްގަރަށް!\nރިފާޢަތު M. Dhigaru | 05 December 2021, 15:22\nދިރާގުން ފޯރުކޮށްދޭ ޑިޖިޓަލް ޚިދުމަތްތައް ފުޅާކޮށް ތަރައްގީކުރުމުގެ ގޮތުން ދިރާގު ހައިސްޕީޑް ފައިބަރ އިންޓަނެޓްގެ ޚިދުމަތާއެކު ދިރާގު ޓީވީގެ ޚިދުމަތް މ.ދިއްގަރުގައި ރަސްމީކޮށް ފައްޓައިފިއެވެ.\nމި ދެ ޚިދުމަތް ރަސްމީކޮށް އިފްތިތާހު ކުރީ އެ ރަށުގެ ރައްޔިތުންނަށް ޚާއްސަ އޮފަރތަކަކައި އެއްކޮށް ކަމަށް ދިރާގުން ބުނެއެވެ. އެގޮތުން، ދިރާގު ފައިބަރ ބްރޯޑްބޭންޑް ޕެކޭޖްއަށް އެޕްލައި ކުރާ ކަސްޓަމަރުންނަށް ހިލޭ ފައިބަރ ގުޅައިދިނުމުގެ އިތުރުން ފައިބަރއަށް ބޭނުންވާ ޚާއްސަ ރައުޓަރ ނުވަތަ އޯ.އެން.ޓީ ވެސް ހިލޭ ލިބިގެންދާނެއެވެ.\nއަދި މިއީ އެންމެ ހަލުވި ސްޕީޑް އާއި އެންމެ ބޮޑެތި ޑޭޓާ އެލަވަންސްތައް ހިމެނޭ ތަފާތު ޕެކޭޖްތައް ޚިޔާރުކުރުމަށް ލިބިގެންދާ ރަނުގެ ފުރުސަތެއްގެ ގޮތުގައި ދިރާގުން ދެކެއެވެ. ދިރާގު ޓީވީއަށް އެޕްލައި ކުރާ ކަސްޓަމަރުންނަށްވެސް ޚިދުމަތް މުޅިން ހިލޭ ގުޅައިދިނުމުގެ އިތުރުން، ޖޯއިބޮކްސްވެސް (ޑީކޯޑަރ) މުޅިން ހިލޭ ލިބިގެންދާނެއެވެ. އެގޮތުން ދިއްގަރު ރައްޔިތުންނަށް މިހާރު އެންމެ މަގުބޫލު ޓީވީ އަދި މުނިފޫހިފިލުވުމުގެ ކޮންޓެންޓް އެއް ޕްލެޓްފޯމެއްގެ ދަށުން ބަލާލެވޭނެއެވެ.\nދިރާގު ފައިބަރ ބްރޯޑްބޭންޑް ޚިދުމަތަކީ ރާއްޖޭގައި މިހާރު ފޯރުކޮށްދެމުންދާ އެންމެ ބޮޑު ފައިބަރ ނެޓްވޯކްއެވެ. އެގޮތުން މިހާރު ރާއްޖޭގެ ގޭބިސީގެ 80 އިންސައްތައަށް މި ޚިދުމަތް ދިރާގުން ފޯރުކޮށްދީފައިވާއިރު މީގެ ތެރޭގައި 67 ރަށެއް ހިމެނެއެވެ.\nއަދި 100 އަށް ވުރެ ގިނަ ޗެނަލް ހިމެނޭ ދިރާގު ޓީވީ އަކީ ރާއްޖޭގައި އެންމެ ފުޅާދާއިރާއެއްގައި ފޯރުކޮށްދޭ އަދި އެންމެ ފުރަތަމަ އައިޕީޓީވީގެ ޚިދުމަތެވެ. ކޮންޓެންޓް، ކޮލިޓީ އަދި އަގުގައި އެއްވެސް ތަފާތު ކުރުމެއްނެތި ދިރާގުން ވަނީ ރާއްޖޭގެ 77 އިންސައްތަ ގޭބިސީއަށް މިހާރު ދިރާގުޓީވީ ޚިދުމަތް ވަނީ ފޯރުކޮށްދީފައިއެވެ.


Rugya ah ekaheri kuran ulhey nama van dhoru dhakkaa | Mihaaru\nޚަބަރު / ޝައިޚު އިލްޔާސް ހުސައިން\nރުގުޔާ އަށް އެކަހެރިކުރަން އުޅޭ ނަމަ "ވަން ދޮރު ދައްކާ"\nޝެއިޚު އިލްޔާސް: ރުގުޔާކުރުމުގެ ނަމުގައި ގައިގައި ލިޔުން ފަދަ ކަންތައްތައް ކުރަން އުޅޭ ނަމަ އިންކާރުކުރަން އިރުޝާދު ދެއްވި.\n03 ޑިސެމްބަރ 2020 - 08:53\nރުގުޔާކުރުމުގެ ނަމުގައި އަންހެނަކު އެކަހެރިކޮށްގެން ކަންތައްތަކެއް ކުރަން ފިރިހެނަކު ހުށަހަޅައިފި ނަމަ އެކަމަށް ދެކޮޅުހަދައި އޭނާ ވަގުތުން ފޮނުވާލަންވީ ކަމަށް ޝެއިޚު އިލްޔާސް ހުސެން ރޭ ވިދާޅުވެއްޖެ އެވެ.\nއަދާލަތު ޕާޓީގެ އިލްމުވެރިންގެ މަޖިލީހުގެ ރައީސް އިލްޔާސް، ރާއްޖެޓީވީގެ ޕްރޮގްރާމެއްގައި ވިދާޅުވީ މީހަކު ލައްވާ ރުގުޔާކުރުވާ ނަމަ އޭނާ އަކީ ދީންވެރި، ދޮގާއި މަކަރު ނަހަދާ ތެދުވެރި، ހެޔޮލަފާ އަދި އީމާންތެރި، އަގީދާ ރަނގަޅު މީހެއްކަން ޔަގީންކުރަންވާނެ ކަމަށާއި އެހެން ނޫން ނަމަ އެއީ ރަނގަޅު ރާގީއެއް ނޫން ކަމަށެވެ.\nރުގުޔާކުރުމުގެ ނަމުގައި އަންހެނަކާއި އޭނާގެ ތިން ދަރިން ގޭގައި ރަހީނުކޮށްގެން ޖިސްމާނީ އަދި ޖިންސީ އަނިޔާކުރި ބޮޑު މައްސަލައެއް ފެންމަތިވެގެން އުޅޭ މި ދަނޑިވަޅުގައި، ރަނގަޅު ރާގީއެއްތޯ ދެނެގަންނާނެ އެއް ގޮތެއް ކަމަށް އިލްޔާސް ފާހަގަކުރެއްވީ އެކަހެރިކޮށްގެން ކަންތައްތަކެއް ކުރަން އުޅޭތޯ ބެލުމެވެ. އޭނާ ވިދާޅުވީ ހިލޭ އަންހެނަކާއި ފިރިހެނަކު އެކަހެރިވުން ދީނުގައި ހުއްދަވާނެ ގޮތެއް ނޯންނާނެ ކަމަށެވެ.\n"ދެން ކިހިނެއްތޯ ރުގުޔާކުރާށޭ ކިޔާފައި އެކަހެރިކޮށްލާނީ ތިމަންނަ އެކަނި ކިޔަވާލަން ޖެހޭނެއޭ ކިޔާ؟ އެއީ ދޮގުވެރިއެއް. އޭނަ އަށް ހަމަ ބުނަންވީ ތިހިރީ ވަން ދޮރޭ, ނުކުމެގެން ދާށޭ،" އިލްޔާސް ވިދާޅުވި އެވެ.\nއޭނާ ވިދާޅުވި ގޮތުގައި ދިމާވާ ކަންތައްތަކަކާ ހެދި މީހުން ޑިޕްރެޝަނަށް ވެއްޓި ވަރަށް ބޮޑަށް މާޔޫސްވެފައި ތިއްބާ "އޭގެ ނާޖާއިޒު ފައިދާތަކެއް، ޝައިތާނީ ވަސްވާސްތަކަށް ހެއްލިގެން ގޮސް، ބައެއް މީހުން ނަގަނީ" އެވެ. އެހެންވެ، އެފަދަ މީހުން ބުނާ ކަންތައްތައް ކުރެވޭ ކަމަށާއި އެކަމަކު އެއީ ސަމާލުވާން ޖެހޭ ކަމެއް ކަމަށް އޭނާ ވިދާޅުވި އެވެ.\n"މި ބުނަނީ ގައިގައި ލިޔެލަން އެބަޖެހެއޭ. ހަމަ ވަރަށް ތަޖުރިބާ އެއްޗެކޭ މިއީ ހަމަ ލިޔެލާ އިރަށް ޝިފާ ލިބޭނެއޭ. އެ ރިއްސާ ރިއްސުން ވެސް ހިނގައިދާނެއޭ. މިފަދަ ވާހަކަތަކެއް އަތުވެއްޖެ ނަމަ އަޅުގަނޑުމެން ހަނދާންކުރަންވީ މި ދަނީ ގޯސްކޮށްކަން. އެހެންވީމާ [ބުނަންވީ] ތިމަންނަ ބޭނުމެއް ނޫނޭ،" އިލްޔާސް ވިދާޅުވި އެވެ.\n"މި ބުނަނީ މިސާލަކަށް މަންމަ އަށް ކިޔަނީ ކީކޭހޭ، ބާ ހެދުން ކޮޅެއް އެބައޮތް ހޭ، ނުވަތަ ގޭގެ ޗާޓު ގެނެސްދީބަލާށޭ. އޭގެ މާނައަކީ އެ ދަނީ ގޯސްވަމުން. މި އާޔަތް ލިޔެފައި ބޮލު ދަށުގައި ބާއްވާށޭ. އެފަދަ މީހުންނާ ދުރުހެލިވާން ޖެހޭ."\n"ޖިންނިން ހަދާނީ ދޮގު"\nއިލްޔާސް ވިދާޅުވީ ޖިންނި ހާޒިރުކޮށްގެން އެންމެންނަށް އަޑުއިއްވައިގެން ސުވާލުކުރުމާއި ޖަވާބު ހޯދަން އުޅުމަކީ ވެސް ރަނގަޅު ރާގީއެއްގެ ސިފައެއް ނޫން ކަމަށެވެ. އޭނާ ވިދާޅުވި ގޮތުގައި އެ ގޮތަށް ދޭ މައުލޫމާތަށް ބަރޯސާވުމުން "އަޅުގަނޑުމެން ގޯސްކޮށްލަ" އެވެ. ސަބަބަކީ، އިލްޔާސް ވިދާޅުވީ، "99 އިންސައްތަ ޝައިތާނުންނަކީ ދޮގު ހަދާނެ ބައެއް" ކަމަށްވާތީ އެވެ.\n"އެހެންވީމާ އެ މީހުން ދައްކާ ވާހަކަތައް, ކަލެއަށް ރުގުޔާކޮށްފައި ހުރީ މިވެނި މީހެކޭ، ކަލެއަށް ފަންޑިތަ ހެދީ މިވެނި މީހެކޭ, ބޭނުންވަނީ ކަލޭ ވަކިކޮށްލާށޭ ކަލޭމެން ދެމަފިރިން ވަކިކޮށްލާށޭ ... އަޅުގަނޑުމެންނަށް އެކަހަލަ އަޑެއް އިވުނުކަމުގައި ވިޔަސް އެއެއް ގަބޫލު ނުކޮށް އަޅުގަނޑުމެންނަށް އޮތީ ރުގުޔާ ޝަރީއާ އިޚްތިޔާރުކުރުން, ގުރުއާނުގެ އާޔަތްތައް ކިޔެވުން،" އިލްޔާސް ވިދާޅުވި އެވެ.\nރާއްޖޭގައި ރުގުޔާކުރުމާއި ސިހުރު ހެދުން އާއްމެވެ. އެ ކަންކަމުގެ ތެރެއިން އަންހެނުންނަށާއި ކުޑަކުދިންނަށް ޖިންސީ ގޯނާކުރާ މައްސަލަތައް ގިނަ އަދަދަކަށް ހުށަހަޅާ ކަމަށް ފުލުހުން މި އަހަރުގެ ކުރީކޮޅު ބުނެފައިވެ އެވެ. ރުގުޔާގެ ނަމުގައި މީހުންނަށް ގެއްލުންދޭ މީހެއްގެ ވަނަވަރު މިދިޔަ ޖޫން މަހު ފުލުހުން އާއްމުކުރުމުން އޭނާގެ މައްޗަށް ވެސް ޖިންސީ ގޯނާގެ ތުހުމަތުތަކެއް ރިޕޯޓްކޮށްފައިވެ އެވެ. އެކަމަކު މިހާރު ފެންމަތިވެގެން އުޅޭ ބޮޑު މައްސަލަ ފަޅާއެރި އިރު ވެސް މި ކަމަށް އާއްމު ހޭލުންތެރިކަން ވަރަށް ކުޑަ އެވެ.\nޖިންސީ އަނިޔާ ޝައިޚު އިލްޔާސް ހުސައިން\n72 ކޮމެންޓް, 139 ރިއެކްޝަންސް\nއަހަރެން ދަންނަ މީހެއްގެ އަންބެއް ދިވެހި ފިރިހެނަކު ކައިރިން ރުގްޔާ ކުރުވި. ކަންވެ ނި މުނު އިރު2ދަރިންގެ މައި މީހާ ވަރިވެގެން ރުގްޔާ ކުރަން އައި 12 އަހަރު ހަގު ފިރިހެން މީހާ އާއި އިނދެފި. އަދި އަހަރު ނުވަނީސް ވަރިވެސް ކޮށްފި\nފަންޑިތައަކީ އޮންނައެއްޗެއް ނޫންކަމަށް ބުނެ ފަތުވާދިން ޝައިޚުން މިއަދު މިދައްކަނީ ކޮން ރުޤްޔާއެއްގެ ވާހަކަހެއްޔެވެ؟ ފަންޑިތައަކީ އޮންނައެއްޗެއްކަން މި މީހުންނަށް މިއަދު އެނގި އޭގެ ނާޖާއިޒު ފައިދާ ނަގަނީވެސް ހަމަ މިބުނާ ޝައިޚުންގެ މަދުބައެކެވެ.\nމިދިވެހިންނަކީ މަޖާބައެއް. ތައުހީދާއި ތަވައްސުލް އޮޅިފަ ތިބިބަޔެއް ދީނުގެ ވާހަކަ ދެއްކީމަ މަދެން ހީހީ :ޕ\nއެ މީހުން އުޅެނީ ހުރިހާ ދޮރަކުންވެސް ވަންނަން ކަމަށް ބެލެވެނީ!\nރުގްޔާއޭ ބުންޏަސް ބައެއް މީހުނަށް ހީވަނީ އެބެހެނީ އިސްލާމް ދީނާ ކަމަށް. ރުގްޔާ އަކީ ފަންޑިތަ. ފަންޑިތައަށް އަރަބި ބަހުން ކިޔާނީ ރުގްޔާ. ފަންޑިތައިގެ ތެރޭ ހުރޭ ހުއްދަ ފަންޑިތަ. އެޔަށް މި ކިޔަނީ ރުގްޔާ ޝަރްޢިއްޔާ. ބުޑިސްޓުން ވެސް ރުގްޔާ ހަދާ. އެކަމަކު އެއީ ރުގްޔާ ޝަރްޢިއްޔާއަކަށް ނުވާނެ.\nސަންޕާ ރުގްޔާ އަކީ ފަންޑިތަޔާ ތަފާތު އެއްޗެއް އެޔަށް އަރަބި ބަހުން ކިޔާނީ ސިހުރު. ފަންޑިތަ ހަދާ ގޮތަކަށް ނޫން ރުގްޔާ ކުރަނީ. ނޭނގޭނަމަ ހަނު ހުރުން ރަނގަޅު ވާނެ.\nސަނާމަދު ނޭނގުނީ ސަންފާ އަކަށް ނޫންތާ. ދިވެހި ބަހުގައި ފަންޑިތަ އަކީ ރައްކާތެރި ވުމުގެ ގޮތުން ކޮޔާ ދުއާ ވެރިކަމަށް ކިޔާ ނަމެއް. އަރަބިން އެއީ ރުޤްޔާ. އަރަބިން ސިޙްރަށް ކިޔާ ސިޙްރަކީ ހަމަ ދިވެހި ބަހުގައިވެސް ސިހުރު. އެއީ ގެއްލުން ދިނުމަށް ކޮށއ އުޅޭ ކަމަކަށް ކިޔާ ނަމެއް.\nކޮވިޑުގެ ވައްކަ މެއް ހިންގާފަވާ ދައުލަތެއްގެ ވެރިޔަކުގާތު ބުނެބަލަ އިސްތިޔުފާ ދޭށޭ އެހެރީ ވަންދޮރޭ ނިކު މެގެންދާށޭ\nމީހުންނަށް ލާރި ދީގެން ދުއާކުރުވުމަކީ ބުދު ދީނުގާ އޮންނަ ކަމެއް...\nޝޭޚް ވަރަށް ސާފުކޮށް ވިދާޅުވެދެއްވަބަލަ.. އަމިއްލައަށް ޤުރުއާން ކިޔަވާ ދުޢާކުރުންތޯ މޮޅު އިތުރީ، ނުވަތަ އެހެންމީހަކު ލައްވާ (ރުޤުޔާގެ ނަމުގަ) ޤުރުއާން ކިޔަވާ ދުޢާކުރުންތޯ މޮޅު އިތުރީ؟؟ މީހަކަށް ދުޢާކޮށްދީފަ އެދުޢާ ރައްދުވާ ފަރާތުން އުޖޫރައެއް އަތުލުން އިސްލާމީ ޝަރީއަތުގަ ހުއްދަތޯ؟؟ މީހާ އަމިއްލައަށް ކުރާ ދުޢާ އާއި ސުޖޫދަށްވުރެ ބޮޑަށް އެހެން މީހެއް ލައްވާ ކުރުވާ ރުޤްޔާ ކީރިތި ﷲ ގެ ހަޟްރަތުގައި މަޤްބޫލުވާނެތޯ؟؟\nއަމިއްލަޔަށް ދުޢާކޮށްގެން ނުވަތަ އަމިއްލަޔަށް ޤުރުއާނުން ރުޤްޔާކުރުމަކީ އެންމެ މޮޅު އިތުރުވެގެންވާގޮތް. މިކަމާ ޝެއިޚުންނެއް ދެކޮޅެއް ނުހަދާނެ. އެކަމަކު ރުޤްޔާކުރާ މީހަކު ގެނެސްގެން އިސްލާމީ ހަމަތަކުގެ މަތިން ރުޤްޔާކުރުމަކީ ފާފައެއްނޫން.\nއިސްލާމިކް ބޭންކް އިސްލާމިކް އިންސުއަރެންސް. ( ރުގްޔާ ފަރުވާ ) އިސްލާމިކް މިނިސްޓްރީ ސެޓިފައި ރުގުޔާ ކުރާބޭފުޅުން . އައި ޖީ އެމް އެޗް މެންޓަލް ހެލްތު ޑިޕާޓްމެންޓް ގައި ތިޔަކަން ކުރެވޭ ވަސީލަތް ގާއިމްކޮށް އޭގެން ބޭރުން ރުގްޔާ ކުރުން މަނާކުރުން މިވަގުތަށް އޮތް ހައްލެއް ކަމަށް ނުބެލެވޭތޯ.


Zuvaanegge galamun Fathuma, Firihen Fathuma eh noon | Mihaaru\n"ފާތުމަ" ނެރުމުގެ ހަފްލާގައި ނާޝިޔާ އޭނާގެ ފޮތާ ބެހޭގޮތުން ވާހަކަދައްކަނީ: މިއީ ބޭނުން ކޮންމެ މަސައްކަތެއް ކުރަން ކުޑަކުދިންނަށް ހިތްވަރު ދޭ ވާހަކައެއް. ފޮޓޯ: މުހައްމަދު ސަލީމް\n05 ޖެނުއަރީ 2018 - 08:05\nއެކުގައި މަސައްކަތްކުރާ ބަޔަކު މިދިޔަ ރޯދަ މަހު އެ މީހުންގެ އަމިއްލަ "މިއީ ކާކު؟" މުބާރާތެއް ކުރިއަށް ގެންދިޔަ އެވެ. އެ މަޖަލުގެ ތެރޭގައި އެކަކު ފޮނުވި ކަޅާއި ހުދުގެ ފޮޓޯއަކުން ފެނުނީ ދަނޑިގަނޑެއް ހިފަހައްޓާލައިގެން ކެމެރާ އަށް ހިނިތުންވެލައިގެން ހުރި އުމުރުން ދުވަސްވީ އަންހެނެކެވެ. އެއީ ކާކުކަން ދެނެގަންނަން ގިނަ މީހުންނަށް އުނދަގުލެއް ނުވި އެވެ. އެކަމަކު އެ އެންމެން ދިން ޖަވާބު ވެސް ވީ ނުބަ އެވެ. ސަބަބަކީ، އެ ގްރޫޕުގެ އެކަކު ދުށް ގޮތުގައި، އެ މީހުން އޭނާގެ ނަން ބުނީ ރަނގަޅަކަށް ނޫނެވެ.-- އޭނާ ބުނި ގޮތުގައި އެއީ ފާތުމަ އެވެ. "ފިރިހެން ފާތުމަ"އެއް ނޫނެވެ.\n"ފިރިހެން ފާތުމަ" ނުވަތަ "އަންހެން ފިރިހެން ފާތުމަ"އެއްގެ ވާހަކަ މި ޖީލު ވެސް އަޑުއަހަ އެވެ. އެކަމަކު، ދޮށީ އުމުރުގެ މީހުންނާ ޚިލާފަށް، ގިނަ ޒުވާނުންނަށް އެ ބުނާ އެއްޗެއްގެ ހަގީގަތެއް ނޭނގޭނެ އެވެ. އެއީ ޚިޔާލީ މީހެއް ކަމަށް ހީކުރާ ޒުވާނުން އުޅެ އެވެ. ފިރިހެނަކު "ރަނޑު" ކަމަށް ބުނެ ރައްދުކޮށްލާ މަލާމާތެއްގެ ގޮތުގައި ވެސް ފާތުމަގެ ނަން ބޭނުންކުރެ އެވެ. އެކަމަކު "ފިރިހެން ފާތުމަ"އަކީ މިސާލު ބަހެއް، ވައްބަހެއް އަދި މަޖާޒެއް ވެސް ނޫނެވެ. އަސްލު މީހަކަށް ކިޔައި އުޅުނު ވަނަމެކެވެ. އާއްމުކޮށް އަންހެނުން ނުކުރާ ވަރުގަދަ އެތައް މަސައްކަތަކުން އާމްދަނީ ހޯދައިގެން އިހު ޒަމާނުގައި މާލޭގައި ދިރިއުޅުނު "ހިތްވަރުގަދަ، އަޒުމު ވަރުގަދަ، ހަރުދަނާ" އަންހެނެކެވެ.\nއެފަދަ މީހަކަށް "ފިރިހެން ފާތުމަ"އޭ ކިޔުމަކީ އޭނާ ކުޑައިމީސްކޮށްލުންކަން ނާޝިޔާ މުހައްމަދު ސަލީމް (މޯނީ) އަށް ގަބޫލުކުރެވެން ފެށީ އެކުގައި މަސައްކަތްކުރާ މީހަކު އެކަން ފާހަގަކުރީމަ އެވެ. "މިއީ ކާކު؟" ސުވާލުގެ ޖަވާބުގައި "ފިރިހެން ފާތުމަ"އޭ ބުނި މީހުންގެ ތެރޭގައި ނާޝިޔާ ވެސް ހިމެނުނެވެ. އެކަމަކު ޗެޓް ގްރޫޕުގައި ދެކެވުނު ވާހަކަތަކާ އެކު ކުއްލިއަކަށް އޭނާގެ ލޯ ހުޅުވުނު ފަދަ އެވެ. ލިޔުންތެރިކަމުގެ ހުނަރާއި ޝައުގުވެރިކަމުގެ ތެރެއިން ނާޝިޔާ، 25، ގެ ފުރަތަމަ ފޮތް ފާތުމަ އަށް ޚާއްސަ ވެގެންދިޔަ ގޮތަކީ އެއީ އެވެ.\nމިދިޔަ ހަފްތާގައި ނެރުނު ކުޑަކުދިންގެ ވާހަކަ ފޮތް "ފާތުމަ" އިން ފެންނަނީ، އަންހެނުންނަށް ވަކި ކަހަލަ ކަންތައްތަކެއް ނުކުރެވޭނެއޭ ނުވަތަ އެކަށީގެނެއް ނުވެއޭ ބުނާ ވިސްނުމަށް ނުބަލައި، އާމްދަނީ ހޯދުމުގައި ވަރަށް ތަފާތު ނަމޫނާއެއް ދެއްކި އާދަޔާޚިލާފް އަންހެނަކަށް އޭނާގެ ހައްގު މަގާމް، އެތައް އަހަރެއް ފަހުން، ޒުވާން ލިޔުންތެރިޔަކު ދިން ތަނެވެ. އުމުރުން ފަސް އަހަރުން މަތީގެ ކުދިންނަށް ލިޔެފައިވާ އެ ވާހަކަ އިން ނާޝިޔާ ދޭން ބޭނުންވާ މެސެޖަކީ ވަކި ޖިންސަކަށް ވީތީ ނުކުރެވޭނެ އެއްވެސް މަސައްކަތެއް ނެތް ކަމެވެ. ފާތުމަގެ ދިރިއުޅުމުން ނާޝިޔާ އަށް ފެންނަނީ އެހެން މީހުންނަށް ވަރަށް ބޮޑު ހިތްވަރެކެވެ.\n"ހަގީގަތުގައި މިއީ ދެ ކަމަކަށް ހައްލެއް ހޯދުމުގެ ގޮތުން ނެރުނު ފޮތެއް،" ބައްޕަ، ލިއުންތެރިޔާ ހޯރަފުށީ މުހައްމަދު ސަލީމްގެ ފިޔަވަޅު މަތިން އަދި މަންމަ ޒޫނާ އިބްރާހީމްގެ އެހީތެރިކަމާ އެކު ލިޔުންތެރިކަމުގެ ތެރެއަށް ވަން ޒުވާނާ ކިޔައިދިނެވެ.\n"އެއް ކަމަކީ ފާތުމަ އަށް ކުރިންސުރެ ދެވިފައި އޮތް ނަން އަދިވެސް ބަދަލުނުވެ އޮތީމަ އެކަން ރަނގަޅުކޮށް އަދި މި ޖީލަށް އޭނާގެ ހިތްވަރު އަންގައިދިނުން. ދެވަަނަ ކަމަކީ ޒަމާނާ ގުޅޭ ގޮތަށް ހުންނަ، ކުޑަކުދިން ކިޔާ ހިތްވާ ކަހަލަ ދިވެހި ފޮތްތައް ވަރަށް މަދުވީމަ، އެފަދަ ފޮތެއް ނެރުން."\nފާތުމަ ކުރީ ކޮން ކަމެއް؟\nހަނދާން ހުރި ބައެއް މީހުންގެ ވާހަކަތަކުން އެނގޭ ގޮތުގައި ދިރިއުޅުމަށްޓަކައި ފާތުމަ ނުކުރާ އެއްވެސް މަސައްކަތެއް ނެތެވެ. އޭނާގެ ޚާއްސަ ކަމަކީ އަންހެނުންނާއި ފިރިހެނުންގެ ދައުރު މުޅިން ވަކިން އޮތް ޒަމާނެއްގައި އަންހެނަކަށް ވީތީ ލަދުގަނެ، ފަސްޖެހިފައި ނެތުމެވެ.\nފާތުމަގެ ފޮޓޯއަކާ އެކު ސޯޝަލް މީޑިއާގައި ދައުރުވެފައިވާ ލިޔުންކޮޅެއްގައި (މަސްދަރެއް ނޭނގޭ) އޭނާ ސިފަކޮށްދީފައިވެ އެވެ؛\n"ފިރިހެން ފާތުމައަކީ ރުއްރުކަށް އަރާ މަހަށް، ފަރަށް ގޮސް އުޅުނު މުރާލި އަންހެނެކެވެ. އޭނާ ރާނާ ވަޑާންކޮށް ވެސް އުޅުނެވެ. އިހު ޒަމާނުގައި ހުޅުލޭގައި މީހުން ދިރިއުޅުނު އިރު މީނާ އެކަނިމާއެކަނި ބޮއްކުރާގައި ދެ އަތުން ފަލި ޖަހައި ހުޅުލެ އަށް ގޮސް ދަރާއި ފުޅަފި، ކުރުފެލާން ބޭނުން އިލާ، އިލޮށިފަތި، ދިޔާހަކުރު، ގަބުޅި ކުރުނބާ، ބިއްފަނާއި ކޮޅުފަންދަނޑި އާއި މުޑި ފަދަ ތަކެތި ބޮއްކުރަ އަށް އަރުވާ ދެ އަތުން ފަލި ޖަހާފައި ދަތުރުތައް ކޮށް އުޅުނެވެ. މާލޭގެ ފުއްޓަރު ފަރާތަށް ބޮއްކުރާގައި ނުކުމެ ކެޔޮޅުކަން ކުރެ އެވެ.\nމި ފާތުމައަކީ ވަރަށް ހިތްވަރުގަދަ އަޒުމު ވަރުގަދަ ހަރުދަނާ އަންހެނެކެވެ. [އިނގިރޭސީންގެ ހިމާޔަތުގައި ރާއްޖެ އޮތް ދުވަސްވަރު އިނގިރޭސި މަންދޫބެއްގެ ގޮތުގައި ރާއްޖޭގައި ހުންނެވި އާތިންޓަން] ޑޭވީ އާއި އިދިކޮޅަށް [1962ގައި] އަންހެންވެރިން ކުރި މުޒާހަރާގައި ދޫނިދުއަށް ފުރަތަމަ ވަން ދޯނީގެ ހުންގާނުގައި ހުރީ ވެސް ފާތުމަ އެވެ. މީގެ އިތުރުން ކުޑަކިބާ ބަދިގޭގެ ކައްކާ މީހެއްގެ ވަޒީފާ އަދާކުރުމާއި ބަރޮހާއި އިހުރު މީނާ ބެލެހެއްޓި ދުވަސްވަރެއް ވެސް ދިޔަ އެވެ."\n"މީހުން ގަބޫލުކުރާ ކަމެއް ނޫން"\nއަސްރަފީ ބުކްޝޮޕާއި މެރާކީ އިން ލިބެން ހުރި އަދި މިއަދު ހަވީރު އާޓިފިޝަލް ބީޗުގައި ވިއްކަން ހަމަޖެހިފައިވާ ފޮތާ ބެހޭ ގޮތުން ބައެއް މީހުން ނާޝިޔާ އަށް ބުނެދިން އެއްޗަކީ މިއީ އާއްމުންގެ މެދުގައި އެހާ މަގުބޫލު މައުލޫއުއެއް ނޫން ކަމެވެ. ފުރުސަތުތަކުގައި އަންހެނުންނާއި ފިރިހެނުން ހަމަހަމަކުރުމުގެ ވިސްނުން ދިވެހިންގެ ތެރެއިން ގިނަ ބަޔަކު އަދިވެސް ބަލައިނުގަންނަކަން އެ މީހުން އޭނާ އަށް ހަނދާންކޮށްދިނެވެ. އެކަމަކު އެއީ ހުރަހެއް ކަމަކަށް ނާޝިޔާ ނުދެކެ އެވެ.\n"ފޮތް ނެރުމުގެ ކުރިން ވެސް މީހުން ބުނި މީތި ވަރަށް އުނދަގޫވާނެއޭ ވިއްކަން. މިއީ މީހުން ގަބޫލުކުރާ ކަމެއް ނޫނޭ. އެކަމަކު އަޅުގަނޑު ބެލީ ވިޔަފާރީގެ ފައިދާއެއް ހޯދާކަށް ނޫން. ހިތަށްއެރީ މީހުން އަޑު އަހަން ބޭނުން ނުވާ ވާހަކައެކޭ ކިޔާފައި މިކަން ދޫކޮށްލެވޭކަށް ނެތޭ. އެހެންވީމަ ގޮންޖެހުމަކަށް ވިޔަސް އެންމެ ރަނގަޅު ކަމަށް ފޮތް މި ނެރުނީ،" ފަހަރި، އިހުސާނާ އަހުމަދުގެ ކުރެހުންތައް ހިމަނާފައިވާ ފޮތާ ބެހޭ ގޮތުން ނާޝިޔާ ބުންޏެވެ.\n"ފާތުމަ" ނެރުމުގެ ހަފްލާގައި ނާޝިޔާ، ދިވެހި ބަހުގެ މުދައްރިސް އަބްދުﷲ ސޯދިގު (ސޯދުބެ)އާ އެކު --ފޮޓޯ: މުހައްމަދު ސަލީމް\nޔޫތު މިނިސްޓްރީގައި ހަތް އަހަރު ވަންދެން އުޅުމަށް ފަހު މިހާރު، ގެވެށި އަނިޔާ އާއި އާއިލީ މައްސަލަތަކުގެ ޝިކާރައަކަށްވާ ކުޑަކުދިންނާއި އަންހެނުންގެ ހައްގުގައި އަމިއްލަ ގޮތުން އެހީތެރިކަން ފޯރުކޮށްދެމުން އަންނަ ނާޝިޔާގެ މަގްސަދަކީ ވަކި ޖިންސަކަށް ވީތީ އެއްވެސް މަސައްކަތެއް ކުރަން ހުރަހެއް ނެތް ކަން، ބޮޑުވަމުން އަންނަ ޖީލަށް އަންގައިދިނުމެވެ. އޭގެ ތެރޭގައި އޭނާގެ ހަތަރު އަހަރުގެ އަންހެން ދަރިފުޅު ވެސް ހިމެނެ އެވެ.\n"ފޮތުގެ މައިގަނޑު މެސެޖަކީ ކޮންމެ މަސައްކަތަކީ ވެސް އަބުރުވެރި މަސައްކަތެއްކަން. އަންހެންކުދިންނަށް ވެސް ފިރިހެންކުދިންނަށް ވެސް، އެ ކުއްޖަކު ބޮޑުވެގެން ކުރާ ހިތްވާ ކަމެއް ކުރެވޭނެއޭ،" ކުޑަކުދިންގެ އިތުރު ދެ ފޮތެއް ލިޔަމުން އަންނަ ނާޝިޔާ ކިޔައިދިނެވެ.\nއެ މެސެޖު ދޭން އޭނާ އަށް ފެނުނު އެންމެ ރަނގަޅު މިސާލަކީ ފާތުމަގެ ހަޔާތެވެ. އެއީ ނަމޫނާއެއްކަން އަމިއްލަ އަށް ނަގައިގެނުވުނު ހިސާބުން އެހެން މީހުންނަށް ވެސް އެކަން އަންގައިދޭން ބޭނުންވީ އެވެ.\nއަންހެނުން ކުޑަކުދިން މުޖުތަމައު\n30 ކޮމެންޓް, 86 ރިއެކްޝަންސް\nހަޤީގަތަކީ.. ކޮންމެ މީހަކީވެސް ތަފާތު މީހެއްކަން.މަސަކަތް ކުރެވޭނީވެސް އެކިމީހުނަށް އެކިވަރަށް. އެގޮތުން ފިރިހެނުން ނަކީ ޖިސްމާނީގޮތުން ބާރުގަދަބަޔެއް. އަންހެނުނަކީ ބާރުދަށް ބަޔެއް.މިސާލު:މިހާރުވ ގިނަ އަންހެންވެރިން ސައިކު ދުއްވާ.ވ ގިނަފަހަރު އެބަޖެހޭ ފިރިހެނެއްގެ އެހީ ސައިކު ޕާކުކޮށް ނެރެން.. ވީއިރު.. އަހަރުމެން އަންހެނުންނަށް އިހްތިރާމް ކުރާހާލު. އެކަނބަލުންނާ ނުގުޅޭ ޒާތް ޒާތުގެ މަސަކަތް ކުރުމަށް ހިހވަރު ދީގެން ނުވާނެ. އަދި އެފަދަ މަސަކަތް ހަވާލު ކޮށްގެންވެސް ނުވާނެ..އެއީ އަންހެނުން ނިކަމެތ ކުރުމެއްނޫން. އެއީ އެމީހުން ބާރުވެރި ކުރުވުން..ހަޤުތަކަކީ އެޔަށް ނިމުމެއް އަންނާނެ އެއްޗެއްނޫން.ސަބަބަކީ ކޮންމެ އިންސާނެއްވެސް ކުރަން ބޭނުންވާ ކަންކަމަކީ ތަފާތު ކަންކަމަށް ވީހިނދު، އޭގެން ކޮންމެ ކަމަކީ އެމީހަކަށް ކުރެވޭނެ ނުވަތަ ކުރަން ހުއްދަދެވޭނެ ކަންކަމެއް ނޫން.މިސާލަކަށް.މީހަކު ބުނީ މަށަކީ އަސްލު އަންހެނެކޭ.ފިރިހެންހަށިގަނޑެއްގަ ހުރި.އޭނަޔަށް ހަށި ބަދަލު ކުރަންް ހިހވަރުދީ އެކަން ހުއްދަ ދެވޭނެހޭ\nއަންހެނުންނާ ފިރިހެނުންނާ ދޭތެރޭ ތަފާތުތަކެއްވާކަން ގަބޫލު ކުރަން ޖެހެއެވެ. އަންހެނުންގެ ޖީންސް ގައި 500 ޑީއެންއޭ އިތުރަށް ހުރެއެވެ. މިސަބަބަށްޓަކައި އެމީހުން ވަރަށްގިނަ ޖެނެޓިކް ބަލިތަކުން ރައްކާތެރިވެއެވެ. އަދި ފިރިހެނުންނަކީ ޖެނެޓިކް ގޮތުން ބަލައިފިއްޔާ ފިޒިކަލީ ވަރުގަދަ ބައެކެވެ. އޮލިމްޕިކްގަވެސް ދެޒާތުގެ ދީތެރޭ 1 އެކްޓިވިޓީގައި ތަފާތު ކުރެއެވެ. ނަމަވެސް ޓްރެއިންކޮށްފިއްޔާ އިންސާނުންނަކީ އިމްޕޮސިބަލްވެސް އޭޗީވްކުރާ ބައެކެވެ. އެތަފާތު ޒަމާނުއްސުރެ އައިސްފަ އެއޮތީވެސް މިފަދަ ސަބަބުތަކަށްޓަކައެވެ. ދެޒާތުގެ މެދުފައި ޓމްވޯރކް ރަނގަޅިއްޔާ އެތަފާތު އެއީކީ މައްސަލަ އެއްވެސް ނޫނެވެ.\nނާޝިޔާގެ ތިޔަ މަސައްކަތަށް މަޜުޙަބާ! ތިޔަފޮތް ވަރަށް ކިޔާލަންބޭނުން.\nޝުކުރިއްޔާ. މެރާކީ ކޮފީ ޝޮޕް އަދި އަސްރަފީއިން ލިބެން ހުންނާނެ ފޮތް. :)\nފާތުމަ ކިޔައިފިއްޔާ ހަމަ ގަދައީ!!!\nނާަޝިޔާ އާއި ގުޅޭނެ ގޮތެއް ބުނެދީބަލަ.\nފޭސްބުކްގައި އުޅޭނަމަ އަޅުގަނޑަށް މެސެޖެއް ކޮށްލައްވާ. ފޭސްބުކް އައިޑީ : މޯނީ މީލަސް ނުވަތަ ޓްވީޓާ އިން ޓްވީޓް ކުރިޔަސް އަޅުގަނޑު 'އެޓެންޑް' ވާނަން އިންޝާ ﷲ. ޓްވީޓާ : މޯނީ ސަލީމް\nއާއިލީކަމެއް ކާފަ ޅެންވެރިޔާ ހީރަފުށީ އާދަމް ސަލީމާ ބައްޕަ މުހައްމަދު ސަލީމަކީވެސް އަދަބީ ކަންކަމުގަ ފާހަގަކުރެވޭ ދެ ޝަޙްޝިއްޔަތު\nވަކި ޖިންސްއަށް ހާއްސަވެފައި ހުންނަ ކަންކަން އެހެން ޖިންސްއަށް ކުރުން ބާރު އަޅަން މަސައްކަތް ކުރުން ރަނގަޅެއްނޫން.\nވަރަށްރަގަޅު ވާހަކައެއް މިހާރަކަށްއައިްސް ފިރިހެނުން އުޅޭހެން ކޮފީތަކުގަޔާ ރައްޓެހިންނާއެކު ރެސޮލްޓޯރެންޓްތަކުން އަންހެނުންއުޅެނީ. ވަރަށްހަޑި ހަމަހަމަޔޯ. ދީނުގައޮތީކިހިނެއްކަން އިނގޭތަ. ފެމިނިސްޓް\nސާބަހޭ ދަރިއާ. ތިޔަ ކޮށްލީ ކޮންމެވެސް ފަރާތަކުން އިސްނަގައިގެން ގައުމަށްޓަކައި ކުރުން މުހިއްމު ކަމެއް. ތިޔައީ ތިޔަފޮތުގެ އަގު ވަޒަން ކޮށްލެވޭވަރުގެ ބުއްދިއެއްހުރި ކޮންމެ ދިވެއްސަކަށް ލިބުނު އަގުބޮޑު ހަދިޔާއެއް. ތިޔަ އަގުހުރި ގައުމީ އަދި ތާރީޚީ މަސައްކަތަށް ހިތްވަރުދިނުމަށް ފޮތެއް ގަންނަން ހަމަ މިހާރު މިދަތުރުފެށީ.\nއަންހެނުން ބާރުވވެރިކުރުމަށް ކުރަމުންދާ މަސައްކަތައް މީ ވަރަށް ރަނގަޅު ފޮތެއްކަމަށް ޤަބޫލުކުރަން، ތިޔަ މަސައްކަތައް އައްސަރިބަހާއި ސާބަސް، އީ-ބުކް ލިބޭނެގޮތެއް ހައްދަވާ ދެއްވިއްުޔާ ވަރަށް ރަނގަޅު\nތިޔަ ދެއްވި ހިޔާލަށް ޝުކުރިއްޔާ. އަޅުގަނޑު މި ފޮތް ޓްރާންސްލޭޓް ކުރުމުގެ މަސައްކަތް ފަށައިފިން. އިންޝާ ﷲ އެއަށްފަހު ތިކަން ކުރެވޭތޯ މަސައްކަތް ކުރާނަން. :)\nފިރިހެން ފާތުމަ ކިޔައިގެން ފުރަތަމަ ވާހަކަ ފޮތެއް ލިޔުމަކީ އެއީ ވެސް ގޯހެކެވެ. އެއަށް މަމެން ކިޔަނީ އަދި ވެސް ހޭލުން ތެރިކަން ކުޑައީއޭ ދިވެހި އަންހެން ވެރިންގެ.\nކާކުތަ ފިރހެން ފާތުމަ އޭ ކިޔާގެން ފޮތެއް ލިޔުނީ؟ އެވާހަކައިގަ އޮތީ ފާތުމަ ކުރިއަށް ދާން ކުރާ މަސައްކަށްތަކުގެ ވާހަކަ. އެހެން މީހަކު ބޮޑު ކަމެއްނު އެކުރީ ކަލެއަށް ނުކުރޭވޭ ވަރުގެ، އެހެންވެ ކަންތައް ބޮޑުވެގެން ތިއުޅެނީ.. މީހަކަށް ރަނގަޅު ކަމެއް ވާން ބޭނުން ނުވާތި ކަލޭމެން.. މޯނީ އަށް ބުނެލަން އޮތީ ކީޕިޓް އަޕް އޭ!! 3>\nފޮތުގެ ނަމަކީ "ފާތުމަ". ފިރިހެން ފާތުމައެއް ނޫން. :)